Utpal Badol Baruah * উৎপল বাদল বৰুৱা: জীৱন বাটৰ ৰসঃ আকৌ চন্দ্ৰপেহা (৬৭)\nজীৱন বাটৰ ৰসঃ আকৌ চন্দ্ৰপেহা (৬৭)\n- “কথাত লাগিবলৈ পালেই মানুহটোৱে গোটেই ভাৰস্ত পাহৰি যায়!” খঙৰ ভমকত কেতিয়াবা পেহীয়ে উগাৰে৷\nপেহাৰ কথা কোনে কি কৈছে সেই লৈ পেহাই কাহানিও মূৰ ঘমোৱা নাই৷ প্ৰত্যেকৰে প্ৰত্যেকৰ কথা কোৱাৰ, সমালোচনা কৰাৰ আৰু গুৱালগালি পৰাৰ অধিকাৰ আছে৷ নিজৰ মনৰ ভাব বেকত কৰাৰ অধিকাৰ ভাৰতৰ সংবিধানে জনসাধাৰণক দিয়া মৌলিক অধিকাৰ৷ গতিকে এনে কথাত বেয়া পাই কাৰো মৌলিক অধিকাৰ খৰ্ব কৰাৰ পক্ষপাতি পেহা নহয়৷ সেয়ে পেহা নিৰ্বিকাৰ৷ এখন তালে যিমানে যি উফৰি ফুৰিলেও বাজনা বজাব নোৱাৰে, মাত উলিয়াব নোৱাৰে! কৈ থাক!\nৰাতিপুৱাৰে পৰা পেহীয়ে কৈ আছে ডালিমক চুলি কাটিবলৈ চেন্টাৰলৈ লৈ যাব লাগে৷ চমাৰদলনিৰ কেওঁ কিছু নথকা ন বছৰীয়া ডালিম নামৰ ল’ৰাটো পেহাৰ ঘৰত থাকিবলৈ আহিছে৷ তাৰ মাক দেউতাক কাহানিবাই ঢুকাল৷ ডলাৰ বগৰীৰ দৰে বাগৰি বাগৰি সি অৱশেষত পেহাৰ হাতত পৰিছেহি৷ ঘৰৰ কামত সি কি সহায় কৰিব তাকহে এতিয়া সহায় কৰাৰ সময়! নিঃসন্তান পেহা-পেহীৰ ল’ৰাটোলৈ মৰম লাগিল আৰু তাক লগত ৰাখিবলৈ লৈ আনিলে৷ পেহীয়ে তাক স্কুললৈ লৈ গৈ ক-শ্ৰেণীত নাম লগাই দিলে৷ কেওঁ কিছু নথকা ল’ৰাটোক ক-টোৰ চুককেইটা শিকাই থ’লে আন নহ’লেও অন্তত ধৰ্ম হ’ব৷ এনেকুৱা কত হাজাৰ হাজাৰ শিশুৰ ভৱিষ্যত লোকচক্ষুৰ সমূখতে ধূলিৰ লগত মিলি গৈছে! পেহীৰো এটা লগ হ’ল আৰু ল’ৰাটোৰো এটা গতি লাগিল৷\nডালিমৰ চুলিকেইডাল বাঢ়ি গৈ গৈ এতিয়া জপৰা হোৱাদি হৈছেগৈ৷ গতিকে পেহীয়ে আজি তিনিদিনমান ধৰি পেহাক বকি আছে তাক চেন্টাৰলৈ লৈ গৈ চুলি কটাই আনিব লাগে! পাছে ক’লেই নহব নহয়, ল’ৰাটোৱে চাইকেলত উঠিবলৈ ভয় কৰে৷ মাজৰ ৰদডালত গাৰু এটা দি পেহাই এদিন চেষ্টা এটা কৰি চাইছিল কিন্তু সি কান্দোন ধৰিলে৷ সেয়ে ‘আজি নিম - কালি নিম’ কৰি থাকোঁতেই কেইবাদিনো পাৰ হৈ গ’ল৷ পাছে, দেওঁবাৰে ৰাতিপুৱাই পেহাৰ মনত এটা নতুন বুদ্ধিৰ উদয় হ’ল৷ চাউল, ধান, আঠিয়া কলৰ থোক বা বস্তাত ভৰাই লোৱা বিভিন্ন সামগ্ৰী চাইকেলখনৰ কেৰিয়াৰত ভালকৈ বান্ধি লৈ গঞাই বজাৰলৈ অনা-নিয়া কৰে৷ বান্ধটো যদি ভাল হয়, মানে বন্ধা কামটো যদি পুৰণা চাইকেলৰ টিঊৱ এটাৰে আঁতি-আঁতি কৰা হয় তেনেহলে সেইটো নপৰে, সুকলমে বজাৰ পায়গৈ৷ পেহাৰ ঘৰৰ ঢেকীশালত দুটা পুৰণা চাইকেলৰ টিউৱ এনে কামৰ বাবেই ওলমি আছে৷ ডালিমকো তেনেকৈ বান্ধি লৈ গ’লে কেনে হয়? পেহীৰ লগত পৰামৰ্শ কৰি লাভ নাই৷ গতিকে পেহাই চাইকেলৰ কেৰিয়াৰখনত প্ৰথমে এখন সৰু পীৰা লগাই ল’লে, তাৰ ওপৰতে ডালিম বহিব৷ পেহীলৈ চাই ক’লে- “তুমি চাইকেলখন ধৰা৷” ডালিমক ডাঙি ধৰি পেহাই নিৰ্দেশ দিলে, ‘নামঘৰত মাহ-প্ৰসাদ খাবলৈ বহাদি বহ, ভৰি কেৰ মাৰি৷’ তাৰ পিছত তাক ককাল আৰু উৰু সামৰি চাইকেলখনৰ লগত নিকপকপীয়াকৈ বান্ধি ল’লে৷ –“দুখ পাইছ নেকি?” পেহাই ভেকাহি মাৰি সুধিলে৷ ডালিমে কথা কম কয়, মূৰটো জোকাৰি সি বুজাই দিলে- নাই পোৱা! আধা ঘন্টাৰ বাটহে মাথোন, হৈ যাব৷\nৰাষ্টাৰ বুজন শিলগুটি আৰু দ গাঁতৰ পৰা চাইকেলখন বচাই পেহা লাহে লাহে আগবাঢ়িল৷\nচেন্টাৰটোৰ আৰম্ভনিতে “মিষ্টান্ন পান ভাণ্ডাৰ” নামৰ তামোল-পাণ আৰু মনিহাৰী মালৰ দোকানখন আছে৷ ফুড চাপ্লাইৰ গুডামঘৰটোৰ বেৰখনতে, ছাঁ পৰা ঠাইত ডালিম সহিত চাইকেলখন ক্ষন্তেক আওজাই থৈ পেহাই তামোল এখন খাবলৈ দোকান খনলৈ আগবাঢ়িল৷\n- - “পেহা?” হঠাতে অহা মাত এটাত পেহাই উভতি চালে৷\n- - “উৱা, গংগাধৰ দেখোন! কেতিয়া আহিলি?” আৰ্মিত চাকৰি কৰি থকা গংগাধৰ সেইটো, বেজৰহোলাৰ৷ বৰণটো তাৰ আগতকৈ বগা হৈছে৷\n- “তিনিদিন হ’ল আজি৷” গংগাধৰৰ নতুন পষ্টিং হৈছে ভূপালত৷ এবছৰ সি কাৰ্গিলত থাকি আহিলগৈ৷ তাৰ পৰাই পোনে পোনে ছুটী কটাবলৈ এতিয়া ঘৰলৈ আহিছে৷ আৰ্মিত আকৌ ছুটী কটোৱাটো বাধ্যতামূলক নহয়! জুট মিলত কিন্তু তেনে নাছিল, ছুটীবোৰ জমা হৈ গৈ থাকিছিল!\n- “চাহ একাপ খাই লওঁ, আহ৷” গঙাধৰৰ পিছে পিছে পেহা ভকতৰ চাহদোকানলৈ আগবাঢ়িল৷ তাতে আহি লগ লাগিলহি তিলক আৰু ভৱেশ্বৰ৷ তিলক গঙাধৰৰ লগত একেলগে পঢ়া৷ কথা গৈ গৈ অৱশেষত পেহাই মৰাপাট কলত চাকৰি কৰি থাকোঁতে লগ পোৱা নহাত দীঘল ঢেকীয়াপতীয়া বাঘটোৰ কথাত পৰিলগৈ৷ কি প্ৰকাণ্ড বাঘ! লুঙলুঙীয়া বাটটোৰ মাজে মাজে ৰজা অহা দি আহি আছে৷ পেহাহঁতৰ পাঁচটা ওভোটাফালৰ পৰা পাতি চাইকেল লৈ…৷\nচাইকেলৰ কেৰিয়াৰত বান্ধ খাই চাপ্লাই অফিচৰ বেৰত ভেজা লৈ থকা ডালিমৰ গাত ৰ’দ পৰিবলৈ আৰম্ভ কৰিলে৷ লৰচৰ কৰাৰ অকণো উপায় নাই৷ প্ৰথমে সি কিছু সময় উচপিচাই আছিল, তাৰপিচত উচুপিবলৈ আৰম্ভ কৰিলে৷ এসময়ত সেই উচুপনি কান্দোনলৈ সলনি হ’ল৷ তাৰ পিছত চিঞৰি চিঞৰি কান্দোন৷ এজন দুজনকৈ মানুহ গোট খাবলৈ আৰম্ভ কৰিলে৷ কোন ল’ৰা, কাৰ ল’ৰা, বান্ধি থৈছে কিয়, ধৰিব পাৰিছনে আদি প্ৰশ্নৰে মানুহৰ জুম এটাই চাইকেলখন আগুৰি ধৰিলে৷ ইফালে ডালিমে চিঞৰি চিঞৰি গছৰ পাত সৰাইছে৷ এনেতে এটা ল’ৰাই পেহাৰ চাইকেলখন চিনি পালে! আন এটা দৌৰিল ভকতৰ দোকানলৈ!\nবাঘটো দেখিয়েই পেহাহ’তে ওভোটাই বাট ল’লে৷ আগে আগে পেহাহ’তৰ দলটো, পিছে পিছে বাঘটো৷ চাইকেল কেইখন তলতে পেলাই থৈ লৰালৰিকৈ পেহাহ’ত ওখ পাকৰি গছ এজোপাৰ ওপৰলৈ উঠি গ’ল৷ ওপৰত পাঁচটা ডেকাল’ৰা, তলত নহাত দীঘল ঢেকীয়াপতীয় বাঘ! এহাতমান দীঘল জিভাখন উলিয়াই চাইকেলৰ মুঠিয়াৰবিলাক চেলেকিবলৈ লৈছে!..\n- “পেহা, পেহা, পেহা, আপোনাৰ চাইকেলত ল’ৰা এটা বান্ধি থোৱা আছে, বেগাই আহক৷”\nকাহিনীৰ ক্লাইমেক্সতে অবাঞ্চিত সমাচাৰে পেহাক বিৰক্ত কৰিলে৷ কাহিনীৰ গতিত যতি নেপেলোৱাকৈয়ে পেহাই উত্তৰ দিলে – “গৈ আছো বুলি ক গৈ যা৷”\nPosted by Utpal Badol Baruah at 9:39 PM\nজীৱন বাটৰ ৰসঃ আকৌ চন্দ্ৰপেহা (৬৬)\nজীৱন বাটৰ ৰসঃ মুকুন্দ খুৰাৰ মাক জেঠাই (৬৫)\nAnmol Speaks at national level Debate Competition ...\nজীৱন বাটৰ ৰসঃ পুনৰ চন্দ্ৰপেহা (৬৪)\nজীৱন বাটৰ ৰসঃ পুনৰ চন্দ্ৰপেহা (৬৩)


কৰুণ ঘটনা! বজ্ৰপাতৰ ফলত নিহত ৮ শিশু, আহত ৯... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ বিহাৰৰ নৱাদা জিলাত সংঘটিত হয় এক শোকাৱহ ঘটনা। জিলাখনৰ ধানপুৰ মুছহৰী গাঁৱত বজ্ৰপাতৰ ফলত নিহত হয় ৮টাকৈ শিশু। তদুপৰি, আন ৯টাকৈ শিশু গুৰুতৰভাৱে আহত হোৱা বুলি জানিব পৰা গৈছে। আহত শিশু কেইটিক স্থানীয় হাস্পতালত ভৰ্তি কৰোৱা হয়।\nআহত শিশু কেইটিৰ ভিতৰত এটি শিশুৰ অৱস্থা অতি সংকটজনক। ইফালে, বজ্ৰপাতৰ ফলত একেখন গাঁৱৰ এগৰাকী ৬০ বছৰীয়া বৃদ্ধৰো মৃত্যু হয়। ৰাষ্ট্ৰীয় সংবাদমাধ্যম অনুসৰি, শিশু কেইটি যেতিয়া খেলি থাকে সেই সময়তে বৃষ্টিপাত হয়। তাৰপাছত শিশু কেইটিয়ে এটা গছৰ তলত থিয় হোৱা সময়তে বজ্ৰপাতৰ ফলত এই ঘটনা সংঘটিত হয়।\nঅসমৰ বান সমস্যাক ৰাষ্ট্ৰীয় সমস্যা হিচাপে কেন্দ্ৰীয় চৰকাৰে গণ্য নকৰে কিয়? ক’লে ৰাজ্যসভাৰ সাংসদ বিশ্বজিৎ দৈমাৰীয়ে, VIDEO\nজম্মু-কাশ্মীৰৰ ৰাজৌৰী চেক্টৰত পাকিস্তানৰ যুদ্ধ বিৰতি উলংঘন, সামান্যভাৱে আহত ২ ভাৰতীয়…\nনাৰীজনিত অপৰাধৰ বিৰুদ্ধে দিল্লী চৰকাৰৰ অভিযানঃ স্কুল-কলেজৰ ছাত্ৰক দিয়া হ’ব এই…


অসমৰ কৃষিখণ্ডলৈ কিদৰে পৰিবৰ্তন আনিব পাৰি-ক্ষেত্ৰ ভিত্তিত প্ৰস্তুত কৰা এক প্ৰতিবেদন - NE FOCUS\nঅসমৰ কৃষিখণ্ডলৈ কিদৰে পৰিবৰ্তন আনিব পাৰি-ক্ষেত্ৰ ভিত্তিত প্ৰস্তুত কৰা এক প্ৰতিবেদন\nৰাজ্যৰ অৰ্থনীতিক সবল কৰাৰ ক্ষেত্ৰত কৃষিৰ ভূমিকা অন্যতম।কৃষি ক্ষেত্ৰ আৰু কৃষক সকলক বাবে প্ৰয়োজনীয় সকলো তথ্য সামৰি আমাৰ বাক্সাৰ সাংবাদিক ঈশ্বৰ লামছালে যুগুত কৰিছে এই প্ৰতিবেদন।\nমানৱজাতিক জীয়াই থাকিবলৈ অন্নৰ অতি প্ৰয়োজন। অন্ন উৎপাদন কৰিবলৈ কৃষিকৰ্মই হৈছে একমাত্ৰ মাধ্যম। সেয়ে কৃষকসকলক অন্নদাতা বুলি কোৱা হয়।\nঅসম হৈছে এখন কৃষি প্ৰধান ৰাজ্য। গ্ৰাম্যাঞ্চলৰে ভৰি থকা ৰাজ্যখনৰ অধিকাংশ লোকেই কৃষিজীৱি। প্ৰকৃতিৰ আশীৰ্বাদত ৰাজ্যখনৰ প্ৰায় ভাগ ভূমিয়েই কৃষিৰ বাবে উপযোগী।\nসমগ্ৰ বিশ্বতেই কৃষিখণ্ডক ন ন প্ৰযুক্তিৰে আগুৱাই নিয়াৰ চেষ্টা চলোৱা পৰিলক্ষিত হৈ আহিছে। কিন্তু ৰাজ্যখনত এতিয়াও পৰম্পৰাগত পদ্ধতিতেই চলি আছে অধিকাংশ কৃষিকৰ্ম। ফলস্বৰুপে লাভান্বিত হ’ব পৰা নাই কৃষকসকল আৰু কৃষিভূমি অনুপাতে ৰাজ্যখনত শস্য উৎপাদনো সন্তুষ্টজনক নহয়।\nএয়া সৰ্বজন বিদিত কথা যে ৰাজ্যখনৰ অধিকাংশ কৃষকেই সাধাৰণ তথা দুখীয়া শ্ৰেণীৰ। আধুনিক কৃষি সা-সঁজুলি ক্ৰয় কৰা বা আধুনিক কৃষি ব্যৱস্থা গঢ়ি তোলাৰ ক্ষেত্ৰত তেওঁলোক অপাৰগ। সেয়ে, পৰম্পৰাগত পদ্ধতিৰে খেতি কৰি যেনেতেনে বছৰটোৰ বাবে আৱশ্যকীয় শস্য উৎপাদন কৰিব পৰাটোৱেই তেওঁলোকৰ ডাঙৰ উপলব্ধি।\nচৰকাৰ তথা বিভাগীয় কৰ্তৃপক্ষই বিভিন্ন আঁচনি গ্ৰহণ কৰি ৰাজ্যৰ কৃষিখণ্ডক আগুৱাই নিয়াৰ ক্ষেত্ৰত অহৰহ চেষ্টা চলাই আহিছে। কিন্তু আশা কৰা অনুসৰি উপকৃত হ’ব পৰা নাই কৃষকসকল আৰু ৰাজ্য চৰকাৰ। কৃষক আৰু কৃষিখণ্ডত দেখা দিয়া সমস্যাৰ সমাধানৰ বাট বিচাৰি প্ৰস্তুত কৰা হৈছে এই প্ৰতিবেদন।\nযিহেতু ৰাজ্যৰ অধিকাংশ কৃষকেই সাধাৰণ তথা দুখীয়া শ্ৰেণীৰ। সেয়ে কৃষকসকলৰ প্ৰকৃত অভাৱ আৰু আৱশ্যক জানি লোৱাটো দৰকাৰ। গ্ৰাম্যাঞ্চললৈ যাওঁতে এই প্ৰতিবেদকৰ দৃষ্টিগোচৰ হোৱা কৃষকসকলৰ মুখ্য আৱশ্যক হৈছে আধুনিক কৃষি সা-সঁজুলি, জলসিঞ্চন ব্যৱস্থা আৰু উৎপাদিত সামগ্ৰীবোৰ উচিত মূল্যত বিক্ৰীৰ ব্যৱস্থা। গতিকে কৃষকসকলৰ এই তিনিটা সমস্যা সমাধান কৰিব পাৰিলে নিশ্চিতভাৱে কৃষিখণ্ডত পৰিবৰ্তন আহিব বুলি আশা কৰিব পাৰি।\nএতিয়া প্ৰশ্ন হ’ল – এই সমস্যা তিনিটা কেনেকৈ সমাধান কৰিব পাৰি ? প্ৰকৃতাৰ্থত কেনেধৰণৰ আঁচনি গ্ৰহণ কৰিলে কৃষকসকল উপকৃত হ’ব? সেই কথা ক্ৰমশঃ তলত উল্লেখ কৰা হ’ল –\nপ্ৰথমতে, কৃষি বিভাগে জলসিঞ্চন ব্যৱস্থা নথকা কৃষিভূমি চিনাক্ত কৰি জলসিঞ্চনৰ ব্যৱস্থা কৰিব লাগে। প্ৰতিগৰাকী কৃষকৰ কৃষিভূমিত বিনামূলীয়াকৈ একোটা গভীৰ নাদ খান্দি জলসিঞ্চনৰ ব্যৱস্থা কৰিব পাৰিলে বেছি ভাল হ’ব।\nদ্বিতীয়তে, পাঁচ বিঘা বা ততোধিক কৃষিভূমি থকা প্ৰতিগৰাকী কৃষকক বিনামূলীয়াকৈ একোটা মিনি ৰুটাভেট’ৰ (Mini Rootavator) প্ৰদান কৰিব লাগে। যাৰ দ্বাৰা কৃষকে হাল বোৱা, ধান ৰোৱা, ধান কটা, গভীৰ নাদৰ পৰা জলসিঞ্চনৰ ব্যৱস্থা আদি বিভিন্ন কাম কৰিব পাৰে। প্ৰাপ্ত তথ্যমতে পাঞ্জাৱৰ লুধিয়ানাস্থিত এছ ৰাজা এণ্টাৰপ্ৰাইজ নামৰ কোম্পানীয়ে এখন মিনি ৰুটাভেটৰ মাত্ৰ ৪৬,০০০/- (চিয়াল্লিশ হাজাৰ) টকা দামত বিক্ৰী কৰে। অৰ্থাৎ ৰাজ্য চৰকাৰে গ্ৰহণ কৰা কৃষকক ট্ৰেক্টৰ প্ৰদান আঁচনিৰ পাঁচ লাখ টকা চাবচিডিৰ ধনেৰে প্ৰায় ১১ (এঘাৰ) গৰাকী কৃষকক বিনামূলীয়াকৈ একোটা মিনি ৰুটাভেটৰ প্ৰদান কৰিব পৰা যাব।\nতৃতীয়তে, প্ৰতিটো মহকুমা সদৰ বা তাৰ আশেপাশে চৰকাৰী কৃষি সামগ্ৰী ক্ৰয়-বিক্ৰয় কেন্দ্ৰ স্থাপন কৰিব লাগে। যাতে কৃষকসকলে উৎপাদিত সামগ্ৰীৰ উচিত মূল্য লাভ কৰে আৰু গ্ৰাহকসকলেও উচিত দামত ভাল সামগ্ৰী কিনিব পাৰে।\nচতুৰ্থতে, ৰাজ্যৰ নিবনুৱা যুৱক-যুৱতীক কৃষিকৰ্মৰ প্ৰতি আকৃষ্ট কৰাৰ বাবে গাঁৱে গাঁৱে সজাগতা অনুষ্ঠান পাতি সা-সুবিধা প্ৰদানৰ ব্যৱস্থা কৰিব লাগে। যাৰ দ্বাৰা নিবনুৱা সমস্যাক লাঘৱ কৰিব পাৰি আৰু কৃষিখণ্ডক আগুৱাই নিয়াত গুৰুত্বপূৰ্ণ ভূমিকা পালন কৰিব।\nওপৰত উল্লেখিত বিষয়বোৰত চৰকাৰ তথা বিভাগীয় কৰ্তৃপক্ষই আঁচনি গ্ৰহণ কৰি সুচাৰুৰূপে ৰূপায়ণ কৰিলে কৃষিখণ্ডত এক আমূল পৰিৱৰ্তন অহাটো প্ৰায় নিশ্চিত।\nযিহেতু অন্ন অবিহনে মানৱজাতি জীয়াই থাকিব নোৱাৰে, সেয়ে কৃষিকৰ্ম দৰে এক মহৎ কৰ্মক প্ৰতিগৰাকী লোকে গুৰুত্ব প্ৰদান কৰাটো উচিত।\nPrevPreviousছাত্ৰ ছাত্ৰীৰ শৈক্ষিক ভৱিষ্যত সুৰক্ষিত কৰিবলৈ আহ্বান চৰাইদেউ জিলাৰ চাৰিখন মহাবিদ্যালয় ছাত্ৰ একতা সভাৰ\nNextস্বাস্থ্যমন্ত্ৰীলৈ অসম সমন্বয় বঁটা বিহু সমিতিৰNext


প্ৰবীৰ-পুত্ৰৰ ভোগালী (অংশুমান বৰা) - সাহিত্য ডট অৰ্গ\n(মাকে দেৰিলৈ শুই থাকিলে প্ৰবীৰক খুব গালি পাৰে । তাতে আজিতো ভোগালী বিহু, গতিকে মাকে কোৱাৰ আগতেই সি শোৱাৰ পৰা উঠি গা ধুলে আৰু মেজি জ্বলাবলৈ সাজু হ’ল । ঘৰৰ সকলোৱে মিলি জ্বলি থকা মেজিৰ চাৰিওফালে ঘূৰি ঘূৰি নাম গালে । গোটা মাহ, গোটা কৰাই আদি জুইত দি অগ্নি দেৱতাৰ আশীৰ্বাদ ল’লে।)\nপুহমহীয়া ডাঠ কুঁৱলীৰ ওৰণি গুচাই বেলিমাহীয়ে মুখখন দেখুৱাইছেহে মাত্ৰ, এনেতে মাকৰ মাতটো আহি প্ৰবীৰৰ কাণত পৰিলহি- ‘বাবা, উঠ আকৌ । ভোগালীলৈ আৰু এসপ্তাহো নাই । তই এইবাৰ ঢেঁকী দিবি বুলি কোৱা নাছিলি জানো ?’\nআজি দেওবাৰ । সি মাকক কৈ থৈছিল যে এইবাৰ বিহুত পিঠা কৰিলে ঢেঁকী কিন্তু সি দিব । সেইবাবে মাকে কথাটো সোঁৱৰাই দিলে । প্ৰবীৰেও পিঠাৰ কথা ভাবি একে জাপে বিছনাৰ পৰা উঠি বহিল । হাতত দাঁত ঘঁহা ব্ৰাছডাল লৈ ঢেঁকীশাল পালেগৈ । ঢেঁকীশালটো আজি চকচকীয়া হৈ আছে । মাকে অথবা খুৰীয়েকে গোবৰেৰে ধুনীয়াকৈ মচি থৈছে ।\n‘বাবাটো, মই তোলৈ পানী গৰমাই থৈছো । গাটো ধুই ল’ । গা নোধোৱাকৈ ঢেঁকীশালত সোমাব নাপাই নহয়।’’—মাকৰ কথাষাৰ শুনি সি দুখোজমান পিছুৱাই গ’ল । গা ধুই আহি প্ৰবীৰে বৰদেউতাকৰ পুত্ৰ অনুপ আৰু খুৰাকৰ পুত্ৰ নিবিড়ৰ ওচৰ পালেগৈ । যৌথ পৰিয়ালত থাকে বাবেই হয়তো সিহঁতৰ মাজত খুব মিল ! মাক আৰু খুৰীয়েকে ঘৰৰ আটাইকে চাহ দি ঢেঁকীশাললৈ বুলি আগবাঢ়িলে। হাতত খৰাহি, চালনি আদি লৈ পিছে পিছে সিহঁত তিনি সিদ্ধ । আৰম্ভ হ’ল ঢেঁকী দিয়াৰ পৰ্ব । বাকী দুটাতকৈ ডাঙৰ বাবে প্ৰথমে ঢেঁকী দিয়াৰ সুযোগটো প্ৰবীৰেই পাব । ভাগে ভাগে সিহঁতে ঢেঁকীত চাপ দিলে আৰু মাক-বৰমাকহঁতে চাউল আগুৱাই দিয়া, চালনিৰে চাউল চালা আদি কামবোৰ কৰিলে ।\nচাওঁতে চাওঁতে উৰুকা পালেহি । পিঠা কৰাও শেষ হ’ল । সেই পৰ্বৰ মাজতেই কিমান পিঠা তিনিভাইৰ পেটত সোমাল, তাৰ কোনো হিচাপ নাই । প্ৰবীৰহঁতৰ ঘৰ টাউনৰ মাজমজিয়াতে হোৱা বাবে হাৰলি-ঘৰ সাজিবলে ওচৰত পথাৰ বিচাৰি পোৱা নাযায় । সেইবাবে ঘৰৰ পিছফালে বৰদেউতাক, দেউতাক, খুৰাকহঁতে মিলি খেৰ-নৰা আদিৰে আতক ধুনীয়াকৈ হাৰলি-ঘৰ সাজিছে । খেৰবোৰ আনিছে সিহঁতৰ গাঁৱত থকা খেতিপথাৰৰ পৰা ।\nসন্ধিয়া হাৰলি-ঘৰৰ তলত খুৰীয়েকে চাহ লৈ সোমালগৈ । লগত প্ৰায় পোন্ধৰ ছেণ্টিমিটাৰ দীঘল তিলপিঠা, বৰপিঠা, ঘিলাপিঠা, টেকেলিপিঠা, খুৰমা, নিমকি আদি বস্তু । কাঠখৰিৰ জুই, কাষতে চাহ-পিঠা লৈ ঘৰৰ সকলো সদস্য আৰু লগতে খুৰাকৰ হাতত ঢোল আৰু মুখত বিহুগীতৰ সুৰ। বা: আৰু কি লাগে ? কিবা কথাত পেচ লাগি থকা মইনাপেহীয়েও ৰ’ব নোৱাৰি এপাক নাচিবলৈ বাধ্য হ’ল । নিশা খৰিতে ৰন্ধা হাঁহৰ মাংস আৰু ভাত খালে । প্ৰবীৰৰ দেউতাকে সকলোকে সোনকালে শুবলৈ ক’লে। কাইলৈ অতি সোনকালে উঠি মেজি জ্বলাব লাগিব ।\n‘হেৰা, উৰুকাৰ দিনানো ইমান দেৰিলৈকে শুই থাকানে ? উঠা, বহুত বজাৰ কৰিবলৈ আছে ।’—শ্ৰীমতীৰ শব্দাস্ত্ৰৰ আঘাতত প্ৰবীৰৰ সপোনৰ গেছ বেলুনটো ফুটি যোৱাত সি বাস্তৱৰ কেকটাছ জোপাৰ ওপৰত থেকেচা খাই পৰিল । মুখত ব্ৰাছডাল ভৰাইও সি পুৱতি নিশা দেখা সপোনটোৰ কথা ভাবি থাকিল । আগতে পাৰ কৰি অহা ক্ষণবোৰ কেনেকৈ ইমান স্পষ্টভাৱে দেখিলে সি ? এতিয়াও বিশ্বাস হোৱা নাই তাৰ ।\n‘আজি পিঠাৰ পেকেটকেইটা ফুকনৰ দোকানৰ পৰা নানিবা দেই । ৰ’জীয়েও তাৰ পৰাই আনে । যোৱাবাৰ পিঠাকেইখন মই পুৰিছো বুলি কওঁতে তাইৰ সন্দেহ হৈছিলেই ।’—কথাষাৰ শুনি প্ৰবীৰে লাহেকৈ মূৰটো দুপিয়াই থ’লে ।\n‘পাপা, আজি টেণ্ট নতৰা নেকি ? মোৰ কিন্তু বহুত ফ্ৰেণ্ড আহিব দেই । যোৱাবাৰৰ নিচিনা ডিঙিতে সেই বাজনাটো ওলোমাই সিহঁতৰ আগত নোলাবাগৈ । আৰু তোমাক যে এটা মাইকছেট ঠিক কৰিবলৈ কৈছিলোঁ, কৰিলানে ? মোৰ লেটেষ্ট মুভীবোৰৰ গান কালেকচন কিন্তু কেতিয়াবাই শেষ হ’ল ।’—এইবাৰ আহিল প্ৰবীৰৰ ষোল্ল বছৰীয়া পুত্ৰৰ অৰ্ডাৰ-লিষ্ট । ‘টেণ্টৰ বাবে মই স্বৰ্গীয়াৰীক কৈ থৈছো । সি দুপৰীয়া লগাই থৈ যাবহি । মাইকছেটটোও দোকানীজনে দি থৈ যাব । আৰু সোণ, তুমি যে ডিঙিত ওলোমাই থোৱা বাজনা বুলি কৈছা, সেইটো হৈছে ঢো….’।\n‘হ’ব হে । এতিয়া আকৌ তুমি তাক অসমীয়া সংস্কৃতিৰ পাঠ পঢ়াব নালাগে ।’- কোনো বেটছমেনে এটা অ’ভাৰ পিটছ বলত ‘ফ্লুৱেণ্ট ক’ভাৰ ড্ৰাইভ’ মাৰাৰ পাছত ‘শ্ব’ৰ্ট ক’ভাৰ’ত সুৰেশ ৰাইনায়ে ঠাপ মাৰি ধৰাৰ দৰে প্ৰবীৰে কথাটো শেষ কৰিব নৌপাওঁতেই শ্ৰীমতীয়ে মাজতে মাত দিলে ।\nইলেকচনডাল যে কি সময়ত পৰিল এইবাৰ ! উৰুকাৰ দিনাও ঘৰৰ পৰা ওলাই যাব লগা হৈছে । কথাটোত প্ৰবীৰৰ খং উঠিছে যদিও যোৱা নিশা দেখা সপোনটোৱে আজি তাৰ মনটো ফৰকাল কৰি ৰাখিলে । ঘৰলৈ ওভতাৰ বাটত পুৰণি কথাবোৰ মনত পৰিল তাৰ । সেই ঢেঁকীৰ চাপৰ শব্দ, হাৰলি-ঘৰৰ তলত খৰিৰ জুই, খুৰাই বজোৱা ঢোলৰ শব্দ, বিহুগীতৰ কলি—\n‘পদুম পাহে পাহে ফুলে লাহে লাহে\nকোনোবায়ে ক’লে বিহু বেয়া বুলি\nনহয় বিহু বেয়া, ভনী ওলাই আহা ।’\nগীতটি গুণগুণাই কোন সময়ত জপনামুখ পালেহি প্ৰবীৰে গমকে নাপালে । ঘৰৰ চোতালৰ টেণ্টৰ তলৰ পৰা অহা এটি গীতৰ তৰংগই তেওঁৰ সৰ্বশৰীৰ কঁপাই তোলাতহে তেওঁ ভোগালীৰ জগতৰ পৰা ওলাই আহিবলৈ বাধ্য হ’ল । দেখিলে তাৰ ষোল্ল বছৰীয়া পুত্ৰ আৰু কিছুমান অদ্ভূত কেশসজ্জাৰে বিভূষিত কেইজনমান যুৱকৰ উদ্যম নৃত্য আৰু কাণ তাল মাৰি যোৱা কিছুমান আচৰিত শব্দ—’তেৰে ফ’ট’ কো চিনে মে য়াৰ, চিপকালুংগা মে ফেভিকল ছে…’\n← ভোগালীৰ ৩০-৩৫ বছৰৰ আগৰ কিছু স্নেপশ্বট (সুৰজিৎ নেওগ)\nমেজি…পথাৰৰ পৰা পিৰালিলৈ : পিৰালিৰ পৰা বজাৰলৈ (ধিৰাজ কলিতা) →


বিদ্যুৎ বিভাগৰ চৰম গাফিলতিৰ ফলত বিদ্যুতপৃষ্ট হৈ এজন কৰ্মচাৰীৰ মৃত্যু - sangbad365.com\nবিশ্বনাথ চাৰিআলিৰ বিদ্যুৎ বিভাগৰ অন্তৰ্গত পাভৌ বিদ্যুৎ নিয়ন্ত্ৰণ কক্ষৰ অধীনত সংঘটিত হৈছে অঘটন। পাভৈ বিদ্যুৎ নিয়ন্ত্ৰণ কক্ষৰ অন্তৰ্গত চালাইকাঠি গাঁও পঞ্চায়তৰ এটা এঘাৰ হাজাৰ ভল্টৰ বিদ্যুৎ খুটাত এজন অস্থায়ী কৰ্মচাৰী কাম কৰি থকা সময়ত বিদ্যুৎ নিয়ন্ত্ৰণ কক্ষৰ পৰা বিদ্যুৎ সংযোগ কৰি দিয়াৰ ফলত কৰ্মচাৰীজন বিদ্যুৎপৃষ্ট হৈ খুটাৰ পৰা তললৈ পৰি যায়।\nবিদ্যুৎ বিভাগৰ অস্থায়ী কৰ্মচাৰীজনক সংকটজনক অৱস্থাত বিশ্বনাথ চাৰিআলি অসামৰিক চিকিৎসালয়লৈ অনা হয় যদিও কৰ্মচাৰীজনৰ মৃত্যু হয়। বিদ্যুৎপৃষ্ট হৈ মৃত্যু হোৱা বিদ্যুৎ বিভাগৰ কৰ্মচাৰীজনৰ নাম অমিত ইংতি বুলি জানিব পৰা গৈছে। ইয়াৰ পূৰ্বেও বিশ্বনাথ জিলা বিদ্যুৎ বিভাগৰ চৰম দায়িত্বহীনতাৰ ফলত কেইবাজনো কৰ্মচাৰীয়ে নিজৰ প্ৰাণ হেৰুৱাব লগিয়া হৈছিল।\nএতিয়া প্ৰশ্ন উঠিছে বিদ্যুৎ বিভাগে কিয় বাৰম্বাৰ অস্থায়ী কৰ্মচাৰীক বলিৰ পাঠা সজাই আহিছে ? এতিয়া কোনে ল’ব মৃত্যু হোৱা অস্থায়ী কৰ্মচাৰীজনৰ পৰিয়ালৰ দায়িত্ব? ঘটনা সন্দৰ্ভত স্থানীয় ৰাইজে বিদ্যুৎ বিভাগৰ ওপৰত ক্ষোভ উজাৰিছে। বিদ্যুৎ বিভাগৰ দায়িত্বহীনতাৰ ফলত মৃত্যুৰ মুখত পৰা অস্থায়ী কৰ্মচাৰীজনৰ পৰিয়ালৰ দায়িত্ব বিদ্যুৎ বিভাগে লোৱাৰ দাবী জনাইছে।


Class 10 Assamese Chapter 13 | কানাইৰ চাতুৰী » Assamese Medium\nClass 10 Assamese Chapter 13 | কানাইৰ চাতুৰী\nClass 10 Assamese Chapter 13 ৰ প্ৰশ্ন উত্তৰ আলোচনা কৰাৰ আগতে কিছু প্ৰয়োজনীয় কথা আমি আলোচনা কৰিব লাগিব যাতে ছাত্ৰ ছাত্ৰী সকলে অতি সহজেই পাঠটোৰ সাৰাংশ বুজি নিজে নিজেই প্ৰশ্ন উত্তৰ লিখিব পৰা হব পাৰে।\nমোৰ মৰমৰ ছাত্ৰ ছাত্ৰী তথা পঢ়ুৱৈ বন্ধু বান্ধবী সকল, আজি আমি আকৌ আলোচনা কৰিব আহিছোঁ Class 10 Assamese Chapter 13 ৰ অতি চমু প্ৰশ্নৰ উত্তৰ, চমু প্ৰশ্ন উত্তৰৰ লগতে ব্যাখ্যা, শব্দ অৰ্থ আৰু ভাষা মূলক প্ৰশ্ন উত্তৰ। তেন্তে আহক আমি পোন প্ৰথমে কানাইৰ চাতুৰী নামৰ Class 10 Assamese Chapter 13 ৰ অতি চমু প্ৰশ্নৰ বিষয়ে আলোচনা কৰোঁ।\nযদি আপুনি Class 10 Assamese (MIL) ৰ আন আন অধ্যায় সমূহৰ প্ৰশ্ন উত্তৰ বিচাৰি আছে তেন্তে এতিয়াই লিংকত ক্লিক কৰক।\nClass 10 Assamese Chapter 13 অতি চমু উত্তৰ\nClass 10 Assamese Chapter 13 প্ৰশ্ন উত্তৰ\nClass 10 Assamese Chapter 13 চমু টোকা\nClass 10 Assamese Chapter 13 তাৎপর্য ব্যাখ্যা\nClass 10 Assamese Chapter 13 ভাষা মূলক প্ৰশ্ন উত্তৰ\nশেষ বাক্য Class 10 Assamese Chapter 13\nক) কৃষ্ণক টোপনিৰ পৰা জগাবলৈ কোনে আহি যশোদাক কৈছিল ?\nউত্তৰঃ কৃষ্ণক টোপনিৰ পৰা জগাবলৈ কৃষ্ণৰ লগৰীয়া গোপশিশুবোৰে আহি যশোদাক কৈছিল।\nখ) কৃষ্ণই কিমান দিন টোপনিৰ পৰা নুঠাকৈ আৰু নোখোৱাকৈ থাকিব বুলি মাকক জনাইছিল ?\nউত্তৰঃ মাকৰ ওপৰত মিছা অভিমান কৰি কৃষ্ণই চাৰি–পাঁচদিনলৈকে টোপনিৰ পৰা নুঠাকৈ আৰু নোখোৱাকৈ থাকিব বুলি মাকক জনাইছিল।\nগ) দেৱতাসকলক অমৃত খুৱাবলৈ কৃষ্ণই কি ৰূপ ধাৰণ কৰিছিল ?\nউত্তৰঃ সাগৰ মন্থন কৰাৰ অন্তত ওলোৱা অমৃত খুৱাবলৈ কৃষ্ণই মোহিনী ৰূপ ধাৰণ কৰিছিল।\nঘ) কপিল মুনিৰ মাতৃ কোন আছিল ?\nউত্তৰঃ কপিল মুনিৰ মাতৃৰ নাম আছিল দেৱহুতি।\nঙ) কি ৰূপ ধাৰণ কৰি কৃষ্ণই বলিক ছলনা কৰিছিল ?\nউত্তৰঃ কৃষ্ণই বামন ৰূপ ধাৰণ কৰি বলিক ছলনা কৰিছিল।\n২) তথাপি তোহাক দেখন্তে ডৰত\nউৰি যায় মোৰ জীউ।\n– এইষাৰ কাৰ উক্তি? কাক দেখি তেওঁৰ ভয়তে জীউ উৰি যায় বুজাই লিখা।\nউত্তৰঃ উক্ত কথাষাৰ বালক কৃষ্ণৰ। কৃষ্ণই চাতুৰি কৰি কৈছে যে মাতৃ যশোদা তেওঁৰ বাবে সন্ত্ৰাসৰ কাৰণ হৈছে পৰিছে৷ উল্লেখ্য যে, কৃষ্ণই কৰা দুষ্টালিবোৰৰ মাজত এটি সর্বসাধাৰণ মানৱ শিশুৰ চিৰাচৰিত কার্যকলাপ লক্ষ্য কৰা যায়। শিশুৰ দুষ্টালিৰ বাবে মাকে শাসনৰ বাবে যিদৰে শাস্তি দিয়ে, মাতৃ যশোদায়ো একেদৰে কৃষ্ণক বিভিন্ন শাস্তি প্রদান কৰিছে। আনকি কোনো সময়ত কৃষ্ণক যশোদাই পঘাৰে বান্ধিও ৰাখিছে। সেয়ে কৃষ্ণই অভিমান কৰি কৈছে যে, যশোদা ইমানেই কঠোৰ মাতৃ যে তেওঁৰ মনত নিজ পুত্ৰৰ প্রতি এগৰাকী মাতৃৰ থাকিবলগা নুন্যতম মৰমকনো নোহোৱা হৈ গৈছে। লঘূ দোষতে গুৰু শাস্তি প্রদান কৰা যশোদাক দেখিলেই সেয়ে ভয়তে জীৱ উৰি যায় বুলি কৃষ্ণই উল্লেখ কৰিছে। প্ৰকৃতার্থত কবিতাফাঁকিৰ মাজেৰে কবিয়ে কৃষ্ণৰ মানৱীয় ৰূপটো তুলি ধৰিবলৈ চেষ্টা কৰিছে৷\n৩) মোহিনী স্বৰূপে অমৃত পিয়ালো\nসাধিলো দেৱৰ কাম।\n– কোনে মোহিনী ৰূপ ধাৰণ কৰিছিল ? তেওঁ কাক অমৃত খুৱাই দেৱতাৰ কার্য সাধন কৰিছিল, খৰচি মাৰি লিখা।\nউত্তৰঃ দেৱতাসকলক অমৃত খুৱাবলৈ বিষ্ণুৱে মোহিনী ৰূপ ধাৰণ কৰিছিল। এবাৰ অমৰ হৈ থাকিবৰ নিমিত্তে দেৱতা আৰু অসুৰ মিলি অমৃত সংগ্ৰহৰ বাবে বাসুকী নাগক মন্থন জৰী হিচাপে লৈ সাগৰ মন্থনৰ কাম আৰম্ভ কৰিলে। এই সমুদ্র মন্থনত অৱশেষত অমৃত নির্গত হোৱাত সেই অমৃত লৈ অসুৰ আৰু দেৱতাসকলৰ মাজত কণ্ডল আৰম্ভ হ’ল। অসুৰবোৰে অমৃত ভাণ্ডাৰ হস্তগত কৰাত দেৱতাসকল পৰম সংকটত পৰিল। এই সংকটৰ পৰা ৰক্ষা পাবলৈ দেৱতাসকল গৈ বিষ্ণুৰ শৰণাপন্ন হ’ল । বিষ্ণুৱে অৱশেষত দেৱতাসকলক সহায় কৰিবলৈ মান্তি হ‘ল আৰু মোহিনীৰূপ ধাৰণ কৰিলে। দীপলিপ সুন্দৰী যুৱতী এগৰাকী দেখি অসুৰবোৰ মোহিত হৈ পৰিল। এই ছেগতে মোহিনীৰূপী বিষ্ণুৱে অমৃতৰ কলহ হাতত তুলি লৈ দেৱতা আৰু অসুৰক দুটা বেলেগ শাৰীত বহুৱাই লৈ এফালে দেৱতাবোৰক অমৃত খুৱাবলৈ ধৰিলে আৰু আনফালে অসুৰবোৰক সুৰা খুৱাবলৈ ধৰিলে। যাৰ ফলত দেৱতাই অমৰত্ব লাভ কৰিলে। এনেদৰে, বিষ্ণুৱে মোহিনী ৰূপ\nধাৰণ কৰি দেৱকাৰ্য সিদ্ধি কৰিছিল।\n৪) মাকৰ কি গুণৰ কথা কবলৈ কৃষ্ণৰ লাজ লাগে বুলি কৈছিল, কথাখিনি তােমাৰ নিজৰ কথাৰে বহলাই লিখা।\nউত্তৰঃ মাতৃ যশোদাৰ ওচৰত চৰাচৰ জগতৰ পতি বিষ্ণুৱে শিশু কৃষ্ণৰূপে নানা চাতুৰী কৰিছে। নিজৰ মানৱী লীলাৰে তেওঁ মাতৃ যশোদাৰ ওপৰত অভিযোগ আনিছে যে, মাতৃ যশোদাই কৰা শাসনত এগৰাকী মাতৃৰ নুন্যতম চেনেহকনো নাই। তেওঁ কৈছে যে, ৰাজপৰিয়ালৰ সন্তান হৈও বাঁহৰ সাধাৰণ বাঁহী এটা বজাই বজাই তেওঁৰ ওঁঠ ফাটি গৈছে। তৎস্বত্বেও যশোদাই কৃষ্ণক এটা সোনৰ বাঁহী গঢ়াই দিয়া নাই। ধনবোৰ এনেদৰে সাঁচি ৰাখোতে ৰাখোতে সিবোৰত কেতিয়াবা জুই লাগিব আৰু গাঁতত পোত যাব বুলিও সকীয়াই দিছে কৃষ্ণই। আনহাতে, খাদ্যৰ ক্ষেত্ৰতো যশোদাই তেওঁক পেটভৰাই খাবলৈ নিদিয়াৰ অভিযোগো আনিছে। নিচেই এখুদমান কাপোৰ পিন্ধি দিনটো গৰুৰ চৰাই ফুৰোতে কৃষ্ণৰ ভৰিত কাঁইটে বিন্ধে, গৰুৰ ধূলি পৰি চুলি জঁটা বান্ধি যায়। কিন্তু নিজৰ সন্তানৰ এই দুৰৱস্থাৰ খবৰ লবলৈ যশোদাৰ আহৰিয়েই নাই। এইবোৰ কথা ভাবিলে কৃষ্ণৰ মনটো দুখেৰে ভৰি পৰে আৰু কান্দিবলৈ মন যায় বুলি কৈছে। শিশু কৃষ্ণৰ ভাষ্য অনুসৰি, আপোন মাতৃৰ এই গুণবোৰৰ কথা ক’বলৈ কৃষ্ণৰ লাজ লাগে। প্রকৃতার্থত ইয়াৰ\nমাজেদি কৃষ্ণৰ মানৱী ৰূপৰ প্রকাশ ঘটিছে।\n৫) চমু টোকা লিখাঃ ক) বামন খ) দেৱহুতি গ) কপিল ঘ) শ্ৰীধৰ কন্দলি ঙ) দৈৱকী\nক) বামনঃ বামন হৈছে বিষ্ণুৰ দশ অৱতাৰৰ ভিতৰত এটি অৱতাৰ। বাওনা মানুহৰ ৰূপ লৈ বিষ্ণুৱে এই অৱতাৰ ধাৰণ কৰিছিল। শক্তিশালী ৰজা দৈত্যৰাজ বলিক ছলনা কৰিবৰ নিমিত্তেই বিষ্ণুৱে এই ৰূপ ধাৰণ কৰিছিল। বলিয়ে যিয়ে যি বিচাৰে তাকে দান কৰিছিল। সেইমতে, বহুতে বলিৰ পৰা অনেকে মূল্যবান সামগ্রী দান লৈছিল। এনে কাৰ্যৰ পৰা তেওঁৰ মনত প্রচণ্ড অহংকাৰৰ জন্ম হৈছিল। সেয়ে ভগৱানে তেওঁৰ দর্পচূর্ণ কৰিবলৈ বামনৰ অৱতাৰ গ্ৰহণ কৰিলে। দৈত্যৰাজ বলিৰ যজ্ঞলৈ আহি বামনে তিনিপদ ভূমি দান বিচাৰিলে। বামনে বিচৰা দানৰ কথা শুনি বলিয়ে অট্টহাস্য কৰিলে আৰু অন্য দান বিচাৰিবলৈ ক‘লে। কিন্তু বামন নিজৰ কথাত অলৰ–অচৰ হৈ থাকিল। অৱশেষত, বামনক তিনিপদ ভূমি দিবলৈ বলি মান্তি হ’ল। তেতিয়া বামনে বিৰাট আকাৰ ধাৰণ কৰি বলিক পাতাললৈ পঠালে।\nখ) দেৱহুতিঃ বিষ্ণুৰ অন্য এক অৱতাৰ তথা সাংখ্য দর্শনৰ প্ৰৱর্তক কপিল মুনিৰ মাতৃ আছিল দেৱহুতি। তেওঁ ব্রহ্মাপুত্র স্বয়ংম্ভুৱ মুনিৰ কন্যা আৰু কৰ্দম মুনিৰ পত্নী আছিল বুলি উল্লেখ আছে।\nগ) কপিলঃ শাস্ত্র প্রসিদ্ধ কপিল মুনিক বিষ্ণুৰ এক অৱতাৰ বুলি গণ্য কৰা হয়। এইজন মুনিয়েই সাংখ্য দর্শন প্রৱৰ্তন কৰিছিল বুলিও উল্লেখ আছে। এওঁ কর্দম মুনি আৰু দেৱহুতিৰ সন্তান।\nঘ) শ্ৰীধৰ কন্দলিঃ শংকৰোত্তৰ যুগৰ অসমীয়া কবিসকলৰ ভিতৰত শ্ৰীধৰ কন্দলি উল্লেখযোগ্য। এওঁৰ কাব্যত বৈষ্ণৱ ধৰ্মৰ প্রভাৱ সুস্পষ্ট। কন্দলিয়ে কাণখোৱা আৰু ‘ঘুনুচা কীৰ্ত্তন’ নামৰ দুখন কাব্য ৰচনা কৰে। কাণখোৱা পুথি নিচুকনি গীতৰ আৰ্হিত ৰচনা কৰা। ইয়াত বিষ্ণুৰ অৱতাৰৰ লীলা মাহাত্ম্য্ সহজ সৰল ভাষাত বৰ্ণনা কৰিছে। ইন্দ্রদ্যুম্ন ৰজাৰ জীয়েক ঘুনুচাৰ ঘৰলৈ কৃষ্ণই\nযাত্রা কৰা আৰু ইয়াৰ বাবে ৰুক্মিণীৰ ঈর্ষা তথা কৃষ্ণৰ ওপৰত খং অভিমান আদিয়েই ‘ঘুনুচা কীৰ্ত্তনৰ মুখ্য উপজীব্য।\nঙ) দৈৱকীঃ দৈৱকী কংসৰ ভগ্নী আৰু বাসুদেৱৰ পত্নী। এওঁৰ গৰ্ভতে বিষ্ণুৰ অন্যতম অৱতাৰ শ্ৰীকৃষ্ণই জন্মগ্রহণ কৰিছিল। কংসই ভগ্নীক বিয়া দিয়াৰ সময়তে আকাশবাণী হয় যে, দৈৱকীৰ অষ্টম পুত্রই কংসক হত্যা কৰিব। এই কথা শুনি কংসই বাসুদেৱ আৰু দৈৱকী দুয়োকে কাৰাগাৰত আৱদ্ধ কৰি ৰাখে আৰু এটা এটাকৈ দৈৱকীৰ প্ৰতিটো সন্তানক অতি নৃশংসভাৱে হত্যা কৰে। কিন্তু, দৈৱকীৰ গৰ্ভত জন্ম হোৱা অষ্টম সন্তান দৈৱক্ৰমে ৰক্ষা পৰে আৰু বসুদেৱে তেওঁক পলুৱাই নি গকুলৰ নন্দৰাজৰ ঘৰ পোৱাইগৈ। দৈৱকীৰ এই অষ্টম সন্তানেই হৈছে বিষ্ণুৰ অন্যতম মানৱী অৱতাৰ কৃষ্ণ।\n৭) কৃষ্ণই বিভিন্ন সময়ত কি কি অৱতাৰ ধাৰণ কৰি কেনে কার্য সাধন কৰিছিল পাঠৰ আলমত বর্ণনা কৰা।\nউত্তৰঃ কৃষ্ণ হৈছে বৈষ্ণৱ ধৰ্মৰ শ্রেষ্ঠ দেৱতা বিষ্ণুৰ মানৱী লীলা। উল্লেখ অনুসৰি, ভিন ভিন কার্য সাধনৰ নিমিত্তে তেৰাই যুগে যুগে বিভিন্ন অৱতাৰ ধাৰণ কৰিছিল। আমাৰ পাঠ্য ‘কানাইৰ চাতুৰী’ নামৰ কাব্যাংশত ভগৱন্তৰ এই লীলাবোৰৰ থুলমূল বর্ণনা আগবঢ়াইছে। সেই অনুসৰি, অনন্ত শৰ্যাত শায়িত নাৰায়ণে নাভিপদ্মৰ পৰা ব্ৰহ্মাক জন্ম দি তেওঁৰ দ্বাৰা ত্রিভূৱন সৃষ্টি কৰাইছিল। তদুপৰি, বেদ পঢ়ুৱাই, নানা তত্বজ্ঞান দি মনুষ্যৰ অজ্ঞানতা দূৰ কৰিলে। চতুর্ভুজ ৰূপ ধাৰণ কৰি তেওঁ দেৱতাসকলক বিপর্যয়ৰ সময়ত উদ্ধাৰ কৰিছিল। একেদৰে, মোহিনী ৰূপ ধাৰণ কৰি দেৱগণক অমৃতপান কৰোৱাৰ দৰে জটিল কার্যও তেৱে সমাধা কৰিছিল। কর্দম মুনিৰ ঘৰত কপিলমুনিৰূপে জন্মগ্রহণ কৰি তেওঁ দেৱহূতিক তত্বজ্ঞান প্রদান কৰিছিল। বামন অৱতাৰেৰে অহংকাৰী বলিক বিশ্বৰূপ দর্শন কৰাই পাতাললৈ পঠাইছিল। গংগাৰ দৰে পবিত্ৰ নদী তেওঁ পৃথিৱীলৈ বোৱাই আনিছিল। এনেদৰে বিভিন্ন অৱতাৰেৰে ভগৱন্তই মানৱ আৰু দেৱতাৰ মংগলৰ নিমিত্তে বিভিন্ন সুকার্য সম্পন্ন কৰিছিল।\n৮) কবিতাটোত কাঠ–বাঁজী’ বুলি কাক কৈছে? ইয়াৰ অর্থ কি? এই অপবাদৰ পৰা তেওঁক কোনে ৰক্ষা কৰিলে ?\nউত্তৰঃ কবিতাটোত ‘কাঠ–বাঁজী বুলি কৃষ্ণৰ মাতৃ যশোদাৰ কথা কোৱা হৈছে। ইয়াৰ অৰ্থ হৈছে সন্তান জন্ম দিব নোৱাৰা তিৰোতা। শিশু কৃষ্ণই মাতৃ যশোদাৰ ওচৰত অভিমান কৰি কৈছিল যে, কৃষ্ণ জন্মৰ আগতে সমগ্র বিশ্বই তেওঁক কাঠবাজী বুলি হাঁহিছিল। অৱশেষত, কৃষ্ণই পুত্ৰৰূপে আহি যশোদাৰ কোলা শুৱনি কৰি এই অপযশৰ পৰা ৰক্ষা কৰিলে।\nক) কাঠ–বাঁজি বুলি জগতে হাসয়\nদেখিলে সুমৰে হৰি।\nমই আহি তোৰ ঘৰে পুত্ৰ ভৈলো\nসিটো দুখ দূৰ কৰি।।\nউত্তৰঃ শংকৰোত্তৰ যুগৰ বৈষ্ণৱ কবি শ্রীধৰ কন্দলিৰ ‘কাণখোৱা’ পুথিৰ পৰা উদ্ধৃত উক্ত কাব্যাংশৰ বক্তা হৈছে কৃষ্ণ।\nকৃষ্ণ হৈছে বৈষ্ণৱ ধৰ্মৰ শ্ৰেষ্ঠ দেৱতা বিষ্ণুৰ অংশবিশেষ। যশোদাৰ ভক্তিত সন্তুষ্ট হৈ ভগৱন্তই পুত্ৰৰূপে তেওঁৰ ঘৰত প্রৱেশ কৰে আৰু নানা মানৱী লীলাৰে জগতক মোহিত কৰে। উল্লেখ অনুসৰি, দেৰিলৈকে শুই থকা শিশু কৃষ্ণক মাকে জগাবলৈ যোৱাত শিশুসুলভ দুষ্টামিৰে মাকে তেওঁক আদৰ নকৰে বুলি মিছা অভিমান কৰিছে। কথা প্রসংগত কৃষ্ণই মাতৃ যশোদাক কৈছে যে, কৃষ্ণ জন্মৰ আগতে সমগ্র বিশ্বই তেওঁক কাঠবাঁজী বুলি হাঁহিছিল। অৱশেষত, কৃষ্ণই পুত্ৰৰূপে আহি যশোদাৰ কোলা শুৱনি কৰি এই অপযশৰ পৰা ৰক্ষা কৰিলে। কিন্তু ইয়াৰ বিপৰীতে কৃষ্ণক মাকৰ ন্যূনতম চেনেহকনৰ পৰাও যশোদাই বঞ্চিত কৰিছে।\nখ) মোহিনী স্বৰূপে অমৃত পিয়ালো\nতোমাৰ ঘৰে আসি বৰ যশ পাইলো\nলৈলো দধিচোৰ নাম।৷\nউত্তৰঃ শংকৰোত্তৰ যুগৰ বৈষ্ণৱ কবি শ্রীধৰ কন্দলিৰ ‘কাণখোৱা‘ পুথিৰ পৰা উদ্ধৃত উক্ত কাব্যাংশৰ বক্তা কৃষ্ণ।\nকাব্যাংশত উল্লেখ অনুসৰি, দেৰিলৈকে শুই থকা শিশু কৃষ্ণক মাকে জগাবলৈ যোৱাত শিশুসুলভ দুষ্টামিৰে কৃষ্ণই মাকে তেওঁক মৰম নকৰে বুলি মিছা অভিমান কৰিছে। মানৱ আৰু দেৱতাৰ মংগলৰ নিমিত্তে তেৰাই যুগে যুগে বিভিন্ন অৱতাৰ ধাৰণ কৰিছে বিভিন্ন সুকার্য সম্পন্ন কৰিছে। এবাৰ দেৱাসুৰ মিলি অমৃত লাভৰ বাবে সাগৰ মন্থন কৰিছিল। অত্যন্ত পৰিশ্ৰমৰ অন্তত সাগৰৰ তলিৰ পৰা অমৃত ওলাল। অসুৰবোৰক অমৃতৰ পানৰ পৰা বিৰত ৰাখিবৰ নিমিত্তে দেৱগণৰ অনুৰোধমর্মে বিষ্ণুৱে গ্ৰহণ কৰিলে মোহিনী ৰূপ। শিশু কৃষ্ণই যশোদাক কৈছে যে, এই মোহিনী ৰূপেৰে দেৱগণক অমৃতপান কৰোৱাৰ দৰে জটিল কার্যও তেঁৱে সমাধা কৰিলে। কিন্তু, যশোদাৰ ঘৰত আহি দধিচোৰৰ দৰে নিকৃষ্ট নাম পাব লগা হোৱাটো তেওঁৰ বাবে চৰম লজ্জাজনক। কাব্যাংশৰ মাজেৰে এগৰাকী মাতৃৰ ওচৰত এটি মানৱ শিশুৰ শিশুসুলভ আব্দাৰ, অভিমান আদি সুন্দৰভাৱে প্রতিফলিত হৈছে।\nগ) মই নাৰায়ণ জগত কাৰণ\nতুমি গোৱালৰ জীউ।\nতথাপি তোহাক দেখন্তে ডৰত\nউৰিয়ায় মোৰ জীউ।।\nউত্তৰঃ শংকৰোত্তৰ যুগৰ বৈষ্ণৱ কবি শ্রীধৰ কন্দলিৰ ‘কাণখোৱা’ পুথিৰ পৰা উদ্ধৃত উক্ত কাব্যাংশৰ বক্তা কৃষ্ণ।।\nকবিতাফাঁকিত উল্লেখ অনুসৰি, শিশু কৃষ্ণই কথা প্রসংগত মাতৃ যশোদাক কৈছে যে, তেওঁ হৈছে জগতৰ সৃষ্টি আৰু প্রতিপালনৰ কাৰণস্বৰূপ। কিন্তু এটি সাধাৰণ শিশুৱে কৰা দুষ্টামিৰ বাবে যেনেদৰে মাকে শিশুটিক শাস্তি দিয়ে, যশোদায়ো কৃষ্ণক অনুৰূপ শাস্তি প্রদান কৰিছে। এগৰাকী সাধাৰণ মাতৃয়ে নিজ সন্তানক ডাঙৰ–দীঘল কৰাৰ দৰেই যশোদায়ো মাতৃসুলভ চেনেহেৰে কৃষ্ণক প্রতিপালন কৰিছে। জগতৰ পালনকর্তা হৈও যশোদাৰ দৰে এগৰাকী সাধাৰণ গোৱালীৰ ভয়ত কম্পমান হ‘ব লগা হোৱাৰ বাবে শিশু কৃষ্ণই উক্ত কবিতাংশৰে যশোেদাৰ ওচৰত নিজৰ শিশুসুলভ অভিমান প্ৰকাশ কৰিছে।\n১0) শব্দবােৰৰ আধুনিক ৰূপ লিখা: আসি , খেড়ি , পুহাইল , নুজুৰাই , হন্তে , বিশুটিয়া\nআসি – আহি ।\nখেড়ি – খেলা ।\nপুহাইল – পুৱালে ।\nনুজুৰাই – জুৰ নপৰে ।\nহন্তে – পৰা ।\nবিগুটিয়া – ঠাট্টা কৰা ।\n১2) শব্দকেইটাৰ লিংগ পৰিৱৰ্তন কৰা: সুন্দৰী , মাতৃ , মামা\nসুন্দৰী – সুন্দৰ ।\nমাতৃ – পিতৃ ।\nমামা – মামী ।\nআমি আজি Assamese Medium ত Class 10 Assamese Chapter 13 তথা কানাইৰ চাতুৰী নামৰ অধ্যায়ৰ পৰা অতি চমু প্ৰশ্নৰ উত্তৰ, চমু প্ৰশ্ন উত্তৰৰ লগতে ব্যাখ্যা আৰু ভাষা মূলক যি প্ৰশ্ন আছে তাৰ উত্তৰ সমূহ আমি আলোচনা কৰিলোঁ। যদি ইয়াৰ উপৰিও কিবা প্ৰশ্ন উত্তৰ জানিব লগা আছে তেন্তে Comment Section ত জনাব বুলি আশা থাকিল।\nআপুনি যদি Class 10 ৰ কোনো বিষয়ৰ প্ৰশ্ন উত্তৰ বিচাৰে তেন্তে Assamese Medium Facebook Page ক Follow কৰিব পাৰে। যত আপোনালোকে পাব সম্পূৰ্ণ শিক্ষা মূলক তথ্য।\nধৰ ঝাৰু ধৰ ভাই Class 10 Assamese Chapter 14says:\n22/05/2021 at 11:32 AM\n[…] Class 10 Assamese Chapter 13 | কানাইৰ চাতুৰী18/05/2021/0 Comments […]\n15/11/2021 at 10:53 PM\n17/11/2021 at 4:00 PM\n05/12/2021 at 9:21 PM\nThank you so much …………\n22/04/2022 at 8:11 PM\nThank you sir . You help me soo much\nYou are most welcome. If this website is helping you then please share it with other students also.


Telmiride Am in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Telmiride Am ar byavahar, ppali, parshwakriya, upkaar, kriya-pratikriya aaru satarkatabani\nTelmiride Am ৰ লাভ আৰু ব্যৱহাৰসমূহ- Telmiride Am Benefits & Uses in Assamese- Telmiride Am ar laabh aaru byavaharsamuh\nTelmiride Am ৰ পালি আৰু সেয়া কেনেদৰে ল'ব- Telmiride Am Dosage & How to Take in Assamese - Telmiride Am ar paali aaru xeya kenedore lobo\nTelmiride Am ৰ পাৰ্শ্চক্ৰিয়াসমূহ- Telmiride Am Side Effects in Assamese- Telmiride Am ar parshwakriyasamuh\nTelmiride Am সংক্ৰান্ত সতৰ্কতাবাণীসমূহ- Telmiride Am Related Warnings in Assamese- Telmiride Am xonkranta xatarkatabanisamuh\nঅইন দৰৱৰ সৈতে Telmiride Amৰ গুৰুতৰ ক্ৰিয়া-প্ৰতিক্ৰিয়া- Severe Interaction of Telmiride Am with Other Drugs in Assamese- Oinor xoite Telmiride Am ar gurutor kriya-pratikriya\nTelmiride Am মতভেদসমূহ- Telmiride Am Contraindications in Assamese- Telmiride Am nishedhsamuh\nTelmiride Am ৰ বিষয়ে সততে সোধা প্ৰশ্নসমূহ- Frequently asked Questions about Telmiride Am in Assamese- Telmiride Am ar bikhoye satate xodha prashnasamuh\nখাদ্য আৰু মদৰ সৈতে Telmiride Am ক্ৰিয়া-প্ৰতিক্ৰিয়া- Telmiride Am Interactions with Food and Alcohol in Assamese- khadya aaru modor xoite Telmiride Am kriya-pratikriya\nTelmiride Am ৰ লাভ আৰু ব্যৱহাৰসমূহ - Telmiride Am Benefits & Uses in Assamese - Telmiride Am ar laabh aaru byavaharsamuh\nTelmiride Am তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTelmiride Am ৰ পালি আৰু সেয়া কেনেদৰে ল'ব - Telmiride Am Dosage & How to Take in Assamese - Telmiride Am ar paali aaru xeya kenedore lobo\nTelmiride Am-ৰ উপাদানসমূহ - Telmiride Am Active Ingredients in Assamese - Telmiride Am-ar upadaansamuh\nTelmiride Am ৰ পাৰ্শ্চক্ৰিয়াসমূহ - Telmiride Am Side Effects in Assamese - Telmiride Am ar parshwakriyasamuh\nগৱেষণাৰ ভিত্তিত, Telmiride Am ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTelmiride Am সংক্ৰান্ত সতৰ্কতাবাণীসমূহ - Telmiride Am Related Warnings in Assamese - Telmiride Am xonkranta xatarkatabanisamuh\nTelmiride Am-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Telmiride Am লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nTelmiride Am-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Telmiride Am গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Telmiride Am কি প্ৰভাৱ দেখা গৈছে?\nTelmiride Amৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Telmiride Am কি প্ৰভাৱ দেখা গৈছে?\nTelmiride Amৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Telmiride Am ৰ কি প্ৰভাৱ দেখা গৈছে?\nTelmiride Amৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Telmiride Amৰ গুৰুতৰ ক্ৰিয়া-প্ৰতিক্ৰিয়া - Severe Interaction of Telmiride Am with Other Drugs in Assamese - Oinor xoite Telmiride Am ar gurutor kriya-pratikriya\nTelmiride Am তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTelmiride Am মতভেদসমূহ - Telmiride Am Contraindications in Assamese - Telmiride Am nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Telmiride Am লোৱা অনুচিত যাতে -\nTelmiride Am ৰ বিষয়ে সততে সোধা প্ৰশ্নসমূহ - Frequently asked Questions about Telmiride Am in Assamese - Telmiride Am ar bikhoye satate xodha prashnasamuh\nএই Telmiride Am-এ অভ্য়াস বা নিচাৰ সৃষ্টি কৰে নেকি?\nনহয়, Telmiride Amয়ে অভ্যাসৰ সৃষ্টি নকৰে।\nআপুনি Telmiride Am লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Telmiride Am লোৱাটো নিৰাপদ।\nনহয়, Telmiride Amয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Telmiride Am ক্ৰিয়া-প্ৰতিক্ৰিয়া - Telmiride Am Interactions with Food and Alcohol in Assamese - khadya aaru modor xoite Telmiride Am kriya-pratikriya\nখাদ্য আৰু Telmiride Amৰ ক্ৰিয়া-প্ৰতিক্ৰিয়া\nTelmiride Amৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Telmiride Amৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Telmiride Amৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


Ceracal in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ceracal ar byavahar, ppali, parshwakriya, upkaar, kriya-pratikriya aaru satarkatabani\nCeracal के प्रकार चुनें\nCeracal 60 Mg Tablet\nCeracal की जानकारी\nCeracal ৰ লাভ আৰু ব্যৱহাৰসমূহ- Ceracal Benefits & Uses in Assamese- Ceracal ar laabh aaru byavaharsamuh\nCeracal ৰ পালি আৰু সেয়া কেনেদৰে ল'ব- Ceracal Dosage & How to Take in Assamese - Ceracal ar paali aaru xeya kenedore lobo\nCeracal ৰ পাৰ্শ্চক্ৰিয়াসমূহ- Ceracal Side Effects in Assamese- Ceracal ar parshwakriyasamuh\nCeracal সংক্ৰান্ত সতৰ্কতাবাণীসমূহ- Ceracal Related Warnings in Assamese- Ceracal xonkranta xatarkatabanisamuh\nঅইন দৰৱৰ সৈতে Ceracalৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ceracal with Other Drugs in Assamese- Oinor xoite Ceracal ar gurutor kriya-pratikriya\nCeracal মতভেদসমূহ- Ceracal Contraindications in Assamese- Ceracal nishedhsamuh\nCeracal ৰ বিষয়ে সততে সোধা প্ৰশ্নসমূহ- Frequently asked Questions about Ceracal in Assamese- Ceracal ar bikhoye satate xodha prashnasamuh\nখাদ্য আৰু মদৰ সৈতে Ceracal ক্ৰিয়া-প্ৰতিক্ৰিয়া- Ceracal Interactions with Food and Alcohol in Assamese- khadya aaru modor xoite Ceracal kriya-pratikriya\nCeracal ৰ লাভ আৰু ব্যৱহাৰসমূহ - Ceracal Benefits & Uses in Assamese - Ceracal ar laabh aaru byavaharsamuh\nCeracal তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCeracal ৰ পালি আৰু সেয়া কেনেদৰে ল'ব - Ceracal Dosage & How to Take in Assamese - Ceracal ar paali aaru xeya kenedore lobo\nCinacalcet एक रासायनिक (पाराथॉयड हार्मोन) को कम करता है, जिससे कैल्शियम का स्तर सामान्य हो जाता है।\nCeracal-ৰ উপাদানসমূহ - Ceracal Active Ingredients in Assamese - Ceracal-ar upadaansamuh\nCeracal ৰ পাৰ্শ্চক্ৰিয়াসমূহ - Ceracal Side Effects in Assamese - Ceracal ar parshwakriyasamuh\nগৱেষণাৰ ভিত্তিত, Ceracal ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCeracal সংক্ৰান্ত সতৰ্কতাবাণীসমূহ - Ceracal Related Warnings in Assamese - Ceracal xonkranta xatarkatabanisamuh\nCeracal-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCeracal এ গৰ্ভাবস্থাৰ সময়ত কি প্ৰভাৱ পেলাব সেয়া জনা নাযায় কাৰণ এইটোৰ ওপৰত এতিয়ালৈকে কোনো গৱেষনা কৰা হোৱা নাই।\nCeracal-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Ceracal ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Ceracal কি প্ৰভাৱ দেখা গৈছে?\nবৃক্ক ৰ বাবে Ceracal কেতিয়াবাহে ক্ষতিকাৰক।\nযকৃতত Ceracal কি প্ৰভাৱ দেখা গৈছে?\nCeracalএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Ceracal ৰ কি প্ৰভাৱ দেখা গৈছে?\nCeracal গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Ceracalৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ceracal with Other Drugs in Assamese - Oinor xoite Ceracal ar gurutor kriya-pratikriya\nCeracal তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCeracal মতভেদসমূহ - Ceracal Contraindications in Assamese - Ceracal nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ceracal লোৱা অনুচিত যাতে -\nCeracal ৰ বিষয়ে সততে সোধা প্ৰশ্নসমূহ - Frequently asked Questions about Ceracal in Assamese - Ceracal ar bikhoye satate xodha prashnasamuh\nএই Ceracal-এ অভ্য়াস বা নিচাৰ সৃষ্টি কৰে নেকি?\nনহয়, Ceracalয়ে অভ্যাসৰ সৃষ্টি নকৰে।\nহয়, আপুনি Ceracal লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, চিকিত্সা পৰামৰ্শ অনুসাৰেহে Ceracal লওক।\nনহয়, Ceracalয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Ceracal ক্ৰিয়া-প্ৰতিক্ৰিয়া - Ceracal Interactions with Food and Alcohol in Assamese - khadya aaru modor xoite Ceracal kriya-pratikriya\nখাদ্য আৰু Ceracalৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Ceracal লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Ceracalৰ মাজৰ প্ৰতিক্ৰিয়া\nCeracal আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nCeracal ৰ অনুকল্প - Substitutes for Ceracal in Assamese\nCeracal के लिए सारे विकल्प देखें\nCeracal ৰ মূল্য আৰু পেকৰ চাইজ - Ceracal Price and Pack Size in Assamese - Ceracal ar mulya aaru pakor size\nআপুনি বা আপোনাৰ পৰিয়ালৰ কোনোবাই Ceracal লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ceracal ব্যৱহাৰ কৰিছিল নেকি?\nআপুনি কিমান পৰিমাণে Ceracal সেৱন কৰিছিল?\nআপুনি Ceracal ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ceracal সেৱন কৰে?


Mat 10 | AsmULB | STEP | যীচুৱে তেওঁৰ বাৰ জন শিষ্যক একেলগে ওচৰলৈ মাতি তেওঁলোকক অশুচি আত্মাক খেদাবলৈ আৰু সকলো ধৰণৰ ৰোগ-ব্যাধি আৰু অসুস্থ জনক সুস্থ কৰিবলৈ ক্ষমতা দিলে।\nযীচুৱে প্রচাৰৰ বাবে পাঁচনি সকলক পঠোৱা\n1যীচুৱে তেওঁৰ বাৰ জন শিষ্যক একেলগে ওচৰলৈ মাতি তেওঁলোকক অশুচি আত্মাক খেদাবলৈ আৰু সকলো ধৰণৰ ৰোগ-ব্যাধি আৰু অসুস্থ জনক সুস্থ কৰিবলৈ ক্ষমতা দিলে।\n2সেই বাৰ জন পাঁচনিৰ নাম এই, প্ৰথম চিমোন, যি জনক পিতৰো বোলে আৰু তেওঁৰ ভায়েক আন্দ্ৰিয়, চিবদিয়ৰ পুতেক যাকোব আৰু তেওঁৰ ভায়েক যোহন, 3ফিলিপ আৰু বাৰ্থলময়, থোমা আৰু কৰ সংগ্রহকাৰী মথি, আল্‌ফয়ৰ পুতেক যাকোব আৰু থদ্দেয়, 4জাতীয়তাবাদী ▼\n▼10:4 জাতীয়তাবাদী- ৰোমান শাসনৰ পৰা ইহুদী সকলক মুক্ত কৰিবলৈ বিচৰা এক দল।\nচিমোন আৰু যীচুক যি জনে শত্রুৰ হাতত শোধাই দিছিল, সেই ইস্কৰিয়োতীয়া যিহূদা।\n5এই বাৰ জনক যীচুৱে এই নির্দেশ দি পঠালে, “তোমালোকে অনা-ইহুদী সকলৰ কোনো ঠাইলৈ নাযাবা আৰু চমৰিয়া সকলৰ কোনো নগৰত নোসোমাবা। 6কিন্তু ইস্ৰায়েল জাতিৰ হেৰোৱা মেৰবোৰৰ ওচৰলৈ যোৱা। 7বাটত যাওঁতে যাওঁতে এই কথা প্রচাৰ কৰিবা যে ‘স্বৰ্গৰাজ্য ওচৰ হ’ল।’\n8অসুস্থ লোকক সুস্থ কৰিবা, মৃত লোকক তুলিবা, কুষ্ঠ ৰোগী সকলক শুচি কৰিবা, ভূতবোৰক খেদাবা। তোমালোকে বিনামূল্যে পাইছা, বিনামূল্যেই দিবা। 9তোমালোকৰ কঁকালৰ পেটিত তোমালোকে সোণ, ৰূপ বা তাম নাইবা পইচাও নিনিবা। 10বাটত যোৱাৰ কাৰণে কোনো জোলোঙা, দুটা চোলা, জোতা বা লাখুটি এইবোৰও নলবা; কিয়নো বনুৱা নিজৰ পাৰিশ্রমিক পোৱাৰ যোগ্য।\n11তোমালোকে যেতিয়া কোনো নগৰ বা গাৱঁত সোমাবা, তাত এজন উপযুক্ত মানুহ বিচাৰি ল’বা আৰু আন ঠাইলৈ নোযোৱা পর্যন্ত সেই ঘৰতে থাকিবা। 12যেতিয়া তোমালোকে কোনো এঘৰত সোমাবা, তেতিয়া সেই ঘৰৰ লোকক শুভেচ্ছা জনাই মঙ্গলবাদ দিবা। 13সেই ঘৰ যদি উপযুক্ত হয়, তেন্তে তোমালোকৰ শান্তি সেই ঘৰৰ ওপৰলৈ নামি আহক; কিন্তু সেই ঘৰ যদি উপযুক্ত নহয়, তেন্তে তোমালোকৰ শান্তি তোমালোকৰ ওচৰলৈ উলটি আহক।\n14যদি কোনোৱে তোমালোকক গ্রহণ নকৰে বা তোমালোকৰ কথাও নুশুনে, তেনেহলে সেই ঘৰ বা নগৰৰ পৰা ওলাই যাওঁতে তোমালোকৰ ভৰিৰ ধূলি জোকাৰি পেলাবা। 15মই তোমালোকক সচাঁকৈ কওঁ, মহা-বিচাৰৰ দিনা সেই নগৰতকৈ বৰং চদোম আৰু ঘমোৰা নগৰৰ দশা অধিক সহিব পৰা হ’ব।\nশিষ্য সকললৈ যীচুৰ সতর্ক বাণী\n16শুনা! মই ৰাংকুকুৰবোৰৰ মাজলৈ তোমালোকক মেৰ পোৱালিৰ ▼\n▼10.16 মেৰ ছাগ বা ভেড়া পোৱালি ৰূপে প্ৰভুৱে নিজৰ শিষ্য সকলক কৈছে৷\nনিচিনাকৈ পঠিয়াইছো; এই হেতুকে তোমালোক সাপৰদৰে টেঙৰ আৰু কপৌৰ নিচিনা অমায়িক হোৱা। 17সতর্কভাৱে চলিবা; কিয়নো লোক সকলে তোমালোকক বিচাৰ সভাত শোধাই দিব আৰু তেওঁলোকৰ নাম-ঘৰবোৰত তোমালোকক কোবাব। 18মোৰ কাৰণেই তোমালোকক ৰাজ্যপাল আৰু ৰজা সকলৰ সন্মুখলৈ লৈ যোৱা হ’বা, যাতে তোমালোকে তাত তেওঁলোকৰ আৰু অনা-ইহুদী সকলৰ ওচৰত সাক্ষ্য দিব পাৰা।\n19লোক সকলে যেতিয়া তোমালোকক ধৰাই দিব, তেতিয়া কেনেকৈ, কি কথা ক’ব লাগে, সেই বিষয় লৈ চিন্তা নকৰিবা; কিয়নো তেতিয়া যি কথা ক’ব লাগে, সেই বিষয়বোৰ সেই মুহূৰ্ত্ততে তোমালোকক দিয়া হ’ব। 20কিয়নো সেই কথা তোমালোকে নহয়, কিন্তু তোমালোকৰ পিতৃৰ আত্মাইহে ▼\n▼10:20 পিতৃৰ আত্মা - পবিত্র আত্মা ঈশ্বৰক বুজাইছে।\nতোমালোকৰ ভিতৰৰ পৰা কব।\n21ককায়েকে ভায়েকক আৰু বাপেকে পুতেকক মৃত্যুদণ্ডলৈ শোধাই দিব। সন্তান সকলে মাক-বাপেকৰ বিৰুদ্ধে উঠি তেওঁলোকক মৃত্যুৰ মুখলৈ ঠেলি দিব। 22মোৰ নামৰ কাৰণে, তোমালোক সকলোৰে ঘৃণাৰ পাত্ৰ হ’বা; কিন্তু যি জনে শেষলৈকে সহি থাকে, সেই জনেই পৰিত্ৰাণ পাব। 23যেতিয়া কোনো নগৰৰ লোকে তোমালোকক তাড়না কৰে, তেতিয়া আন এখন নগৰলৈ পলাই যাবা; মই তোমালোকক সচাঁকৈ কৈছো, ইস্রায়েল দেশৰ সকলো নগৰলৈ তোমালোকে গৈ শেষ কৰাৰ আগেয়ে মানুহৰ পুত্ৰ আহিব।\n24শিষ্য কেতিয়াও গুৰুতকৈ উর্দ্ধত নহয়, দাসো প্ৰভুতকৈ উর্দ্ধত নহয়। 25শিষ্য যদি গুৰুৰদৰে আৰু দাস যদি নিজৰ প্ৰভুৰদৰে হ’ব পাৰে, সেয়ে যথেষ্ট। ঘৰৰ গৰাকীকে যেতিয়া তেওঁলোকে বেলচবূব বুলিলে, তেন্তে তেওঁৰ পৰিয়ালৰ আন সকলোকে কিমান অধিক বুলিব!\n26গতিকে তোমালোকে তেওঁলোকলৈ ভয় নকৰিবা; কিয়নো লুকুৱাই ৰখা সকলো বিষয়েই প্রকাশ পাব আৰু গোপনে ৰখা সকলো বিষয়েই জনোৱা হ’ব। 27মই তোমালোকক আন্ধাৰত যি কওঁ, সেইবোৰ তোমালোকে পোহৰত প্ৰকাশ কৰিবা আৰু তোমালোকে কাণেৰে যি শুনিছা, সেইবোৰ ঘৰৰ চালৰ ওপৰৰ পৰা ঘোষণা কৰিবা।\n28যি সকলে কেৱল শৰীৰকহে বধ কৰে, কিন্তু আত্মাক বধ কৰিব নোৱাৰে, তেওঁলোকলৈ ভয় নকৰিবা; কিন্তু যি জনে আত্মা আৰু শৰীৰ, এই দুয়োকো নৰকত নষ্ট কৰিব পাৰে, তেওঁকেহে ভয় কৰিবা। 29দুটা ঘৰ-চিৰিকা ক্ষুদ্র পইচালৈ নেবেচে নে? তথাপিও তোমালোকৰ পিতৃৰ অনুমতি অবিহনে সেইবোৰৰ এটিও মাটিত নপৰে। 30তোমালোকৰ মূৰৰ আটাইবোৰ চুলিৰো হিচাব ৰখা আছে। 31এই হেতুকে ভয় নকৰিবা; তোমালোক অনেক ঘৰ-চিৰিকাতকৈ বহুমূলীয়া।\n32এতেকে যি কোনোৱে মানুহৰ আগত মোক স্বীকাৰ কৰে, ময়ো স্বৰ্গত থকা মোৰ পিতৃৰ আগত তেওঁক স্বীকাৰ কৰিম; 33কিন্তু মানুহৰ আগত যি কোনোৱে মোক অস্বীকাৰ কৰে, স্বৰ্গত থকা মোৰ পিতৃৰ আগত ময়ো তেওঁক অস্বীকাৰ কৰিম।\n34মই পৃথিবীত শান্তি দিবলৈ আহিলো বুলি নাভাবিবা; শান্তি দিবলৈ নহয়, কিন্তু তৰোৱাল দিবলৈহে আহিলো। 35বাপেকৰ বিৰুদ্ধে পুতেকৰ, মাকৰ বিৰুদ্ধে জীয়েকৰ, শাহুৱেকৰ বিৰুদ্ধে বোৱাৰীয়েকৰ ভেদ জন্মাবলৈহে আহিলো; 36নিজৰ পৰিয়ালৰ লোক সকলেই মানুহৰ শত্ৰু হ’ব।\n37যি কোনোৱে মোতকৈয়ো নিজৰ পিতৃ বা মাতৃক অধিক প্রেম কৰে, তেওঁ মোৰ উপযুক্ত নহয়; আৰু যি কোনোৱে মোতকৈ নিজৰ পুতেক বা জীয়েকক অধিক প্রেম কৰে, তেওঁ মোৰ উপযুক্ত নহয়। 38যি কোনোৱে নিজৰ ক্ৰুচ লৈ মোৰ পাছে পাছে নাহে; তেৱোঁ মোৰ উপযুক্ত নহয়। 39যি কোনোৱে নিজৰ জীৱন ৰক্ষা কৰিব বিচাৰে, তেওঁ জীৱন হেৰুৱাব; আৰু যি কোনোৱে মোৰ কাৰণে নিজৰ জীৱন উৎসর্গ কৰে, তেওঁ জীৱন পাব।\n40যি কোনোৱে তোমালোকক গ্ৰহণ কৰে; তেওঁ মোকে গ্ৰহণ কৰে আৰু যি কোনোৱে মোক গ্ৰহণ কৰে, তেওঁ মোক পঠোৱা জনকেই গ্ৰহণ কৰে। 41এজন ভাৱবাদীক যদি কোনোৱে ভাৱবাদী বুলি গ্ৰহণ কৰে, তেওঁ ভাববাদীৰ পুৰস্কাৰ পাব আৰু এজন ধাৰ্ম্মিকক যদি কোনোৱে ধাৰ্ম্মিক বুলি গ্ৰহণ কৰে, তেওঁ ধাৰ্ম্মিকৰ পুৰস্কাৰ পাব।\nযি কোনোৱে এই সাধাৰণ লোক সকলৰ মাজৰ এজনক মোৰ শিষ্য বুলি এবাটি চেঁচা পানী মাথোন খুৱায়, মই তোমালোকক সচাঁকৈ কওঁ, তেওঁ কোনোমতেই নিজৰ পুৰস্কাৰ নেহেৰুৱাব।


হিমন্তৰ আত্মশ্লাঘা! : নিজে সংবাদমেল পাতি নিজৰেই চাৰ্টিফিকেট দিলে মন্ত্ৰী হিমন্তই!\n‘টিআৰপি’ মানেই হিমন্ত! নিজৰ ফেইচবুক আৰু টুইটাৰ একাউন্টৰ ‘টি.আৰ.পি’ক লৈ গুণগান\nগুৱাহাটী , August 2, 2020 7:15 pm\nশিক্ষা বিভাগৰ কেতবোৰ গুৰুত্বপূৰ্ণ কথা তথা ঘোষণাৰ বাবে আয়োজন কৰা সংবাদমেলত নিজৰ ঘোষণা শেষ কৰি সাংবাদিকৰ প্ৰশ্নোত্তৰ কালত নিজৰেই গুণ-গান গোৱা আৰম্ভ কৰিলে মন্ত্ৰী হিমন্ত বিশ্ব শৰ্মাই।\nবাতৰিটোৰ আৰম্ভণিতে আমি এটা কথা কৈ লওঁ যে এজন দক্ষ বা প্ৰতাপী মন্ত্ৰী হিচাপে ড০ হিমন্ত বিশ্ব শৰ্মাৰ ফেন অথবা ফল’ৱাৰ বহুত আছে সেই কথা স্বীকাৰ কৰিবলগীয়া।\nকিন্তু সেইগৰাকী মন্ত্ৰীয়ে নিজৰ টিআৰপিৰ কথা সংবাদমেলত উল্লেখ কৰিবলগীয়া পৰিস্থিতিৰ সৃষ্টি হৈছে। আনকি টেলিভিশ্যন চেনেলৰ টিআৰপি আৰু পেপাৰৰ টিআৰপিৰ সৈতে নিজৰ ফেইচবুক পেইজৰ জনপ্ৰিয়তা তুলনা কৰি নিজৰ গুণানুকীৰ্তন কৰাত ব্যস্ত হৈ পৰিল মন্ত্ৰীগৰাকী। তেওঁৰ কথাৰ পৰা এনে লাগিল যেন টিআৰপি মানেই হিমন্ত বিশ্ব শৰ্মা।\nনিজৰ গুণানুকীৰ্তন কৰি মন্ত্ৰীগৰাকীয়ে সংবাদমেলত কয় ‘মই একো একোটা টুইট দিলে অসমৰ বিভিন্ন ঠাইৰ ১৬০০-১৮০০ মানুহে পঢ়ে। এটা এটা ফেচবুক পোষ্ট দিলে ২০,০০০ মানুহে পঢ়ে। এই প্ৰেছ কনফাৰেন্সখনৰ ফেচবুক লাইভ ২ লাখ মানুহে চাই আছে।‘\n‘আপোনালোকৰ টিভি পেপাৰৰ টিআৰপি মোৰ ফেইচবুক টুইটাৰৰ তুলনাত ডাউন হৈ গৈছে। গতিকে কোনে দুখ নকৰিব কওঁক।‘ টেলিভিশ্যন নিউজপেপাৰৰ জনপ্ৰিয়তাৰ সৈতে নিজৰ জনপ্ৰিয়তা তুলনা কৰি সংবাদ মাধ্যমক তুচ্ছ-তাচ্ছিল্য কৰি হিমন্তই এইদৰে কয়।\nতাতে ক্ষান্ত নাথাকি মন্ত্ৰীগৰাকীয়ে এইবাৰ নিজৰ টুইটাৰ একাউন্টৰ ফ’ল’ৱাৰৰ হিচাপ দিবলৈ আৰম্ভ কৰিলে। যোৱা ২ মাহ অৰ্থাৎ অসমত ক’ৰ’ণা ভাইৰাছৰ সংক্ৰমণ আৰম্ভ হোৱাৰে পৰা তেওঁৰ ফ’ল’ৱাৰ বৃদ্ধি পোৱা বুলিও আওপকীয়াকৈ উল্লেখ কৰে। আনকি শিল্পীতকৈয়ো তেওঁৰ ঘোঁৰা আগত দৌৰি আছে বুলি দাম্ভিকতাৰে উল্লেখ কৰে।\nতেওঁ কয় ‘যোৱা ২ মাহত দুই লাখ মানুহ মোৰ টুইটাৰত যোগ হৈছে। অসমৰ দৰে সৰু ৰাজ্যত কলা শিল্পী সকলোতকৈ মোৰ ঘোঁৰা আগত দৌৰি আছে। এয়া কোনো ৰাজনীতি নহয় এয়া মাথো জনসেৱাৰ ফল।‘\nতেওঁ কৰা এনেবোৰ মন্তব্যৰ পৰা এতিয়া সকলোৰে মনত প্ৰশ্ন উত্থাপিত হৈছে যে ‘নিজৰ জনপ্ৰিয়তা অধিক পৰিমাণে বৃদ্ধি কৰিবলৈহে তেওঁ কোভিড যুদ্ধত অৱতীৰ্ণ হৈছে নেকি? বা কোভিড-১৯ ৰ পৰিস্থিতিয়ে তেওঁৰ জনপ্ৰিয়তা বৃদ্ধি কৰিলে নেকি?\nআনহাতে, একেখন সংবাদমেলতে মন্ত্ৰীগৰাকীয়ে স্বভাৱ সূলভভাৱে সংবাদ মাধ্যমক তুচ্ছ-তাচ্ছিল্য কৰিবলৈ আৰম্ভ কৰে।\nৰাজ্যৰ সংবাদ মাধ্যমসমূহক ‘ক’ৰ’ণা বেমাৰেই নহয় বুলি কোৱা গোটেইকেইটা হাস্পতালত আহিলে। যিকেইটা টিভিয়ে নিউজ কৰিলে গোটেইকেইটাৰে সাংবাদিক ক’ৰ’না চেন্টাৰত সোমাই গ’ল।‘


May 2020 | Assam Study Centre\non: 31/05/2020 by Assam Study Centre\nভাৰতীয় ক্রিকেট দলৰ সহঃঅধিনায়ক ৰোহিত শর্মাৰ নাম বি চি চি আই এ ৰাজীব গান্ধী খেল ৰত্ন বঁটাৰ বাবে মনোনীত কৰিছে। একে সময়তে শিখৰ ধাৱান, দিপ্তী শর্মা আৰু ঈশান্ত শর্মাৰ নামো অর্জুন বঁটাৰ বাবে মনোনীত কৰিছে। ২০২০ বর্ষৰ বাবে সন্মানীয় ৰাজীৱ গান্ধী\nDaily Current Affairs Assam: 31-05-2020\n৩১-০৫-২০২০: আজিৰ কাৰেন্ট এফেয়ার্চ শিতানত আমি উইপ্র, ৰোজগাৰ সেতু, হার্বেল পথ প্রজেক্ট, অগ্নিপৰীক্ষা মিছাইল এই বিষয় সমূহ সামৰি লৈছো। Assam Study Centre ৰ কাৰেন্ট এফেয়ার্চ শিতানৰ যোগেদি প্রতিযোগিতামূলক পৰীক্ষত প্রস্তুতি হ’ব পৰাকৈ দৈনিক গুৰুত্বপূর্ণ বিষয়সমূহ সামৰি বিভিন্ন খবৰ আৰু কুইজ আকাৰত\non: 30/05/2020 by Assam Study Centre\nবিশ্ব স্বাস্থ্য সংস্থাক কেন্দ্র কৰি আমেৰিকা আৰু চীনৰ মাজৰ সম্পর্কত ফাট মেলা পৰিলক্ষিত হৈছে। আমেৰিকা যুক্তৰাষ্ট্রই বিশ্ব স্বাস্থ্য সংস্থাৰ লগত তেওঁলোকৰ সকলোধৰণৰ সম্পর্ক ২৯ মে ২০২০ তাৰিখে বাতিল কৰিছে। আমেৰিকাৰ ৰাষ্ট্রপতি ডনাল্ড ট্রাম্পে এই বিষয়ে সবিশেষ ঘোষণা কৰে। কি কয় ট্রাম্পে\nজ্ঞানপীঠ বঁটা বিজয়ীসকলৰ নাম ২০১৯ বর্ষত কোনে এই বঁটা লাভ কৰিছে ?\nভাৰতীয় সাহিত্য জগতত প্রদান কৰা উচ্চতম বঁটাৰ নাম হৈছে জ্ঞানপীঠ বঁটা। প্রত্যেক বছৰে ভাৰতীয় জ্ঞানপীঠে ভাৰতীয় সাহিত্যলৈ বিশিষ্ট অৱদান আগবঢ়োৱা এজন সাহিত্যিকক এই বঁটা প্রদান কৰে। এই বঁটা কেৱল ভাৰতীয় সাহিত্যিককহে প্রদান কৰা হয়। সংবিধানৰ অষ্টম অনুসুচীত সন্নিবিষ্ট ভাষাৰ সাহিত্য আৰু\nDaily G.K. Series – 29-05-2020\non: 29/05/2020 by Assam Study Centre\n১) লক-ডাউনৰ মাজত প্রয়োজনীয় সামগ্রী সৰহবৰাহৰ বাবে ভাৰতৰ কোনখন ৰাজ্যই ই-পাছ ব্যবস্থা চমুকৈ PRAGYAAM প্রৱর্তন কৰিছে ? ক) তেলেঙ্গানা খ) ওড়িষ্যা গ) ঝাড়খণ্ড ঘ) পাঞ্জাৱ = ঝাড়খণ্ড ২) আন্তর্জাতিক অলিম্পিক কমিটিয়ে ২০২১ বর্ষ টকিও অলিম্পিক তলৰ কোনখন দেশলৈ স্থানান্তৰিত কৰে ?\nজে. কে. ৰাউলিঙৰ The Ickbog ক’ত পাব ?\non: 28/05/2020 by Assam Study Centre\nজে. কে. ৰাউলিঙে তেওঁৰ নতুন শিশু গ্রন্থ “The Ickbog” ৰ প্রথম ৮ টা অধ্যায় পঢ়ুৱৈৰ বাবে অনলাইনত মুকলি কৰি দিছে । এই অধ্যায়কেইটা সম্পূর্ণ বিনামূলীয়াকৈ পঢ়ুৱৈসকলে পঢ়িব পাৰিব । উল্লেখযোগ্য যে হেৰী পটাৰ চিৰিজৰ সৃষ্টিকর্তা ৰাউলিঙে এই বিষয়ে আজি তেওঁৰ ৱেবচাইটত\nভাৰতৰ ভিতৰতে প্রথম “ৰাজ্যিক স্বাস্থ্য পঞ্জীয়ণ” কোনে আৰম্ভ কৰিবলৈ লৈছে ?\nকর্ণাটকে দেশৰ ভিতৰতে সর্বপ্রথম “ৰাজ্যিক স্বাস্থ্য পঞ্জীয়ণ” আৰম্ভ কৰিবলৈ আগবাঢ়িছে। এই ৰেজিষ্টাৰত ৰাজ্যখনৰ সকলো নাগৰিকক সামৰি লোৱা হ’ব। এক উন্নতমানৰ স্বাস্থ্যৰ সুবিধা প্রদান কৰিবৰ বাবে কর্ণাটক চৰকাৰে এই ব্যবস্থা গ্রহণ কৰিছে। ২৭ মে’ত কর্ণাটক চৰকাৰে ঘোষনা কৰিছে যে ৰাজ্যৰ জনসাধাৰণৰ স্বাস্থ্যৰ\nIndia G.K. in Assamese Language\n১) তলৰ কোনখন ৰাষ্ট্রই ইয়াৰ মানচিত্র উন্নীতকৰণৰ বাবে সংবিধান সংশোধনী প্রক্রিয়া পিছুৱাই দিছে ? ক) ভাৰত খ) পাকিস্তান গ) চীন ঘ) নেপাল = নেপাল ২) বিদেশৰ পৰা ঘুৰি অহা ভাৰতীয় সকলৰ বাবে হোটেল কোৱাৰেণ্টেইন পিৰিয়ডৰ বাধ্যতামূলক সময়সীমা কিমান দিনৰ বাবে কেন্দ্রই\nDaily G. K. Series 28-05-2020\n১) নিম্নলিখিত কোন স্থানত চালকোলিথিক যুগৰ আটাইতকৈ বেছি বিভিন্ন ধৰণৰ শস্য পোৱা গৈছে ? ক) নভদাতলী খ) গিলুণ্ড গ) আদমগড় ঘ) বনহালি = নভদাতলী ২) তলৰ কোনটো ইউটাৰোফিক হ্রদৰ বৈশিষ্ট্য নহয় ? ক) এই হৃদ সাধাৰণতে ফুলৰ দ্বাৰা আৱৰি থাকে খ)\nবিভিন্ন দেশৰ বিধানমণ্ডলৰ নাম\non: 27/05/2020 by Assam Study Centre\nঅষ্ট্রেলিয়াৰ বিধানমণ্ডলৰ নাম ? ফেডাৰেল পার্লামেন্ট অষ্ট্রিয়াৰ বিধানমণ্ডলৰ নাম ? নেটিঅৰ এছেমব্লি আলবেনিয়াৰ বিধানমণ্ডলৰ নাম ? পিপলছ এছেমব্লি আফগানিস্তানৰ বিধানমণ্ডলৰ নাম ? হাল-অ-আকাড আলবেনিয়াৰ বিধানমণ্ডলৰ নাম ? পিপলছ এছেমব্লি আলজেৰিয়াৰ বিধানমণ্ডলৰ নাম ? নেচনেল পিপলছ এছেমব্লি আর্জেন্টিনাৰ বিধানমণ্ডলৰ নাম ? নেচনেল


"মোৰ বৰ্তমান জীৱন নিৰ্বাহৰ বাবে উপাৰ্জনৰ পথটোও হৈছে একমাত্ৰ সংগীতেই"- ইবচন লাল বৰুৱা | Rupaliparda.com\nঅসমীয়া সাংস্কৃতিক ক্ষেত্ৰখনৰ প্ৰতিটো দিশতেই আগৰণুৱা। কেৱলমাত্ৰ সংগীত অথবা ছবি বুলিয়েই নহয়; সাংস্কৃতিক ক্ষেত্ৰখনত অন্তৰ্ভূক্ত প্ৰতিটো দিশেই জনসাধাৰণৰ প্ৰিয়। আৰু, এই দিশবোৰৰ সৈতে ওতঃপ্ৰোতভাৱে জড়িত এগৰাকী সফল আৰু জনপ্ৰিয় ব্যক্তি হৈছে ইবচন লাল বৰুৱা। শব্দযন্ত্ৰীৰ লগতে তেওঁ গীতিকাৰ হিচাপেও ৰাইজৰ সমুখলৈ আহিছে; “আহ ঐ আহ” শীৰ্ষক গীতটিৰ লগতে ইবচন লাল বৰুৱাৰ কথাৰে জুবিন গাৰ্গৰ কন্ঠত মুক্তিপ্ৰাপ্ত “অমানিশা” তথা অংগৰাগ পাপন মহন্তৰ “নদী মাথো বয়”, জয় বৰুৱাৰ কন্ঠৰে মুক্তি লাভ কৰা “তেজীমলা” শীৰ্ষক গীতবোৰ বৰ্তমানেও দৰ্শক-শ্ৰোতাৰ মন গহ্বৰত বিৰাজমান বুলি ক’লেও হয়টো অতিৰঞ্জিত নহ’ব। আনহাতে, সংগীত পৰিচালক ৰূপেও ইবচন লাল বৰুৱাই পৰিচালক জাহ্নু বৰুৱাৰ ছবি “ভগা খিৰিকী” আৰু আন কেইবাখনো নিম্ৰীয়মাণ ছবিত কাম কৰিছে। উল্লেখ্য যে, আহিবলগীয়া সময়তো তেওঁৰ কথাৰে নিৰ্মিত গীত “পৰিধি ভাঙি” ও জয় বৰুৱাৰ কন্ঠত অতিশীঘ্ৰে লাভ কৰিব মুক্তি। ৰূপালীপৰ্দাৰ সৈতে হোৱা এক সাক্ষাৎকাৰত ইবচন লাল বৰুৱাৰ বিষয়ে আমি জানিবলৈ খুজিছিলো কিছু কথা। সংগীত ক্ষেত্ৰখনত কৰা আৰম্ভণিৰ বিষয়ে জানিবলৈ বিচৰাত তেওঁ কৈছিল যে, “মই সংগীত ক্ষেত্ৰখনৰ সৈতে সৰুৰ পৰাই জড়িত কিয়নো মোৰ পিতৃ প্ৰয়াত প্ৰসন্নলাল বৰুৱাই গীত গাইছিল, অভিনয় কৰিছিল লগতে ছবি আঁকিছিল। ইয়াৰ উপৰিও, তেওঁ গুৱাহাটী আৰু অনাঁতাৰ কেন্দ্ৰৰ নিয়মীয়া শিল্পী আছিল। মোৰ পিতৃয়ে অসমৰ প্ৰায় প্ৰতিখন মঞ্চতে গীত পৰিৱেশন কৰিছিল গতিকে আমাৰ ঘৰখনৰ প্ৰতিটো মূহুৰ্ত সংগীতৰেই ভৰি আছিল। ঘৰলৈ আলহীয়েই হওঁক নাইবা দেউতাৰ সৈতে অহা কোনো সহঃশিল্পীয়েই নহওঁক কিয়! যিকোনো সময়তে আমাৰ গোটেই ঘৰখনত সংগীতৰ পৰিৱেশে বিৰাজ কৰিছিল। ঠিক তেনেকৈ সৰুতেই মই নিজাববীয়াকৈ তবলা, গীতাৰ অথবা হাৰমনিয়াম বজাবলৈ লৈছিলো আৰু সুৰ সৃষ্টি কৰা তথা গীত লিখা আদি সৃষ্টিশীল বিষয়বোৰৰ প্ৰতি আগবাঢ়িবলৈ লৈছিলো।”\nইবচন লাল বৰুৱাই নৱপ্ৰজন্ম অথবা পূৰণি সংগীত শিল্পীৰ সৈতে কৰা কামৰ ভিতৰত তেওঁৰ কোনটো প্ৰিয় বুলি কৰা প্ৰশ্নৰ উত্তৰত তেওঁ কয় যে, “নৱপ্ৰজন্মৰ শিল্পীৰ পৰা সদায় এটা বস্তু পাব পাৰি; যিটো হ’ল সজীৱতা। সৰল মনৰ যি এক সজীৱতা থাকে ইয়াক নৱপ্ৰজন্মৰ সৃষ্টি সমূহত লাভ কৰিব পৰা যায় গতিকে নৱপ্ৰজন্মৰ শিল্পীৰ সৈতে কাম কৰি ভাল পোৱাটো আচলতে প্ৰয়োজনীয় কথা বুলিও মই ভাবো। আৰু, মই ভালপাওঁ এওঁলোকৰ সৈতে কাম কৰি।মই নিজকো নৱপ্ৰজন্মৰ বুলিয়ে ক’ম কিয়নো মোতকৈ অনুজ খিনিৰ এইটো বয়সত যি মানসিক উদ্যম মই দেখিছো সেইখিনিয়ে মোক বহু সময়ত প্ৰভাৱান্বিত কৰে আৰু একে কাৰণে আমি অভিজ্ঞতাৰ গভীৰতাকো নুই কৰিব নোৱাৰো যিখিনি আমি আমাৰ অগ্ৰজ সকলৰ পাব পাৰো। অগ্ৰজ সকলৰ কৰ্মৰ ক্ষেত্ৰত অথবা তেওঁলোকৰ সৃষ্টিৰ ক্ষেত্ৰত যিখিনি অভিজ্ঞতাৰ মাজেৰে তেওঁলোক পাৰ হৈ আহে তাত আমি গভীৰতাৰ চাপখিনি বিচাৰি উলিয়াব পাৰো। সেই অভিজ্ঞতা লাগিলে গীত লিখাৰ ক্ষেত্ৰতেই হওঁক অথবা অইন কোনো ক্ষেত্ৰতেই হওঁক! সেইবাবেই, মই একাষাৰে কোনটো প্ৰজন্মৰ সৈতে কাম কৰি ভালপাওঁ বুলি ক’বলৈ অসুবিধা হয়। কোনোবাদিনা হয়টো মই এতিয়াৰ তুলনাত অধিক অগ্ৰজ হৈ পৰিম আৰু বয়সৰ লগে লগে মোতকৈ অগ্ৰজ সকল হয়টো নাথাকিব কিন্তু বৰ্তমান মই মাজৰ এটা সময়ত আছো য’ত মোৰ অগ্ৰজ সকলৰ অভিজ্ঞতাৰ গভীৰতা অনুধাৱন কৰিবলৈ চেষ্টা কৰিম যিয়ে মোক মোৰ কৰ্মত পূৰ্ণতা প্ৰদান কৰিব; সমান্তৰালকৈ মই অনুজসকলৰ সৈতেও কাম কৰিবলৈ খুজিম যাৰ উদ্যমে মোৰ অন্তৰতো উদ্যমৰ যোগান ধৰিব।”\nইবচন লাল বৰুৱাৰ তৃতীয়টো প্ৰশ্ন আছিল এনেধৰণৰ য’ত তেওঁক সোধা হৈছিল যে কেতিয়াবা কোনো এটা বিষয়বস্তু তেওঁ ব্যক্তিগতাভাৱে ভাল নাপালেও পেছাগত ভাৱে সেই প্ৰকল্পটোৰ সৈতে জড়িত হৈছে নেকি? এই প্ৰশ্নৰ উত্তৰত শিল্পীগৰাকীয়ে কয় যে, “প্ৰশ্নটো ভাল কৰিছা। সংগীত মোৰ বাবে আচলতে নিচাৰ সমানেই ই পেচাও। মোৰ বৰ্তমান জীৱন নিৰ্বাহৰ বাবে উপাৰ্জনৰ পথটোও হৈছে একমাত্ৰ সংগীতেই। সকলো সময়ত ব্যক্তিগত ভাৱে ভালপোৱা কামেই মই কৰিব লাগিব বুলি যদি ভাবো তেতিয়া হয়টো মোৰ উপাৰ্জনৰ পথটো সংকীৰ্ণ হৈ পৰিব। কোনো এখন চলচিত্ৰৰ দৰেই এটা সংগীততো বিভিন্ন গৰাকী কলা-কুশলীৰ যোগদান জড়িত হৈ থাকে। গতিকে, এনেক্ষেত্ৰত উক্ত কলা-কুশলীসকলৰ মাজত মই কেৱল নিজৰ দৃষ্টিভংগী আৰু আত্মসন্তোষ্টিক প্ৰাধান্য দিলেই হয়টো নহ’ব। মই গীতটোৰ এটা অংশৰ সৈতে জড়িত হ’বলৈ হ’লে সেই গীতটোৰ সৈতে জড়িত অইন ব্যক্তিসকলৰ পচন্দৰ লগত মোৰ মিল ন’হবওঁ পাৰে; কিন্তু যদি মই অকল নিচাৰ কাৰণে সংগীত ক্ষেত্ৰখনৰ সৈতে জড়িত হ’ব পাৰিলোহেঁতেন তেতিয়া হয়টো মোৰ অপচন্দৰ বিষয়বস্তু অথবা মই সংযোগ স্থাপন কৰিব নোৱাৰা বিষয় এটাক নকৰো বুলি ক’ব পাৰিলোহেঁতেন। কিন্তু, পেচাৰ ক্ষেত্ৰত আচলতে মোৰ বুলিয়ে নহয় অইনৰ বাবেও ই অসম্ভৱ হৈ পৰে। অৱশ্যে এইখিনিতে এটা কথা মই ক’বই লাগিব যে, যদিহে কোনো বিষয়বস্তু অথবা কথা মই অমাৰ্জিত যেন অনুভৱ কৰো তেতিয়াহ’লে মই সেই বিষয়টোৰ সৈতে জড়িত হ’বলৈ নাকচ কৰো।”\nassamese cinema Assamese Film Assamese Music Assamese Singer Assamese Song ibson lal baruah


ৱাংখেই ফি - অসমীয়া ৱিকিপিডিয়া\nৱাংখেই ফি (ইংৰাজী: Wangkhei Phee) ভাৰতৰ মণিপুৰ ৰাজ্যত বগা কপাহৰ দ্বাৰা নিৰ্মিত একপ্ৰকাৰৰ পাৰম্পৰিক বস্ত্ৰ। সামগ্ৰীৰ ভৌগোলিক স্বীকৃতি (পঞ্জীয়ন আৰু সুৰক্ষা) আইন, ১৯৯৯ অনুসৰি ইয়াক মণিপুৰৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে। ৱাংখেই ফি একপ্ৰকাৰৰ স্বচ্ছ বস্ত্ৰ। কাপোৰখনৰ গোটেই গাত পাৰম্পৰিক নক্সা আৰু ডিজাইন ব্যৱহাৰ কৰা হয়। বিবাহ অনুষ্ঠান আৰু অন্যান্য উৎসৱত বাবে মণিপুৰৰ মহিলাসকলে ইয়াক পৰিধান কৰে।\n১৯ ডিচেম্বৰ ২০১১\nৱাংখেই ফি মূলতঃ মণিপুৰৰ ৰাজপৰিয়ালে ব্যৱহাৰৰ বাবে মছলিন কাপোৰত তৈয়াৰ কৰা হৈছিল। শিপিনীসকলক তেতিয়া প্ৰাসাদৰ ওচৰৰ ৱাংখেই কলনীত ৰখা হৈছিল কিন্তু এতিয়া মণিপুৰৰ বহুঠাইত তৈয়াৰ কৰা হয়।\nৱাংখেই ফি অতি সূক্ষ্ম বগা কপাহৰ সূতাৰ সৈতে ঘনকৈ বোৱা গাঁথনিৰে তৈয়াৰ কৰা হয়। এই কাপোৰবিধ "সম্পূৰ্ণৰূপে স্বচ্ছ।" ইয়াৰ কিছুমান পৰম্পৰাগত ডিজাইন বা শৈলী আছে। ইয়াৰ ডিজাইনবোৰ খেইৰোইথেক, থাংজিংটাংখাই, কাবোকচাইবা আৰু আন কেইবাটাও নামৰ আছে। ইয়াৰ দুয়োটা দীঘৰ সীমাত মইৰাং ফিৰ ডিজাইন আছে। ৱাংখেই ফি বিলাসবহুল কাপোৰ বুলি জনা জাত। ই বিবাহ অনুষ্ঠান আৰু উৎসৱৰ সময়ত মহিলাসকলে ব্যৱহাৰ কৰা এক জনপ্ৰিয় পোছাক।\nসূতা তৈয়াৰ কৰাৰ বাবে ব্যৱহৃত আঁহ "লেচিং" (কপাহৰ বল) আৰু "কাব্ৰাং"ৰ (নুনি গছৰ লেটা) পৰা আহৰণ কৰা হয়। ইয়াক স্থানীয়ভাৱে "সন্তক" (বৈজ্ঞানিক নাম:Urtica sp.) বুলি জনা জাত গছৰ প্ৰজাতিৰ বাকলিৰ পৰা সংগ্ৰহ কৰা হয়। স্থানীয় আঁহসমূহ সূতালৈ ৰূপান্তৰ কৰা হয় আৰু তাৰ পিছত উদ্ভিদ, বাকলি, পাত আৰু ফুলৰ নিষ্কাশন ব্যৱহাৰ কৰি প্ৰাকৃতিক ৰং কৰা হয়। ৰং কৰা সূতাখিনি চাউলৰ মাৰত জুবুৰীয়াই পিছত বাঁহৰ লাঠিৰ সহায়ত প্ৰসাৰিত কৰা হয়। কাপোৰত সূক্ষ্ম প্ৰকাৰৰ কপাহ ব্যৱহাৰ কৰা হয়।\nবয়ন প্ৰক্ৰিয়াত শ্বাটলৰ ব্যৱহাৰৰ ওপৰত আধাৰিত কৰি দুটা পদ্ধতি অন্তৰ্ভুক্ত থাকে: ফ্লাই শ্বাটল তাঁত আৰু থ্ৰো শ্বাটল তাঁত। প্ৰথম প্ৰকাৰত ইয়াক এটা টুকুৰাত সম্পূৰ্ণ কাপোৰ হিচাপে তৈয়াৰ কৰা হয়। দ্বিতীয় পদ্ধতিত, কাপোৰটো দুটা টুকুৰাত তৈয়াৰ কৰা হয় আৰু তাৰ পিছত ইয়াক সম্পূৰ্ণ কাপোৰ তৈয়াৰ কৰিবলৈ চিলাই কৰি যোগ দিয়া হয়। অতিৰিক্ত ডিজাইনসমূহ হাতেৰে প্ৰস্তুত কৰা হয়। কাপোৰখন "ৰন্ধযুক্ত, বায়ু চলাচল কৰিব পৰা আঁৰ-পাৰ দেখিব পৰা আৰু পাতল।" ইয়াক চাদৰ আৰু শাৰী, আৰু ছোৱালীৰ বাবে স্কাৰ্ট আৰু স্কুলৰ ইউনিফৰ্মৰ দৰে ব্যৱহাৰ কৰা হয়। মহিলাসকলৰ বাবে ই একপ্ৰকাৰৰ বিলাসী সামগ্ৰীৰ।\nৱাংখেই ফিয়ে ভৌগোলিক স্বীকৃতি লাভ কৰাৰ পিছত শিপিনীসকলে তৈয়াৰ কৰা সামগ্ৰীৰ মানদণ্ড নিয়ন্ত্ৰণৰ বাবে এটা পৰিদৰ্শন সংস্থা গঠন কৰা হৈছে।\nভৌগোলিক স্বীকৃতিসম্পাদনা কৰক\nবাণিজ্য সম্পৰ্কীয় বৌদ্ধিক সম্পত্তি অধিকাৰ (ট্ৰিপছ) চুক্তিৰ ভৌগোলিক স্বীকৃতি অধীনত সুৰক্ষাৰ বাবে ইয়াক পঞ্জীয়ন কৰা হৈছে। ইয়াক ভাৰত চৰকাৰৰ ভৌগোলিক স্বীকৃতি আইন, ১৯৯৯ৰ অধীনত ৱাংখেই ফি হিচাপে পঞ্জীয়ন কৰা হৈছিল। ইয়াৰ শ্ৰেণী – ২৫ - কাপোৰ নিয়ন্ত্ৰক জেনেৰেল অফ পেটেণ্ট ডিজাইন আৰু ট্ৰেডমাৰ্কৰ দ্বাৰা ১৯ ডিচেম্বৰ ২০১১ তাৰিখৰ আবেদন নম্বৰ ৩৭২, আৰু মইৰাং ফি (জিআই নং ৩৭৩) আৰু শাফি লানফিৰ (জিআই নং ৩৭১) বাবে পঞ্জীয়ন কৰা হৈছিল। এই তিনিওটা মণিপুৰৰ মহিলাসকলে বোৱা পৰম্পৰাগত বস্ত্ৰ। মণিপুৰ চৰকাৰে পৰামৰ্শদাতা সমিতিৰ বৈঠকৰ সিদ্ধান্ত অনুসৰি জিআই পঞ্জীয়নৰ তাৰিখৰ পৰা ছয় মাহৰ ভিতৰত ৱাংখেই ফীৰ ক্ষেত্ৰত ৫,০০০ শিপিনীয়ে পঞ্জীয়ন কৰিব বুলি আশা কৰা হৈছিল।\n↑ 1.0 1.1 1.2 1.3 1.4 1.5 1.6 "Wangkhei Phee" (pdf). Government of India. 29 November 2013. পৃষ্ঠাসমূহ: 15–20. http://ipindia.nic.in/girindia/journal/Journal_55.pdf। আহৰণ কৰা হৈছে:6May 2016.\n↑ "Geogtaphical Indication Registry" (pdf). Government of Manipur. http://dcimanipur.gov.in/Handloom/GI-372-Wangkhei%20Phee.pdf। আহৰণ কৰা হৈছে: 29 April 2016.\n↑ "GI registration for Shaphee Lanphee, Moirang phee, Wangkhei Phee officially handed over to the state". Manipur Times. 30 May 2014. http://www.manipurtimes.com/gi-registration-for-shaphee-lanphee-moirang-phee-wangkhei-phee-officially-handed-over-to-the-state/। আহৰণ কৰা হৈছে:6May 2016.\n"https://as.wikipedia.org/w/index.php?title=ৱাংখেই_ফি&oldid=264911"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=67619।\nএই পৃষ্ঠাখন ২৬ ফেব্ৰুৱাৰী, ২০২১ তাৰিখে ০৫:৩৭ বজাত অন্তিম সংশোধন কৰা হৈছিল।


নায়ক নহয়, খলনায়কহে তেওঁ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনায়ক নহয়, খলনায়কহে তেওঁ…\nছহিদক অপমান কৰা প্ৰসংগৰে এতিয়া ৰাজ্য উত্তপ্ত হৈ পৰিছে। তেনে মন্তব্য কৰা বিতৰ্কিত বিধায়কৰ বিৰুদ্ধে ৰাইজ গৰ্জি উঠিছে। পূৰ্বতেওঁ বহু বিতৰ্কিত মন্তব্যৰে বাতৰিৰ শিৰোনাম দখল কৰা শ্বেৰমান আলী নামৰ বহুবল্কি বিধায়কগৰাকীক গ্ৰেপ্তাৰৰ দাবী তুলিছে বিভিন্ন দল সংগঠনে।\nঅসম আন্দোলনৰ ছহিদক ঘাটক আখ্যা দি বেদখলকাৰীৰ পক্ষত উকালতি কৰা শ্বেৰমান আলীক এনে কথা ক’বলৈ সাহস দিয়াৰ পৰিৱেশ এতিয়া ৰাজ্যত ৰচনা হৈছে নেকি? ৮৩ ৰ ৮ জন ছহিদক মিঞাই মাৰিছিল বুলি কবলৈ সাহস কৰা আলীয়ে মিঞা মিউজিয়ামো বিচাৰিছিল।\nআলীৰ দৰে অতি সাম্প্ৰদায়িক সংখ্যালঘু নেতাৰ পৃষ্ঠপোষকতাতেই সমন্বয়ৰ জৰিত ঘূণে ধৰিছে।তেওঁলোকে অসমৰ বতাহ, পানী খাই অসম আৰু অসমীয়াকে বিশ্বাসঘাটক কৰাই নহয়, নিজৰ ৰাজনৈতিক ভৱিষ্যত সুৰক্ষিত কৰাৰ বাবে এনে মন্তব্য কৰিবলৈ কুণ্ঠাবোধ কৰা নাই।\nচৌদিশে সৃষ্টি হোৱা প্ৰতিক্ৰিয়াৰ পাছত কংগ্ৰেছে শ্বেৰমান আলীৰ দৰে নেতাক কাৰণ দৰ্শোৱাৰ জাননী জাৰি কৰিছে। কিন্তু এই জাননীত শ্বেৰমান আলীক বিজেপিৰ আৰু মুখ্যমন্ত্ৰীৰ এজেণ্ট আখ্যা দিলেই শুচি হৈ নাযায় কংগ্ৰেছ। ”হয় এই ৮ জনক মিঞাই মাৰিছে, ময়ো মাৰিম, যিসকলে মাৰিছে তেওঁলোকক প্ৰশংসাহে কৰিব লাগে”- বুলি শ্বেৰমান আলীয়ে কিয় ক’বলগা হ’ল।\nইমান স্পৰ্ধা শ্বেৰমান আলীৰ কেনেকৈ হ’ল। ছহিদ দয়ানাথ শৰ্মাকে ধৰি সেই সময়ত মৃত্যুক সাৱটি লোৱা এইসকল ছহিদৰ ত্যাগক ভৰিৰে মোহাৰি শ্বেৰমান আলীৰ দৰে লোকে সংখ্যালঘুৰ একাংশ লোকক এনে ঘটনাৰ বাবে উৎসাহিত কৰাৰ অন্তৰালত আছে ৰাজনৈতিক অংক।\nএই বিষয়টোক লৈ যি প্ৰতিক্ৰিয়া সৃষ্টি হৈছে সেই প্ৰতিক্ৰিয়া পাছত চৰকাৰে যদি এনে বিতৰ্কিত ব্যক্তিৰ বিৰুদ্ধে বিহিত ব্যৱস্থা গ্ৰহণ নকৰে তেনেহলে সেইয়া সময়ত খাণ্ডৱ দাহৰ ৰূপ লবলৈয়ো বেছি সময় নালাগিব।\nৰাজ্য চৰকাৰ আৰু আৰক্ষীয়ে শ্বেৰমান আলীৰ বিৰুদ্ধে সাম্প্ৰদায়িক বিষবাস্প আৰু জাতীয় চেতনাত আঘাতহনাৰ বাবে কঠোৰ ব্যৱস্থা গ্ৰহণ কৰিবই লাগিব। গোপন এজেণ্ডাৰে মিঞা মিউজিয়ামৰ পৰা আৰম্ভ কৰি ছহিদক ঘাটক আখ্যা দিয়ালৈকে সকলো লক্ষ্মণ ৰেখা অতিক্ৰম কৰিলে এইজন বিধায়কে।\nগৰুখুঁটিৰ ঘটনাৰ সমালোচনাৰ নামত এনে মন্তব্যৰে জুই জ্বলোৱা শ্বেৰমান আলী আছিল এতিয়াৰ এ আই ইউ ডি এফ আৰু তেতিয়া ইউ ডি এফৰ নেতা। তেওঁৰ বিতৰ্কিত কাম-কাজৰ বাবেই চৰ্চাত থকা শ্বেৰমান আলীৰ তেজত সাম্প্ৰদায়িকতাৰ বীজ আছে।\nকোনো অসমীয়াই শ্বেৰমান আলীক ক্ষমা কৰিব নোৱাৰে। জাতীয় জীৱনক লৈ এনে মন্তব্য কৰা শ্বেৰমান আলীয়ে হাজাৰবাৰ ছৰি কলেওঁ তেওঁ কৰা ভুলৰ প্ৰায়শ্চিত্ত নহয়। তথাপিও শ্বেৰমান আলীয়ে অসমৰ ৰাইজৰ আগত বিনা চৰ্তে ক্ষমা খুজিবই লাগিব।\nসংখ্যালঘুৰ ৰাজনীতিৰ নামত বজাৰ মেলি চৰ্দাৰৰ ভূমিকা লোৱা শ্বেৰমান আলীৰ দৰে নেতাই শংকৰ আজানৰ এই দেশত কোনো বহিঃৰাষ্ট্ৰৰ ইছলামিক কায়দাৰে অপ্ৰত্যাশিত সপোন দেখাতো বন্ধ কৰক। কিয় তেওঁ আজিলৈকে মুকলি মনেৰে অসমৰ অনুপ্ৰৱেশ সমস্যা, বেদখলৰ বিৰুদ্ধে কঠোৰ পদক্ষেপ গ্ৰহণৰ দাবী উত্থাপন কৰিব পৰা নাই?\nসুযোগ সন্ধানী শ্বেৰমান আলীয়ে এই কথা ভালদৰে বুজে যে, এনে মন্তব্যৰ বাবে ৰাজ্য জ্বলিলেও অসমীয়া ৰাইজে বুকুত কোঠাৰে আঘাত হনাৰ দৰে বেজাৰ পালেও তেওঁৰ ৰাজনৈতিক লাভালাভ ঠিকেই হ’ব। চৌদিশে এতিয়া শ্বেৰমান আলীৰ প্ৰতিকৃতি জ্বলিছে। থানাই থানাই শ্বেৰমান আলীৰ বিৰুদ্ধে গোচৰ ৰুজু হৈছে।\nএই ধৰণৰ মন্তব্য অসমীয়া জাতিৰ বাবেই অশনি সংকেত। কংগ্ৰেছৰ নেতৃত্বই শ্ব’কজ দিলেও অচিৰেই সিদ্ধান্ত লওক শ্বেৰমান আলীৰ দৰে লোকক তেওঁলোকে লগত ৰাখিব নে গটিয়াই খেদি দিব ? স্বাভিমানত আঘাত হনা শ্বেৰমান আলীক বিজেপিৰ এজেণ্ট বুলি কৈয়েই প্ৰদেশ কংগ্ৰেছৰ ভূপেন বৰাই দায় সাৰিব নোৱাৰিব।\nঅবাঞ্চিত আৰু অপ্ৰয়োজনীয় মন্তব্যৰে শ্বেৰমান আলীৰ দৰে লোকসকলক সংখ্যালঘুৰ ৰাজনীতিৰ দালালি কৰিবলৈ এৰি দিব নোৱাৰি। অতি সাম্প্ৰদায়িক মনস্বতত্ত্বৰে নিকৃষ্ট ৰাজনীতিৰ হাতোৰা মেলি এই সকল নেতাই সদায় আৱেগৰ সৈতে খেলিবলৈ সুযোগ গ্ৰহণ কৰি আহিছে।\nঅসম আন্দোলনৰ ছহিদক দুৰ্বিত্বৰ সৈতে তুলনা কৰি অসমীয়া ৰাইজৰ আৱেগত আঘাত কৰা শ্বেৰমান আলী কেতিয়া গ্ৰেপ্তাৰ হ’ব? এইখন অসমতে ছহিদ সেনাক অপমান কৰা, মুখ্যমন্ত্ৰীৰ বিৰুদ্ধে সামাজিক মাধ্যমত মন্তব্য কৰা, আব্দুল মালিকৰ দৰে লেখকক সামাজিক মাধ্যমত অৰুচিপূৰ্ণ মন্তব্য কৰাৰ বাবে বহু জনক আৰক্ষীয়ে গ্ৰেপ্তাৰ কৰা উদাহৰণ আছে।\nতেনে স্থলত শ্বেৰমান আলীক কিয় আৰক্ষীয়ে গ্ৰেপ্তাৰ নকৰিলে? তেওঁলোকৰ এনে মন্তব্যই অসমীয়া জাতিসত্ত্বাত বিভাজনৰ বীজ ৰোপন কৰিছে। নৱনিৰ্বাচিত কোন কোনো জন প্ৰতিনিধিৰ ক্ৰিয়া প্ৰতিক্ৰিয়াতো প্ৰত্যক্ষভাৱে নহলেওঁ পৰোক্ষভাৱে অসমীয়া জাতি সত্ত্বাত আঘত কৰাৰ উদাহৰণ শেহতীয়াকৈ দেখিবলৈ পোৱা গৈছে।\nসেই সকলেও অতি সাৱধানতাৰে এই বিষয়সমূহ বিবেচনা আৰু অনুধাৱন কৰা উচিত। চৰকাৰৰ সমালোচনা কৰাৰ নামত অযথা যুক্তিৰে অসম আন্দোলনৰ লগতে জাতীয় দিশ সমূহক উপেক্ষা কৰি তেওঁলোকে কি জাতি, মাটি উদ্ধাৰ কৰিব?\nদল, ধৰ্ম, বৰ্ণ নিৰ্বিশেষে খিলঞ্জীয়া লোকৰ স্বাৰ্থত এখন সৰ্বাঙ্গীন সুন্দৰ অসমৰ কামনা ৰাইজে কৰে। তাত কেতিয়াও বি জে পি, কংগ্ৰেছ, এ আই ইউ ডি এফৰ অসম বুলি প্ৰশ্ন নুঠে। সেই সমন্বয়ৰ পৰিৱেশৰ মাজত অসমীয়া জাতি সত্ত্বাক ভাঙোনমুখী কৰি কেইদিনমানৰ কাৰণে ক্ষমতাৰ সোৱাদ লবলৈ আমাৰ পৰম্পৰা আৰু ইতিহাসক বিকৃত কৰাৰ অধিকাৰ ৰাইজে দিয়া নাই।\nছহিদক সমালোচনা কৰাৰ অধিকাৰ আৰু দুঃসাহস শ্বেৰমান আলীয়ে কেনেকৈ পালে? কালিলৈ তেওঁ খৰ্গেশ্বৰ তালুকদাৰকো দুৰ্বৃত্ত আখ্যা দিবলৈ সাহস কৰিব। এইবোৰ কথা প’ষ্টমৰ্টেম কৰি অসম আন্দোলনৰ ছহিদক মিঞাই মাৰিবই বুলি শ্বেৰমান আলীয়ে যি উৰ্ধবাহু প্ৰদৰ্শন কৰি মতামত দিলে সেই মতামতত তেওঁৰ নিকৃষ্ট ৰাজনীতিৰ চিন্তাৰ প্ৰতিফলন ঘটিল।\nশ্বেৰমান আলীয়ে আঠুলৈ ক্ষমা খুজিলেও তেওঁক অসমৰ ৰাইজে ক্ষমা কৰি নিদিব। কিন্তু তেওঁ ক্ষমা খুজিবই লাগিব। অনুপ্ৰৱেশকাৰী, বেদখলকাৰী পক্ষলৈ সমাজ জীৱনক পংগু কৰি গোপন এজেণ্ডাৰে তেওঁ যি সপোন দেখিছে সেই সপোন পৰিহাৰ কৰক।\nতীব্ৰৰ পৰা তীব্ৰতৰ হ’ব বৃহৎ নদীবান্ধ বিৰোধী আন্দোলনঃ AJYCP\nপলাতক মৃদুপৱনক বিচাৰি নঁগাৱত তৎপৰ আনন্দ মিশ্ৰ…


Search Result of assam Tea garden workers\nচাহ বাগিচাত প্ৰয়োজন কভিড সম্পৰ্কে অধিক সজাগতাৰ\nনগৰাঞ্চলত সামাজিক দূৰত্ব মানি নচলাৰ বাবে হোৱাৰ বিপৰীতে চাহ বাগিচাৰ অঞ্চলত সামাজিক দূৰত্বৰ উপৰিও সজাগতাৰ অভাৱত কভিড ৰোগীৰ সংখ্যা বৃদ্ধি পোৱা বুলি অভিযোগ উত্থাপিত হৈছে।\nকৰ'না- খৰাং বতৰে আনিছে ৰাজ্যৰ চাহ উদ্যোগৰ প্ৰতি ভাবুকি\nবহু ঠাইত ৰুগ্ন হৈ চাহ বাগিচা জ্বলি যোৱাৰ দৰে হৈ পৰিছে।চাহ বাগিচাত ব্যয়ৰ বিপৰীতে আয় নোহোৱাত ক্ষুদ্ৰ চাহ খেতিয়ক সকল অধিক হতাশ হৈ পৰিছে। চাহ বাগিচা সমূহত এতিয়া ৰঙা চাহি (লাল পোক), লোপাৰ পোক, হেলোপেথিক আদি ৰোগে আক্ৰমণ কৰি ধংশ কৰি পেলাইছে।\nপাকিস্তান দলৰ হৈ অভিষেক ঘটালে ৩৬ বৰ্ষীয় তাবিশ খানে\nতাবিশে পাকিস্তানৰ ঘৰুৱা ক্ৰিকেটত ৫৯৮ টা প্ৰথম শ্ৰেণীৰ উইকেট লাভ কৰিছিল।\nSII reduces Covishield price for states to ₹ 300\nSerum Institute of India's (SII’s) Covishield will cost states ₹ 300 instead of ₹ 400, CEO Adar Poonawalla tweeted today, calling ita"philanthropic gesture".\nসোমবাৰৰ চাহ বাগিচা বন্ধ প্ৰত্যাহাৰ আটাছাৰ\nউচ্চ চাহ মজুৰিৰ দাবীত এই বন্ধৰ আহ্বান জনোৱা হৈছিল।\nচাহকৰ্মী সকলৰ লগত মতবিনিময় সাংসদ পল্লব লোচন দাসৰ\nTea garden workers will vote for BJP government schemes: Ranjeet Dass\nAhead of polls, BJP govt hikes daily wages of tea workers in Assam\nAhead of the Assembly elections in Assam, the BJP-led state government on today announcedasubstantial hike in the rate of daily wages tea garden workers of the state from Rs 167 to Rs 217.\nচাহ বাগিছা উচ্ছেদ বন্ধৰ দাবীত অইলৰ বিৰুদ্ধে উত্তাল প্ৰতিবাদ আটছাৰ\nThe famed Mughal Gardens of Rashtrapati Bhavan are set to open to the public from Saturday withadisplay of various fauna and flora, including specially cultivated flowers that are expected to bloom in vivid colours in phases during this month\nDr Hiren Gohain speaks during Political Convention at New Brindaban Garden\nAssam State Zoo reopens after COVID-induced closure\nAssam’s Environment and Forest Minister Parimal Suklabaidya reopened the Assam State Zoo-cum-Botanical Garden here today, ten months after it had remained put of bound for visitors in view of the COVID-19 outbreak.\nModi to inaugurate India's first-ever driverless train operations tomorrow\nAll Rights Reserved 2021 © The Janambhumi | Total visits : 44851918


एक साल में बाइबल - ইণ্ডিয়ান ৰিভাইচ ভাৰচন - जनवरी 15\n1. পাছত যাকোবে যাত্ৰা কৰি কৰি পূৱদেশীয় লোকসকলৰ দেশ পালেগৈ।\n2. তাত তেওঁ চাৰিওফালে চাই পথাৰৰ মাজত এটা নাদ দেখা পালে। সেই নাদটোৰ ওচৰত তিনি জাক মেৰ-ছাগ শুই আছিল। ৰখীয়াবোৰে সেই নাদৰ পৰা জাকবোৰক পানী খুৱায়। নাদটোৰ মুখত এটা ডাঙৰ শিল আছিল।\n3. যেতিয়া মেৰ-ছাগৰ জাকবোৰ আহি তাৰ কাষত গোট খায়, তেতিয়া ৰখীয়াবোৰে নাদৰ মুখৰ পৰা শিলটো আঁতৰাই মেৰ-ছাগবোৰক পানী খুৱায় আৰু তাৰ পাছত পুণৰায় নাদৰ মুখত শিলটো আগৰ দৰে থৈ দিয়ে।\n4. যাকোবে তেওঁলোকক সুধিলে “হে ভাইসকল, আপোনালোক ক’ৰ মানুহ?” তেওঁলোকে ক’লে “আমি হাৰণৰ মানুহ।”\n5. যাকোবে তেওঁলোকক সুধিলে, “আপোনালোকে নাহোৰৰ পো-নাতি লাবনক চিনি পাইনে?” তেওঁলোকে ক’লে, “হয়, আমি চিনি পাওঁ।”\n6. তেওঁ তেওঁলোকক সুধিলে, “তেওঁ ভালে আছেনে?” তেওঁলোকে ক’লে, “হয়, তেওঁ ভালে আছে; সৌৱা চাওঁক, তেওঁৰ জীয়েক ৰাহেলে মেৰ-ছাগৰ জাক লৈ আহিছে।”\n7. যাকোবে ক’লে, “চোৱা, বেলি পৰিবলৈ এতিয়াও বহুত দেৰি আছে; পশুবোৰ এঠাইত গোট খোৱাৰ সময় এতিয়াও হোৱা নাই। আপোনালোকে মেৰ-ছাগবোৰক পানী খুৱাই আকৌ চৰাবলৈ লৈ যাওঁক।”\n8. কিন্তু তেওঁলোকে ক’লে, “আটাইবোৰ পশুৰ জাক একেলগে গোট নাখায় মানে আমি সেইবোৰক পানী খুৱাব নোৱাৰোঁ; পাছত নাদৰ মুখৰ পৰা শিলটো আতৰোৱা হব আৰু তেতিয়াহে আমি মেৰ-ছাগবোৰক পানী খুৱাব পাৰিম।”\n9. যাকোবে তেওঁলোকৰ সৈতে কথাবাৰ্তা হৈ থাকোঁতেই, ৰাহেলে নিজৰ পিতৃৰ মেৰ-ছাগবোৰক লৈ সেই ঠাই পালেহি; কিয়নো তেওঁ সেই জাকবোৰক চৰাইছিল।\n10. যাকোবে নিজৰ মোমায়েক লাবনৰ জীয়েক ৰাহেল আৰু তেওঁৰ মেৰ-ছাগবোৰক দেখি ওচৰ চাপি গ’ল। তেওঁ নাদৰ মুখৰ পৰা শিলচটা আঁতৰাই দি মেৰ-ছাগৰ জাকক পানী খুৱালে।\n11. তাৰ পাছত যাকোবে ৰাহেলক চুমা খাই বৰকৈ কান্দিবলৈ ধৰিলে।\n12. তেওঁ ৰাহেলক জনালে যে, তেওঁ তাইৰ পিতৃৰ আত্মীয়, ৰিবেকাৰ ল’ৰা। তেতিয়া ৰাহেলে দৌৰি গৈ নিজৰ পিতৃক এই কথা জনালে।\n13. লাবনে নিজৰ ভনীয়েকৰ ল’ৰা যাকোব অহাৰ খবৰ পাই আগবঢ়াই নিবলৈ দৌৰি আহি তেওঁক সাৱটি ধৰি চুমা খালে আৰু নিজৰ ঘৰলৈ লৈ গ’ল। তেতিয়া যাকোবে লাবনক তেওঁ অহাৰ সকলো কথা জনালে।\n14. লাবনে তেওঁক ক’লে, “তুমি সচাঁকৈয়ে মোৰ শৰীৰৰ হাড় আৰু মঙহৰ লোক।” তাৰ পাছত যাকোব লাবনৰ ঘৰত এমাহ থাকিল।\n15. এদিন লাবনে যাকোবক ক’লে, “তুমি মোৰ আত্মীয় হোৱা বাবে জানো বিনা পাৰিশ্রমিককেৰে মোৰ সেৱা কৰা উচিত? তুমি কি বেচ লবা, তাক মোক কোৱা।”\n16. লাবনৰ দুজনী জীয়েক আছিল; তাৰে বৰ জনীৰ নাম লেয়া আৰু সৰু জনীৰ নাম ৰাহেল।\n17. লেয়াৰ চকু দুটা দুৰ্বল দৃষ্টিশক্তিৰ আছিল; কিন্তু ৰাহেল গঠণত ধুনীয়া আৰু দেখনীয়া আছিল।\n18. যাকোবে ৰাহেলক প্ৰেম কৰিছিল; সেয়ে তেওঁ ক’লে, “আপোনাৰ সৰু ছোৱালী ৰাহেলৰ কাৰণে মই সাত বছৰ আপোনাৰ সেৱা কৰি দিম।”\n19. তেতিয়া লাবনে ক’লে, “ৰাহেলক আন কোনো মানুহক দিয়াতকৈ তোমাক দিয়াই ভাল; তুমি মোৰ লগতে থাকা।”\n20. সেয়ে, যাকোবে ৰাহেলৰ কাৰণে সাত বছৰ সেৱা কার্য কৰিলে; ৰাহেলক প্ৰেম কৰাৰ কাৰণেই সেই বছৰবোৰ যাকোবৰ মনত মাত্র অলপ দিন যেন লাগিল।\n21. তাৰ পাছত যাকোবে লাবনক ক’লে, “মোৰ কামৰ কাল পূৰ হৈ গ’ল; গতিকে মই যেন বিবাহত বহিব পাৰোঁ, সেয়ে মোৰ ভাৰ্যাক মোক দিয়ক।”\n22. তেতিয়া লাবনে সেই ঠাইৰ সকলো মানুহক গোটাই এটা ভোজৰ আয়োজন কৰিলে।\n23. পাছত সন্ধিয়া সময়ত লাবনে তেওঁৰ জীয়েক লেয়াক আনি যাকোবৰ ওচৰত দিলে আৰু যাকোবে লেয়াক শয্যাৰ সঙ্গী কৰিলে।\n24. লাবনে নিজৰ দাসী জিল্পাক জীয়েক লেয়াক তেওঁৰ দাসী হিচাবে দিলে।\n25. ৰাতিপুৱা হোৱাত যাকোবে আচৰিত হৈ দেখিলে যে, এওঁ দেখুন লেয়াহে! যাকোবে লাবনক ক’লে, “আপুনি মোলৈ এইটো কি কাম কৰিলে? ৰাহেলৰ কাৰণে মই জানো আপোনাৰ সেৱা কৰা নাছিলো? তেন্তে মোক কিয় ছলনা কৰিলে?”\n26. তেতিয়া লাবনে ক’লে, “ডাঙৰ জনীৰ আগেয়ে সৰু জনীক বিয়া দিয়া আমাৰ নিয়ম নাই।\n27. এতিয়া তুমি মোৰ এই ছোৱালীৰ বিবাহৰ উৎসৱ সপ্তাহ পূর্ণ কৰা। তুমি আৰু সাত বছৰ মোৰ সেৱা কৰিলে, আমি তোমাক আন জনীও দিম।”\n28. তেতিয়া যাকোবে সেইদৰেই কৰিলে আৰু লেয়াৰ সপ্তাহো সম্পূর্ণ কৰিলে। তাৰ পাছত লাবনে তেওঁৰ জীয়েক ৰাহেলকো তেওঁৰ লগত বিয়া দিলে।\n29. লাবনে তেওঁৰ দাসী বিলহাকো জীয়েক ৰাহেলক তেওঁৰ দাসী ৰূপে দিলে।\n30. এইদৰে যাকোবে ৰাহেলকো বিয়া কৰিলে; কিন্তু তেওঁ লেয়াতকৈ ৰাহেলক অধিক প্ৰেম কৰিলে; তাৰ পাছত তেওঁ আৰু সাত বছৰ খাটি লাবনৰ সেৱা কৰিলে।\n31. যিহোৱাই লেয়াক অৱহেলা কৰা দেখি, তেওঁক গৰ্ভধাৰণৰ ক্ষমতা দিলে; কিন্তু ৰাহেল নিঃসন্তান হ’ল।\n32. লেয়া গৰ্ভৱতী হৈ এটি পুত্ৰ সন্তানৰ জন্ম দিলে আৰু তাৰ নাম থলে ৰূবেণ [পুত্ৰক চোৱা]; কিয়নো তেওঁ ক’লে, “যিহোৱাই মোৰ দুখ দেখিলে, সেয়ে এতিয়া মোৰ স্বামীয়ে মোক প্ৰেম কৰিব।”\n33. তাৰ পাছত লেয়া পুনৰ গৰ্ভৱতী হ’ল আৰু তেওঁৰ এটি পুত্ৰ জন্মিল। তেওঁ ক’লে, “মোক অৱহেলা কৰাৰ কথা যিহোৱাই শুনিলে আৰু সেয়ে মোক এই ল’ৰাটিও দিলে।” তেওঁ সেই পুত্রৰ নাম চিমিয়োন [শ্ৰৱণ] ৰাখিলে।\n34. পুনৰ তেওঁ গৰ্ভৱতী হৈ এটি পুত্ৰ প্ৰসৱ কৰিলে। তেওঁ ক’লে, “এইবাৰ মোৰ স্বামী মোত আসক্ত হ’ব; কিয়নো মই তেওঁলৈ তিনিটি পুত্ৰ প্ৰসৱ কৰিলোঁ।” এইবুলি তেওঁ ল’ৰাটোৰ নাম লেবী ৰাখিলে।\n35. তাৰ পাছত তেওঁ পুনৰায় গৰ্ভৱতী হৈ এটি পুত্ৰ প্ৰসৱ কৰিলে। তেওঁ ক’লে, “এইবাৰ মই যিহোৱাৰ প্ৰশংসা কৰিম।” সেয়ে তেওঁ ল’ৰাটোৰ নাম যিহূদা ৰাখিলে; তাৰ পাছত তেওঁৰ আৰু সন্তান জন্ম নহ’ল।\n1. ৰাহেলে যেতিয়া দেখিলে যে তেওঁ যাকোবলৈ কোনো সন্তান জন্ম দিব পৰা নাই, তেতিয়া বায়েকক হিংসা কৰিবলৈ ধৰিলে। ৰাহেলে যাকোবক ক’লে, “মোক সন্তান দিয়া, নহ’লে মই মৰিম।”\n2. তেতিয়া ৰাহেললৈ যাকোবৰ অতিশয় খং উঠিল। তেওঁ ক’লে, “যিজনে তোমাক গৰ্ভফল নিদিয়াকৈ ৰাখিছে, মই সেই ঈশ্বৰ নেকি?”\n3. ৰাহেলে ক’লে, “চাওঁক, মোৰ দাসী বিলহা আছে; আপুনি তাইৰ সৈতে শয়ন কৰক যাতে তাই মোৰ কোলাত সন্তান দিব পাৰে আৰু মই তাইৰ দ্বাৰাই সন্তান লাভ কৰিম।”\n4. তেতিয়া ৰাহেলে তেওঁৰ দাসী বিলহাৰ লগত যাকোবৰ বিয়া দিলে।\n5. তাতে বিলহা গৰ্ভৱতী হৈ যাকোবলৈ এটি পুত্ৰ প্ৰসৱ কৰিলে।\n6. তেতিয়া ৰাহেলে ক’লে, “ঈশ্বৰে মোৰ কথা শুনি সুবিচাৰ কৰিলে। তেওঁ নিশ্চয়কৈ মোৰ কাকুতি শুনিলে আৰু মোক এটি পুত্ৰ দিলে।” সেয়ে তেওঁ সেই পুত্রৰ নাম দান ৰাখিলে।\n7. ৰাহেলৰ দাসী বিলহা পুনৰ্ব্বাৰ গৰ্ভৱতী হৈ যাকোবলৈ দ্বিতীয় পুত্ৰ প্রসৱ কৰিলে।\n8. তেতিয়া ৰাহেলে ক’লে, “মই মোৰ বাইদেউৰ সৈতে মালযুদ্ধ কৰি জয়ী থ’লো।” সেয়ে তেওঁ ল’ৰাটিৰ নাম নপ্তালী থলে।\n9. পাছত লেয়াই নিজে গর্ভধাৰণ কৰিবলৈ এৰা দেখি, তেৱোঁ নিজৰ দাসী জিল্পাক যাকোবৰ ভার্য্যা কৰি দিলে।\n10. তাতে লেয়াৰ দাসী জিল্পাই যাকোবলৈ এটি পুত্ৰৰ জন্ম দিলে।\n11. লেয়াই ক’লে, “ই কেনে সৌভাগ্য!” এইবুলি তেওঁ ল’ৰাটিৰ নাম গাদ ৰাখিলে।\n12. তাৰ পাছত লেয়াৰ দাসী জিল্পাই যাকোবলৈ তেওঁৰ দ্বিতীয় পুত্ৰ জন্ম দিলে।\n13. তাতে লেয়াই ক’লে, “মই সুখী! কিয়নো ছোৱালীবোৰে মোক সুখী বুলি ক’ব।” সেয়ে তেওঁ তাৰ নাম আচেৰ ৰাখিলে।\n14. পাছত ঘেহুঁধান দোৱাৰ সময়ত, ৰূবেণে ওলাই গৈ পথাৰত দুদা ফল পাই তেওঁৰ মাক লেয়াক আনি দিলে; তেতিয়া ৰাহেলে লেয়াক ক’লে, “তোমাৰ পুত্রই অনা দুদা ফলৰ কেইটামান মোকো দিয়া।”\n15. তাতে লেয়াই তেওঁক ক’লে “তুমি মোৰ স্বামীকে ল’লা, ই জানো সৰু কথা? আকৌ এতিয়া মোৰ পুত্রই অনা দুদা ফলো তুমি ল’ব খোজানে?” তেতিয়া ৰাহেলে ক’লে, “তেন্তে তোমাৰ পুত্রই অনা দুদা ফলৰ সলনি তেওঁ আজি ৰাতি তোমাৰে সৈতে শয়ন কৰিব।”\n16. গধূলিপৰত যাকোব যেতিয়া পথাৰৰ পৰা উলটি আহিল লেয়াই বাহিৰলৈ আহি তেওঁক আগবঢ়ায় আনিবলৈ গ’ল। লেয়াই ক’লে, “তুমি আজি ৰাতি মোৰ লগত শয়ন কৰিব লাগে; কিয়নো মোৰ ল’ৰাই অনা দুদা ফল দি মই আপোনাৰ বেচ দিলোঁ।” তাতে সেই ৰাতি যাকোবে লেয়াৰ সৈতে শয়ন কৰিলে।\n17. ঈশ্বৰে লেয়াৰ প্ৰাৰ্থনা শুনিলে আৰু তেওঁ পুনৰ গৰ্ভৱতী হৈ যাকোবলৈ পঞ্চম পুত্ৰ প্রসৱ কৰিলে।\n18. তেতিয়া লেয়াই ক’লে, “মই মোৰ স্বামীক মোৰ দাসীক দিছিলোঁ আৰু সেয়ে, ঈশ্বৰে মোক তাৰ বেচ দিলে।” তাৰ কাৰণে তেওঁ পুত্রৰ নাম ইচাখৰ ৰাখিলে।\n19. পাছত লেয়া আকৌ গৰ্ভৱতী হ’ল আৰু যাকোবলৈ তেওঁ ষষ্ঠ পুত্ৰ প্রসৱ কৰিলে।\n20. লেয়াই ক’লে, “ঈশ্বৰে মোক এক উত্তম উপহাৰ দিলে। এতিয়া মোৰ স্বামীয়ে মোক সন্মান কৰিব, কিয়নো মই তেওঁলৈ ছয়টি পুত্ৰ প্রসৱ কৰিলোঁ।” তাতে লেয়াই তেওঁৰ পুত্রৰ নাম জবূলূন ৰাখিলে।\n21. তাৰ পাছত তেওঁ এজনী ছোৱালী প্ৰসৱ কৰিলে আৰু তাইৰ নাম দীনা ৰাখিলে।\n22. পাছত ঈশ্বৰে ৰাহেলক সুঁৱৰিলে। ঈশ্বৰে ৰাহেলৰ প্ৰাৰ্থনা শুনিলে আৰু তেওঁকো গৰ্ভধাৰণৰ ক্ষমতা দিলে।\n23. তাতে ৰাহেল গৰ্ভৱতী হ’ল আৰু তেওঁ এটি পুত্ৰ প্রসৱ কৰিলে। তেতিয়া তেওঁ ক’লে, “ঈশ্বৰে মোৰ অপযশ দূৰ কৰিলে।”\n24. তেওঁ সন্তানৰ নাম যোচেফ ৰাখি ক’লে যে, “যিহোৱাই মোক আন এটি পুত্ৰ দান কৰিলে।”\n25. ৰাহেলে যোচেফক প্ৰসৱ কৰাৰ পাছত যাকোবে লাবনক ক’লে, “এতিয়া মোক বিদায় দিয়ক যাতে মই নিজৰ দেশ আৰু নিজৰ ঘৰলৈ যাব পাৰোঁ।\n26. মোৰ ভার্য্যা আৰু সন্তান সকলৰ কাৰণে মই আপোনাৰ সেৱা কৰিলোঁ। এতিয়া তেওঁলোকক লৈ মোক যাবলৈ দিয়ক। কিয়নো আপুনি নিজেই জানে মই কিভাৱে আপোনাৰ সেৱা কৰিলোঁ।”\n27. তেতিয়া লাবনে তেওঁক ক’লে, “যদিহে মই তোমাৰ দৃষ্টিত অনুগ্ৰহপ্ৰাপ্ত হৈছোঁ, তেন্তে থাকা। কাৰণ যিহোৱাই যে তোমাৰ কাৰণে মোক আশীৰ্ব্বাদ কৰিছে, তাক মই অনুমান কৰি বুজিছোঁ।”\n28. তেওঁ আৰু ক’লে, “তোমাৰ বেচ তুমি নিৰূপণ কৰা, মই তাকে তোমাক দিম।”\n29. তেতিয়া যাকোবে তেওঁক ক’লে “মই কেনেকৈ আপোনাৰ সেৱা কৰিছোঁ আৰু মোৰ হাতত আপোনাৰ পশুৰ জাকবোৰৰ কি অৱস্থা হৈছে, তাক আপুনি জানে।\n30. মই অহাৰ আগেয়ে আপোনাৰ পশুধন অলপ আছিল; কিন্তু এতিয়া সেইবোৰ বাঢ়ি গৈ প্রচুৰ হ’ল; মই যি যি ঠাইতে কাম কৰিলোঁ তাতেই যিহোৱাই আপোনাক আশীৰ্ব্বাদ কৰিলে। কিন্তু মোৰ নিজৰ পৰিয়ালৰ কাৰণেনো মই কেতিয়া কাম কৰিম?”\n31. তেতিয়া লাবনে ক’লে, “মই তোমাক কি বেচ দিম?” যাকোবে ক’লে, “আপুনি মোক একোকে দিব নালাগে। আপুনি যদি মোলৈ এই কাম কৰে, তেন্তে মই পুনৰ আপোনাৰ পশুৰ জাক চৰাম আৰু তাৰ যত্ন লম।\n32. আজি আপোনাৰ আটাইবোৰ পশুৰ জাকৰ মাজেদি মোক যাবলৈ দিয়ক। সেইবোৰৰ মাজৰ যিবোৰ মেৰ-ছাগৰ গাত ফুটুকা-ফুটুকী আৰু পখৰা-পখৰি দাগ আছে আৰু সকলো ক’লা বৰণৰ মেৰ-ছাগ আছে, মই বেলেগ কৰিম। আকৌ যি ছাগলী ফুটুকা-ফুটুকী আৰু পখৰা-পখৰি দাগ আছে, সেইবোৰকো বেলেগ কৰিম। সেয়ে মোৰ বেচ হব।\n33. তাতে ভৱিষ্যতে যেতিয়া আপুনি মোৰ বেচ চাবলৈ আহিব, তেতিয়া মোৰ ন্যায় কার্যই আপোনাৰ আগত মোৰ পক্ষে সাক্ষ্য দিব; ফুটুকা-ফুটুকী আৰু পখৰা-পখৰি দাগ নথকা, এনে কোনো ছাগলী আৰু ক’লা বৰণ নোহোৱা, এনে কোনো মেৰ-ছাগ যদি মোৰ ওচৰত পায়, সেয়ে মই চুৰ কৰা বুলি ধৰা হ’ব।”\n34. তেতিয়া লাবনে ক’লে, “বাৰু, তোমাৰ কথাৰ দৰেই হওঁক।”\n35. পাছত লাবনে সেই দিনাই পখৰা-পখৰি আৰু ফুটুকা-ফুটুকি দাগ থকা মতা ছাগলী আৰু পখৰা-পখৰি ও ফুটুকা-ফুটুকী মাইকী ছাগলীবোৰক অৰ্থাৎ যিবোৰৰ গাত বগা বৰণ আছিল সেইবোৰক আৰু ক’লা বৰণৰ মেৰ-ছাগবোৰক বেলেগ কৰি নিজৰ পুতেকসকলৰ হাতত সেইবোৰ গটাই দিলে।\n36. তাৰ পাছত তেওঁ যাকোবৰ ওচৰৰ পৰা তিনি দিনৰ পথৰ দূৰত্বলৈ আতৰি গ’ল আৰু যাকোবে লাবনৰ অৱশিষ্ট পশুৰ জাকবোৰ চৰাবলৈ ধৰিলে।\n37. তাৰ পাছত যাকোবে ঝাও, বাদাম আৰু অম্মোন গছৰ কেঁচা ডাল কাটি আনি সেইবোৰৰ বগা আঁচৰ ছাল গুছালে। তাতে ডালবোৰত থকা ভিতৰৰ বগা কাঠৰ আঁচ দেখা পোৱা গ’ল।\n38. পশুৰ জাকবোৰে যেতিয়া পানী খাবলৈ আহে, তেতিয়া তেওঁ সেই ডালবোৰ লৈ সিহঁতৰ সন্মুখত পানী খোৱা পাত্রবোৰৰ মাজত থিয়কৈ থয়; তাতে পানী খাবলৈ আহোঁতে, সিহঁত গাভিনী হয়।\n39. এইদৰে সেই ডালবোৰৰ সন্মুখত মিলিত হোৱাৰ পাছত জাকবোৰ গাভিনী হয় আৰু সিহঁতে ফুটুকা-ফুটুকী ও পখৰা-পখৰি পোৱালি জগায়।\n40. যাকোবে মাইকী মেৰ-ছাগবোৰক বেলেগ কৰে আৰু পোৱালিবোৰক লৈ লাবনৰ আঁচ থকা পশুবোৰ আৰু ক’লা বৰণীয়া সকলো মেৰ-ছাগবোৰৰ মাজত ৰাখে; এইদৰে তেওঁ নিজৰ কাৰণে বেলেগে এক পশুপাল গঢ়ি তোলে আৰু সেইবোৰক তেওঁ লাবণৰ জাকৰ সৈতে মিলিবলৈ নিদিয়ে।\n41. যেতিয়া জাকত থকা স্বাস্থ্যবান মেৰ-ছাগবোৰ গাভিনী হয়, তেতিয়া যাকোবে সিহঁতৰ পানী খোৱা পাত্রৰ মাজত চকুৰ সম্মুখত সেই ডালবোৰ থয় যাতে সেই ডালবোৰৰ সন্মুখতে সিহঁত গাভিনী হয়।\n42. কিন্তু দুৰ্ব্বল পশুবোৰৰ আগত হ’লে নথয়; তাতে দুৰ্ব্বলবোৰ লাবনৰ আৰু বলী পশুবোৰ যাকোবৰ হয়।\n43. এইদৰে যাকোব অতিশয় ধনী লোক হৈ উঠিল। তেওঁৰ পশুধন, উট, গাধ আৰু দাস দাসীৰ সংখ্যা অধিকৰূপে বৃদ্ধি পালে।\n1. হে আমাৰ প্ৰভু যিহোৱা, গোটেই পৃথিবীতে তোমাৰ নাম কেনে মহৎ! তুমি তোমাৰ গৌৰৱ আকাশমণ্ডলৰ ওপৰত স্থাপন কৰিলা।\n2. শিশু আৰু পিয়াহ খোৱা কেঁচুৱাৰ মুখৰ প্রশংসাৰে তোমাৰ শত্রুবোৰৰ কাৰণে তুমি এক কোঁঠ স্থাপন কৰিলা, যাতে তোমাৰ শত্রু আৰু প্রতিশোধ লোৱাসকলক তুমি স্তব্ধ কৰিব পাৰা।\n3. যেতিয়া মই তোমাৰ হাতেৰে সৃষ্টি কৰা আকাশৰ ফালে চাওঁ আৰু তাত তুমি স্থাপন কৰা চন্দ্ৰ আৰু তৰাবোৰলৈ চাওঁ,\n4. তেতিয়া মই ভাৱো, মানুহনো কি যে, তুমি তেওঁলোকৰ বিষয়ে চিন্তা কৰা? মানুহৰ সন্তানেই বা কি, তুমি যে তেওঁলোকৰ বুজ-বিচাৰ লোৱা?\n5. কিয়নো তুমি তেওঁলোকক তোমাতকৈ অলপহে সৰু কৰি স্রজন কৰিলা, গৌৰৱ আৰু মৰ্য্যদাৰূপ মুকুটেৰে তেওঁলোকক বিভুষিত কৰিলা।\n13. যি মানুহে প্রজ্ঞা লাভ কৰে তেওঁ সুখী হয়, আৰু তেওঁ সুবিবেচনাও লাভ কৰে।\n14. ৰূপৰ পৰিৱৰ্তে পোৱা লাভতকৈ প্ৰজ্ঞাৰ পৰা পোৱা লাভ উত্তম। আৰু ইয়াৰ লাভ সোণতকৈও উত্তম।\n15. প্রজ্ঞা অলঙ্কাৰতকৈয়ো বহুমূলীয়া; আৰু তোমাৰ অভিলাষৰ কোনো বস্তুকেই প্রজ্ঞাৰ লগত তুলনা কৰিব নোৱাৰি।\n16. তেওঁৰ সোঁ হাতত দীৰ্ঘদিনবোৰ আছে, আৰু বাওঁহাত সমৃদ্ধিশালী আৰু সন্মানীয়।\n17. তেওঁৰ পথবোৰ দয়াৰে পৰিপূৰ্ণ; আৰু তেওঁৰ সকলো পথ শান্তিময়।\n18. যিসকলে তেওঁক ধৰি ৰাখে, তেওঁলোকৰ বাবে তেওঁ জীৱনদায়ক বৃক্ষস্বৰূপ; আৰু যি সকলে তেওঁক ধৰি ৰাখে তেওঁলোক সুখী।\n21. ককায়েকে ভায়েকক আৰু বাপেকে পুতেকক মৃত্যুদণ্ডলৈ শোধাই দিব। সন্তান সকলে মাক-বাপেকৰ বিৰুদ্ধে উঠি তেওঁলোকক মৃত্যুৰ মুখলৈ ঠেলি দিব।\n22. মোৰ নামৰ কাৰণে, তোমালোক সকলোৰে ঘৃণাৰ পাত্ৰ হ’বা; কিন্তু যি জনে শেষলৈকে সহি থাকে, সেই জনেই পৰিত্ৰাণ পাব।\n23. যেতিয়া কোনো নগৰৰ লোকে তোমালোকক তাড়না কৰে, তেতিয়া আন এখন নগৰলৈ পলাই যাবা; মই তোমালোকক সঁচাকৈ কৈছোঁ, ইস্ৰায়েল দেশৰ সকলো নগৰলৈ তোমালোকে গৈ শেষ কৰাৰ আগেয়ে মানুহৰ পুত্ৰ আহিব।\n24. শিষ্য কেতিয়াও গুৰুতকৈ উর্দ্ধত নহয়, দাসো প্ৰভুতকৈ উর্দ্ধত নহয়।\n25. শিষ্য যদি গুৰুৰ দৰে আৰু দাস যদি নিজৰ প্ৰভুৰ দৰে হ’ব পাৰে, সেয়ে যথেষ্ট। ঘৰৰ গৰাকীকে যেতিয়া তেওঁলোকে বেলচবূব বুলিলে, তেনেহলে তেওঁৰ পৰিয়ালৰ আন সকলোকে কিমান অধিক বুলিব!\n26. গতিকে তোমালোকে তেওঁলোকলৈ ভয় নকৰিবা; কিয়নো লুকুৱাই ৰখা সকলো বিষয়েই প্রকাশ পাব আৰু গোপনে ৰখা সকলো বিষয়েই জনোৱা হ’ব।\n27. মই তোমালোকক আন্ধাৰত যি কওঁ, সেইবোৰ তোমালোকে পোহৰত প্ৰকাশ কৰিবা আৰু তোমালোকে কাণেৰে যি শুনিছা, সেইবোৰ ঘৰৰ ওপৰত উঠি ঘোষণা কৰিবা।\n28. যি সকলে কেৱল শৰীৰকহে বধ কৰে, কিন্তু আত্মাক বধ কৰিব নোৱাৰে, তেওঁলোকলৈ ভয় নকৰিবা; কিন্তু যি জনে আত্মা আৰু শৰীৰ, এই দুয়োকো নৰকত নষ্ট কৰিব পাৰে, তেওঁকেহে ভয় কৰিবা।\n29. দুটা ঘৰ-চিৰিকা ক্ষুদ্র পইচালৈ নেবেচে নে? তথাপি তোমালোকৰ পিতৃৰ অনুমতি অবিহনে সেইবোৰৰ এটিও মাটিত নপৰে।\n30. তোমালোকৰ মূৰৰ আটাইবোৰ চুলিৰো হিচাব ৰখা আছে।\n31. এই হেতুকে ভয় নকৰিবা; তোমালোক অনেক ঘৰ-চিৰিকাতকৈ বহুমূলীয়া।\n32. এতেকে যি কোনোৱে মানুহৰ আগত মোক স্বীকাৰ কৰে, ময়ো স্বৰ্গত থকা মোৰ পিতৃৰ আগত তেওঁক স্বীকাৰ কৰিম;\n33. কিন্তু মানুহৰ আগত যি কোনোৱে মোক অস্বীকাৰ কৰে, স্বৰ্গত থকা মোৰ পিতৃৰ আগত ময়ো তেওঁক অস্বীকাৰ কৰিম।\n34. মই পৃথিৱীত শান্তি দিবলৈ আহিলোঁ বুলি নাভাবিবা; শান্তি দিবলৈ নহয়, কিন্তু তৰোৱাল দিবলৈহে আহিলোঁ।\n35. বাপেকৰ বিৰুদ্ধে পুতেকৰ, মাকৰ বিৰুদ্ধে জীয়েকৰ, শাহুৱেকৰ বিৰুদ্ধে বোৱাৰীয়েকৰ ভেদ জন্মাবলৈহে আহিলোঁ;\n36. নিজৰ পৰিয়ালৰ লোক সকলেই মানুহৰ শত্ৰু হ’ব।\n37. যি কোনোৱে মোতকৈয়ো নিজৰ পিতৃ বা মাতৃক অধিক প্ৰেম কৰে, তেওঁ মোৰ উপযুক্ত নহয়; আৰু যি কোনোৱে মোতকৈ নিজৰ পুতেক বা জীয়েকক অধিক প্রেম কৰে, তেওঁ মোৰ উপযুক্ত নহয়।\n38. যি কোনোৱে নিজৰ ক্ৰুচ লৈ মোৰ পাছে পাছে নাহে; তেৱোঁ মোৰ উপযুক্ত নহয়।\n39. যি কোনোৱে নিজৰ জীৱন ৰক্ষা কৰিব বিচাৰে, তেওঁ জীৱন হেৰুৱাব; আৰু যি কোনোৱে মোৰ কাৰণে নিজৰ জীৱন উৎসর্গ কৰে, তেওঁ জীৱন পাব।\n40. যি কোনোৱে তোমালোকক গ্ৰহণ কৰে; তেওঁ মোকে গ্ৰহণ কৰে আৰু যি কোনোৱে মোক গ্ৰহণ কৰে, তেওঁ মোক পঠোৱা জনকেই গ্ৰহণ কৰে।\n41. এজন ভাৱবাদীক যদি কোনোৱে ভাৱবাদী বুলি গ্ৰহণ কৰে, তেওঁ ভাববাদীৰ পুৰস্কাৰ পাব আৰু এজন ধাৰ্মিকক যদি কোনোৱে ধাৰ্মিক বুলি গ্ৰহণ কৰে, তেওঁ ধাৰ্মিকৰ পুৰস্কাৰ পাব।\n42. যি কোনোৱে এই সাধাৰণ লোক সকলৰ মাজৰ এজনক মোৰ শিষ্য বুলি এবাটি চেঁচা পানী মাথোন খুৱায়, মই তোমালোকক সঁচাকৈ কওঁ, তেওঁ কোনোমতেই নিজৰ পুৰস্কাৰ নেহেৰুৱাব।


শূন্যতাৰ সিপাৰে তথাগত। খণ্ড- ১৩\nবহুদিনৰ মূৰত আড্ডালৈ আজি গীতাৰ্থও আহিছে। পিঠিত সদাইৰ দৰে গীটাৰখন লৈ সি সোমাই অহাৰ লগে লগে তথাগতই চিঞৰ বাখৰ কৰি আহিল- 'এ আমাৰ নাওমান চলিটো অত দিনৰ মূৰত আইছে এ, পিঠিত বাজনা বান্ধি। আহ আহ বাপা, দে গান এটা বাজা।'\nতথাগতই এই ল'ৰাকেইটাক বৰ মৰম কৰে। মৰম প্ৰকাশ কৰিব নাজানিলেও সি মনে প্ৰাণে এই কথাটো অনুভৱ কৰে ইহঁত কেইটা নহ'লে তাৰ পৃথিৱীৰ পৰা কেইটামান প্ৰিয় ৰং নোহোৱা হ'ব।\nচাহ খাই থাকোতেই সিহঁতৰ মাজত সিদ্ধান্ত হ'ল বৰুৱা ছাৰৰ জন্মদিনত সিহঁতে এখন আৰ্ট এগজিবিশ্যন পাতিব।\n'পাতিম মানে একেবাৰে বঢ়িয়াকৈ পাতিম। ছাৰে ভাল পোৱাকৈ।'\nবৰুণে বেগটোৰ পৰা কাগজ কলম উলিয়ালে। ক'ত, কেনেকৈ এগজিবিশ্যন খন পাতিব পৰা যায় সেইবোৰ ঠিক কৰিবলৈ ল'লে।\n'অই, প্ৰেম কুমাৰ, তোৰ সেইটো ফুটিব এতিয়া কাণতে। অলপ এইফালে আহ। বাকীথকা কথাখিনি ৰাতি বিচনাত পৰি পাতিবি। এতিয়া ইয়ালৈ আহ। 'জুনেইদে সমীৰণক চিঞৰিলে। আজি পিছে জুনেইদৰ চিঞৰে কামত আহিল। ফোন সামৰি সমীৰণ আড্ডালৈ আহিল।\n'তহঁতে নুবুজ ভাই। তাইৰ গাটো বেয়া। অকলে আছে। চিন্তা নহ'ব নেকি ?'\nসি কৈফিয়তৰ সুৰত ক'লে।\n'যা তেন্তে তই সেৱা শুশ্ৰুষা কৰগৈ। এনে একেবাৰে। আগতে কি অসুখ বিসুখ হোৱা নাছিল ? তেতিয়া কোনে চাইছিল ? এই তিনি মাহতে এনেকৈ লেন চেলাই থাকিলে হ'ব নেকি ?'\nবৰুণে অকণমান বিৰক্তিৰেই ক'লে।\n'এটা কাম কৰ বুজিছ। তোৰ ঘৰলৈকে লৈ আন। একদম আলফুলে ৰাখিব পাৰিবি।'\nতথাগতই তাৰ ষ্টাইলতে কথাটো ক'লে যদিও সমীৰণৰ মুখখন দেখি অম্লানে বুজিলে- ঘটনা বেয়ালৈ যাব এতিয়া।\nসি মাত দিলে- 'এইবোৰ কথাই পাতি থাকিবিনে এগজিবিশ্যনৰ কথা আগবঢ়াবি ? সমীৰণ, তই কচোন এগজিবিশ্যনখন ক'ত কেনেকৈ পাতিলে সেইদিনা ভাল হ'ব ? কাৰণ ছাৰে বাইদেউক এৰি বেছি দূৰলৈ আহিব নোৱাৰিব। ওচৰতে হ'ব লাগিব।'\nকথাটো অম্লানে ঠিকেই কৈছে। ছাৰে বাইদেউক বেছি সময়ৰ কাৰণে অকলে এৰিব নোৱাৰে। আৰু জন্মদিন বুলি ইয়ে সিয়ে ছাৰক লগ পাবলৈ আহিবও পাৰে। সিহঁতে কথাবোৰ নিজৰ মাজতে আলোচনা কৰি থাকোতে অম্লানে সুৰটো গুণগুণাই উঠিল। তাৰ নতুন গীতটো।\n'এই জুবিনা। ডাঙৰকৈ গা। আজি ইয়াতে মেহফিল কৰো আমি। গা- ডাঙৰকৈ গা। গীত বাবা, তই গীটাৰখন ধৰ।'\nগীতাৰ্থই গীটাৰখন লৈছে।\nতথাগতই মানুহৰ লাওখোলা সদৃশ স্কাল্পশ্যাৰ এটাকে ওভটাই বজাবলৈ লৈছে।\nআটাইকেইটাই সেই ঠেক ঠুক কোঠাটোতে আৰামকৈ বহি লৈছে।\nসন্ধ্যাটো মায়াময় হৈছে।\nসন্ধ্যাটো ধ্বনিময় হৈছে।\nঅম্লানে প্ৰাণঢালি গাইছে তাৰ নতুন গীতটো-\n'গোলাপৰ ধুনীয়া / পাহিতে কিনো আছে\nতোমাৰো মোহনীয়া / হাঁহিতে\nগান শেষ হ'ল।\nশেষ হোৱা নাই সুৰ।\nতথাগতই বাহী বজাইছে।\nবাহীত বাজিছে সেই সুৰ - 'শ্যামকাণু দূৰৈ হৈ নাযাবা'\nসন্ধিয়াটো গভীৰ হৈছে।\nমানুহক মনেৰে জী থাকিবলৈ এনেকুৱা সন্ধ্যাবোৰৰ বৰ প্ৰয়োজন।\nঅহৰহ কিবা কিবি বিচাৰি কিবা কিছুমানৰ পিছত দৌৰি ফুৰোতে সকলো মানুহৰে ভাগৰ লাগে। বেছিভাগ মানুহৰে নিজাকৈ নাথাকে এটা ভাগৰ জুৰোৱা গান , অথবা ভাগৰ জুৰোৱা এধানমান নিজা সময়।\nসেই সুৰ অথবা সেই সময় আছে কাৰণেই তথাগতৰ মুকলি সৰগত ভাগৰে জিৰায় আৰু জীৱনে গতি লয়।


আমাৰ চাৰিওকাষৰ পদাৰ্থবোৰ বিশুদ্ধনে? অধ্যায়-2 | বিজ্ঞান – নৱম শ্ৰেণী - GyanVeda247 Best SEBA & CBSE Notes Blog\nইয়াত অসমীয়া মাধ্যমৰ নৱম শ্ৰেণীৰ সাধাৰণ বিজ্ঞানৰ অধ্যায় –2: আমাৰ চাৰিওকাষৰ পদাৰ্থবোৰ বিশুদ্ধনে? (Is Matter Around Us Pure?) পাঠটোৰ প্ৰশ্নাৱলী, অনুশীলনী আৰু কিছুমান অতিৰিক্ত প্ৰয়োজনীয় প্ৰশ্ন আলোচনা কৰা হৈছে।\nপ্ৰশ্নাৱলী, Page No – 15\nউত্তৰঃ যিবোৰ বস্তুই ঠাই আগুৰে আৰু নিৰ্দিষ্ট ভৰ থাকে তাকে পদাৰ্থ বুলি কোৱা হয়। পদাৰ্থক দুটা শ্ৰেণীত বিভক্ত কৰিব পাৰি।\n১) বিশুদ্ধ পদাৰ্থ: ইয়াত একে প্ৰকাৰৰ উপাদান থাকে, যিবোৰৰ ৰাসায়নিক গুণ একে।\n২) মিশ্ৰণ: মিশ্ৰণ দুই বা ততোধিক উপাদানৰে গঠিত।\n2.সমসত্ব আৰু অসমসত্ব মিশ্ৰণৰ মাজৰ প্ৰভেদবোৰ লিখা।\nসমসত্ব মিশ্ৰণৰ সকলো অংশতে সংযুতি সুষম। অসমসত্ব মিশ্ৰণৰ সকলো অংশতে সংযুক্তি সুষম নহয়।\nসমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা নাথাকে। অসমসত্ব মিশ্ৰণত বিভিন্ন উপাদানসমূহৰ মাজত পৃথকীকৰণৰ দৃশ্যমান সীমা থাকে।\nসমসত্ব মিশ্ৰণৰ উদাহৰণ হ’ল পানী আৰু চেনীৰ মিশ্রণ। অসমসত্ব মিশ্ৰণৰ উদাহৰণ হ’ল পানীআৰু তেলৰ মিশ্রণ।\n1. উদাহৰণ দি সমসত্ব আৰু অসমসত্ব মিশ্ৰণৰ পাৰ্থক্য লিখা।\nঅসমসত্ব মিশ্ৰণ সমসত্ব মিশ্ৰণ অসমসত্ব মিশ্ৰণ\nঈষৎ স্বচ্ছ বা অস্বচ্ছ স্বচ্ছ অস্বচ্ছ\nটিল্ডেল প্রভাৱ দেখুৱায় টিল্ডেল প্রভাৱ নেদেখুৱায় টিল্ডেল প্রভাৱ দেখুৱায়\nকলয়ডীয় দ্ৰৱ সুস্থিৰ দ্ৰৱণবোৰ সুস্হিৰ প্ৰলম্বন দ্ৰৱণ অস্হিৰ\n3.293k উষ্ণতাত 100ml পানীত 36g ছ’ডিয়াম ক্ল’ৰাইড দ্ৰৱীভূত কৰি এটা সংপৃক্ত দ্ৰৱ পোৱা গ’লে দ্ৰৱণটোৰ গাঢ়তা নিৰ্দ্ধাৰণ কৰা।\nউত্তৰঃ ইয়াত, দ্ৰাৱ্য ছ’ডিয়াম ক্ল’ৰাইড\nদ্ৰাৱক (H2O)ৰ ভৰ = 100g\nদ্ৰৱৰ ভৰ= দ্ৰাৱ্যৰ ভৰ + দ্ৰাৱকৰ ভৰ = 36g+100g =136g\nদ্ৰৱটোৰ গাঢ়তা = দ্ৰাৱ্যৰ ভৰ/দ্ৰাৱকৰভৰ × 100g = 36/136x 100 = 26.47 %\n1.কেৰাচিন আৰু প্ৰেট্ৰ’লৰ (ইহঁতৰ উতলাংকৰ প্ৰাৰ্থক্য 25°C তকৈ বেছি ) মিশ্ৰণৰ পৰা সিহঁতক কিদৰে পৃথক কৰিবা?\nউত্তৰঃ যিহেতু কেৰাচিন আৰু প্ৰেট্ৰ’লৰ উতলাংকৰ প্ৰাৰ্থক্য 25°C তকৈ বেছি সেয়ে মিশ্ৰণৰ পৰা সিহঁতক সৰল পাতন পদ্ধতিৰে পৃথক কৰিব পাৰি।কেৰাচিন আৰু প্ৰেট্ৰ’লৰ মিশ্ৰণটোৰ পাতন ফ্লাস্কত লৈ ইয়াৰ লগত এটা থাৰ্ম’মিটাৰ সংলগ্ন কৰা হয়। এটা বাৰ্ণাৰেৰে মিশ্ৰণটোত লাহে লাহে তাপ প্ৰয়োগ কৰি থার্মমিটাৰৰ পাৰাস্তম্ভৰ ওপৰত নজৰ ৰখা হয়।কেৰাচিন বাষ্পীভূত হৈ শীতক যন্ত্ৰৰ মাজেদি পাৰহৈ যাওঁতে ঘনীভূত হব আৰু গ্ৰাহক পাত্ৰত জমা হব। পাতন ফ্লাস্কত পেট্ৰ’ল ৰৈ যাব।\n(i) দৈৰ পৰা মাখন ( butter)\nউত্তৰঃ অপকেন্দ্রিক পদ্ধতি।\nউত্তৰঃ উর্ধপাতন পদ্ধতি।\n1.তলৰ কাৰ্যকলাপবোৰ ৰাসায়নিক নে ভৌতিকপৰিৱৰ্তন?\nআলমাৰিত মামৰ ধৰা ৷\nপানীৰ মাজেদি বিদ্যুত প্ৰবাহিত কৰিলে হাইড্ৰ’জেন আৰু অক্সিজেন গেছ উৎপন্ন হোৱা ।\nভৌতিক পৰিৱৰ্তনঃ গছ কটা, কেৰাহি এখনত মাখন গলি যোৱা,পানী উতলাই জলীয় ভাপ কৰা,পানীত নিমখ দ্ৰৱীভূত কৰা, কেঁচা ফলৰ পৰা চালাড প্রস্তুত কৰা।\n1.তলৰ পদাৰ্থবোৰ পৃথক কৰিবলৈ কি পৃথকীকৰণ পদ্ধতি প্ৰয়োগ কৰিবা?\n(a) নিমখ পানীৰ দ্রৱণৰ পৰা ছড়িয়াম ক্লৰাইড ।\n(b)ছডিয়াম ক্লৰাইড আৰু এম’নিয়াম ক্লৰাইড মিশ্ৰণৰ পৰা এম’নিয়াম ক্লৰাইড।\nউত্তৰঃ উর্ধপাতন পদ্ধতি ।\n(d) ফুলৰ পাহিৰ নিষ্কাশিত তৰলৰ পৰা বিভিন্ন ৰঞ্জক পদাৰ্থবোৰ ৷\nউত্তৰঃ বর্ণলেখন পদ্ধতি\nউত্তৰঃ পৃথকীকৰণ চুপি ব্যৱহাৰ কৰা পদ্ধতি\ng) চাহৰ পৰা চাহপাত ।\nউত্তৰঃ ফিল্টাৰ কৰা পদ্ধতি।\nh) বালিৰ পৰা লোৰ পিন ।\nউত্তৰঃ চুম্বকীয় পৃথকীকৰণ।\nউত্তৰঃ জৰা প্ৰক্ৰিয়াৰ দ্বাৰা।\n(j) পানী আৰু বোকাৰ প্ৰলম্বনৰ পৰা বোকাৰ সুক্ষ্ম কণিকাবোৰ ৷\nউত্তৰঃ আশ্ৰাৱণ পদ্ধতি।\n2) একাপ চাহ বনাবলৈ প্ৰয়োজনীয় পদক্ষেপবোৰ লিখা। দ্ৰৱণ, দ্ৰাৱক, দ্রাব্য, দ্রবীভূত, দ্ৰৱনীয়, অদ্রবনীয় পৰিশ্ৰুত আৰু অৱশেষ আদি শব্দবোৰ ব্যৱহাৰ কৰিবা।\nউত্তৰঃ চাহ বনোৱা পদ্ধতি:\niii) দ্ৰৱনটোত গাখীৰ যোগ কৰিলে বৰণ সলনি হ’ব আৰু গাখীৰৰ কলয়ডীয় দ্ৰৱন প্ৰস্তুত কৰা হয়।\n(iv) গৰম অৱস্থাত মিশ্ৰটোত থকা চেনী দ্রবীভূত হয় আৰু চাহপাতৰ যৌগবোৰ পানীত দ্রবীভূত হয়।\n3.প্রজ্ঞাই তিনিটা বেলেগ বেলেগ পদাৰ্থৰ দ্ৰৱনীয়তা বিভিন্ন উষ্ণতাত পৰীক্ষা কৰিছিল আৰু সংগ্ৰহ কৰা তথ্যবোৰ তলৰ তালিকাত দিয়া হৈছে। ফলাফলবোৰ তালিকাখনত 100g পানীত সংপৃক্ত দ্রৱণ প্ৰস্তুতিৰ বাবে প্ৰয়োজনীয় দ্রাব্যৰ পৰিমাণ হিচাপত দিয়া হৈছে।\n(a) পটাছিয়াম নাইট্ৰেটৰ সংপৃক্ত দ্ৰৱ এটা কৰিবলৈ 313K উষ্ণতাত 50gm পানীত কিমান গ্রাম পটাছিয়াম নাইট্রেট লাগিব ?\n313K উষ্ণতাত 100gm পানী সংপৃক্ত কৰিবলৈ KNO3 লাগে= 62gm\n∴ 313K উষ্ণতাত 1gm পানী সংপৃক্ত কৰিবলৈ KNO3 লাগে = 62/100gm\n313K ঊষ্ণতাত 50gm পানী সংপৃক্ত কৰিবলৈ KNO3 লাগে =62/100x 50gm=31gm\n(b) 353K উষ্ণতাত প্ৰজ্ঞাই KCI ৰ সংপৃক্ত দ্ৰৱ প্ৰস্তুত কৰি সাধাৰণ উষ্ণতাত ঠাণ্ডা হবলৈ থৈ দিলে। দ্ৰৱটো ঠাণ্ডা হলে তেওঁ কি দেখিব? ব্যাখ্যা কৰা।\nউত্তৰঃ KCl ৰ সংম্পৃক্ত দ্রৱটো 353K উষ্ণতাৰ পৰা সাধাৰণ উষ্ণতালৈ ঠাণ্ডা হ’ব। তাত KCI ৰ স্ফটিক জমা হয়। উষ্ণতা কম হলে দ্ৰৱৰ দ্ৰৱনীয়তা কম হয়। 353K উষ্ণতাৰ পৰা সাধাৰণ উষ্ণতালৈ অহাৰ বাবে স্ফটিক আকাৰত পাত্ৰৰ তলিত জমা হয়।\n(c) প্ৰতিটো লৱণৰে দ্রৱনীয়তা 193 নিৰ্দ্ধাৰিত কৰা। এই উষ্ণতাত কোনটো লৱণৰ দ্ৰৱনীয়তা আটাইতকৈ বেছি?\n(i) 283K উষ্ণতাত KNO3 ৰ দ্ৰৱনীয়তা = 21\n∴ 1K উষ্ণতাত KNO3 ৰ দ্রৱনীয়তা = 21/283\n∴ 193K উষ্ণতাত KNO3 ৰ দ্ৰৱনীয়তা = 21×193/283= 14.3\n∴ 193K উষ্ণতাত NaCl ৰ দ্ৰৱনীয়তা= 36/283 x 193 = 24.6\n∴ 193K উষ্ণতাত KCI ৰ দ্ৰৱনীয়তা= 35/283x 193 = 23.6\n(iv) 283K উষ্ণতাত NH4CI ৰ দ্ৰৱনীয়তা = 24\n∴ 1K উষ্ণতাত NH4CI ৰ দ্ৰৱনীয়তা=24/283\n∴ 193K উষ্ণতাত NH4CI ৰ দ্ৰৱনীয়তা= 24/283 x 193 = 16.4\nউত্তৰঃ দ্ৰৱনীয়তা উষ্ণতা বাঢ়িলে বৃদ্ধি হয়। কাৰণ উষ্ণতা বৃদ্ধি হলে দ্ৰাৱকত কণিকাবোৰৰ মাজৰ দূৰত্ব বৃদ্ধি হয়। ফলত কণিকাবোৰৰ মাজৰ খালী ঠাইত বেছি পৰিমাণৰ দ্ৰাব্যৰ কণিকা প্ৰৱেশ কৰিব পাৰে। সেইবাবে উষ্ণতা বৃদ্ধি হলে দ্ৰৱ এটা দ্ৰাব্যৰ দ্ৰৱনীয়তা বাঢ়ে।\n4.উদাহৰণ দি ব্যাখ্যা কৰা ।\n(a) সংপৃক্ত দ্ৰৱ ।\nউত্তৰঃ দ্ৰাৱকৰ আয়তন একে থাকিলে তাত এক নিৰ্দিষ্ট পৰিমাণৰ দ্ৰাৱ্যহে দ্ৰৱীভূত হয়। তেতিয়া দ্ৰৱটোক সংপৃক্ত দ্ৰৱ বোলা হয়।উদাহৰণ স্বৰূপে, বিকাৰ এটাত পানী আৰু নিমখৰ দ্ৰৱ প্ৰস্তুত কৰি নিমখৰ পৰিমাণ বৃদ্ধি কৰি গৈ থাকিলে এসময়ত আৰু নিমখ দ্ৰৱীভূত নহ’ব। সেই অৱস্থাত তাক সংপৃক্ত দ্ৰৱ বোলা হয়।\n(b) বিশুদ্ধ পদার্থ ।\nউত্তৰঃ যিবোৰ পদাৰ্থ একে অণুৰ দ্বাৰা গঠিত, তাকেই “বিশুদ্ধ পদাৰ্থ” বুলি কোৱা হয়। কোনো ভৌতিক প্ৰক্ৰিয়াৰে এবিধ বিশুদ্ধ পদাৰ্থক অন্য পদাৰ্থলৈ পৃথক কৰিব নোৱাৰি। উদাহৰণ স্বৰূপে, Nacl.\nউত্তৰঃ যিবোৰ অসমসত্ত্ব দ্ৰৱৰ কণিকা খালী চকুৰে দেখা পোৱা নাযায় কিন্তু পোহৰৰ ৰশ্মি যাব দিলে দেখা পোৱা যায় সেইবোৰ দ্ৰৱক কলয়ড বোলে। কলয়ডীয় কণিকাবোৰ সমগ্ৰ দ্ৰৱণটোতে সুষমভাৱে বিস্তাৰিত হৈ থাকে। যেনে— গাখীৰ পানী, চিয়াহী আদি।\nউত্তৰঃ যিবোৰ অসমসত্ব দ্ৰবত কণিকাবোৰ খালী চকুৰে দেখা পোৱা যায় আৰু কণিকাবোৰ চেকী পৃথক কৰিব পাৰি তাক প্ৰলম্বন বোলা হয়।। যেনে-বোকা আৰু পানীৰ মিশ্রণ।\nপ্ৰশ্নঃ প্ৰলম্বণ কি? ইয়াৰ ধৰ্ম লিখা।\nউত্তৰঃ প্রলম্বন এটা অসমসত্ব মিশ্ৰণ য’ত দ্ৰাৱ্য পদার্থ দ্ৰাৱকত দ্ৰৱীভূত হোৱাৰ পৰিবৰ্তে সমগ্ৰ দ্ৰাৱক মাধ্যমটোতে ওপঙি বা প্রলম্বিত (Suspended) হৈ থাকে।\nপ্রলম্বন এবিধ অসমসত্ব মিশ্রণ।\nপ্রলম্বিত কণিকাবোৰ খালি চকুৰে দেখি।\nপ্রলম্বিত কণিকাবোৰে পোহৰ ৰশ্মিৰ বিচ্ছুৰণ (scatter) ঘটাব পাৰে আৰু পোহৰ ৰশ্মিৰ গতি দৃশ্যমান কৰি তোলে।\nনোজোকাৰাকৈ থৈ দিলে প্রলম্বন এটাৰ কণিকাবোৰ তলিত জমা হয়গৈ অর্থাৎ প্রলম্বন দ্ৰৱণ অস্থিৰ। প্রলম্বিত কণিকাবোৰ পৰিস্ৰাৱন প্ৰণালীৰে পৃথক কৰিব পাৰি। কণিকাবোৰ তলিত পৰি থাকোতে ই প্রলম্বন হৈ নাথাকে আৰু ই পোহৰ ৰশ্মিৰ বিচ্ছুৰণ নঘটায়।\nপ্ৰশ্নঃ টিণ্ডেল ক্ৰিয়া (Tyndall effect) বুলিলে কি বুজা? উদাহৰণ দিয়া।\nউত্তৰঃ কলয়ডীয় কণিকাবোৰ আকাৰত সৰু হোৱা কাৰণে সিহঁতক খালি চকুৰে নেদেখি। কিন্তু সিহঁতে পোহৰ ৰশ্মি বিচ্ছুৰিত কৰিব পাৰে। পোহৰ ৰশ্মিৰ এনেধৰণৰ হোৱা বিচ্ছুৰ্ণক টিণ্ডেল ক্রিয়া (Tyndall effect) বোলা হয়। উদাহৰণঃ গাখীৰ পানীৰ মিশ্ৰণত টিণ্ডেল প্রভাৱ দেখি।\nপ্ৰশ্নঃ ধাতু আৰু অধাতুৰ মাজৰ পাৰ্থক্য লিখা।\nধাতুবোৰৰ দ্যুতি বা চিক্ মিকনি (lustre) আছে। অধাতুবোৰৰ দ্যুতি নাই।\nধাতুবোৰৰ ৰং ৰূপালী, বগা, ধুসৰ বা সোণালী হালধীয়া। অধাতুবোৰে বিভিন্ন ৰং দেখুৱায়।\nধাতুবোৰ তাপ আৰু বিদ্যুতৰ সুপৰিবাহী। অধাতুবোৰে তাপ আৰু বিদ্যুতৰ পৰিবাহী নহয় বা দুৰ্বল পৰিবাহী।\nধাতুবোৰৰ নমনীয়তা গুণ (ductile) আছে। অধাতুবোৰৰ নমনীয়তা গুণ নাই।\nধাতুবোৰ ঘাত সহনশীল (malleable)। অধাতুবোৰৰ ঘাত-সহনশীলতা গুণ নাই।\nধাতুবোৰক কোবালে সুনাদী শব্দ কৰে। অধাতুবোৰক কোবালে সুনাদী শব্দ নকৰে।\nপ্ৰশ্নঃ ধাতুকল্প কাক বোলে? উদাহৰণ দিয়া।\nউত্তৰঃ কিছুমান মৌলৰ ধৰ্ম ধাতু আৰু অধাতুৰ মাজতে; এইবোৰক ধাতুকল্প বোলো উদাহৰণ ব’ৰণ, চিলিকন, জাৰমেনিয়াম ইত্যাদি।\nপ্ৰশ্নঃ মিশ্রণ আৰু যৌগৰ পাৰ্থক্য লিখা।\nমৌল বা যৌগবোৰ মাত্ৰ মিহলিহে হয়; কোনো নতুন পদার্থ (যৌগ) উৎপন্ন নহয়। মৌলবোৰে বিক্ৰিয়া কৰি নতুন পদার্থ উৎপন্ন কৰে।\nউপাদানবোৰৰ সংযুতি ভিন ভিন হব পাৰে। প্ৰতিটো নতুন পদাৰ্থৰ উপাদানবোৰৰ সংযুতি সদায় নির্দিষ্ট।\nমিশ্রণে উপাদানৰ ধৰ্মকে দেখুৱায়। নতুন পদাৰ্থৰ ধৰ্ম সম্পূৰ্ণ বেলেগ।\nউপাদানবোৰ ভৌতিক পদ্ধতিৰে এটাক আনটোৰ পৰা সহজে পৃথক কৰিব পাৰি। উপাদানবোৰ ৰাসায়নিক বা বিদ্যুত ৰাসায়নিক পদ্ধতিৰ দ্বাৰাহে পৃথক কৰিব পাৰি।


গুৱাহাটীৰ খাদ্য বিপণীসমূহে অগ্নি সুৰক্ষাৰ মান অনুসৰণ কৰিছেনে ?\nগুৱাহাটীৰ খাদ্য বিপণীসমূহে অগ্নি সুৰক্ষাৰ মান অনুসৰণ কৰিছেনে?\nবুধবাৰে গুৱাহাটীৰ প’ষ্ট অ’ফিচ অঞ্চলত সংঘটিত অগ্নিকাণ্ডস্থলীত আৰক্ষী আৰু এছডিআৰএফৰ জোৱানসকলক দেখা গৈছে\nগুৱাহাটীত অত্যাধুনিক শৃংখলাৰ ৰেষ্টুৰেন্টকে ধৰি এক বুজন সংখ্যক খাদ্য বিপণী মুকলি হৈছে যদিও এইবোৰত অগ্নি সুৰক্ষাৰ মান অনুসৰণ কৰা হৈছে নে নাই তাক লৈ প্ৰশ্ন উত্থাপিত হৈছে। গুৱাহাটীৰ প’ষ্ট অ’ফিচ অঞ্চলৰ আইডিবিআই বেংকৰ শাখাটোৰ বিপৰীত দিশত থকা ‘চিক এণ্ড চিলি এণ্ড গ্ৰিল ৰিপাব্লিকা’ ৰেষ্টুৰেন্টত অগ্নিকাণ্ড সংঘটিত হোৱাৰ পিছত মহানগৰৰ লোকসকলে এই প্ৰশ্ন উত্থাপন কৰিছে।\nচিক এণ্ড চিলি ৰেষ্টুৰেন্টৰ এগৰাকী কৰ্মচাৰীয়ে জানিব দিয়া মতে বুধবাৰে আৱেলি প্ৰায় ৩ বজাত অগ্নিকাণ্ডটো সংঘটিত হয়। গ্ৰিল ৰিপাব্লিকা ৰেষ্টুৰেন্টত তন্দুৰী ৰুটি আৰু চিকেন প্ৰস্তুত কৰাৰ বাবে ব্যৱহাৰ হোৱা গ্ৰিল (চুলাহ)ৰ পৰাই জুই বিয়পি পৰিছিল। জ্বলি উঠা জুই প্ৰথমতে ৰেষ্টুৰেন্টখনৰ চালত লাগে আৰু তাৰ পিছত চিক এণ্ড চিলি ৰেষ্টুৰেন্টখনলৈ বিয়পি পৰে।\n‘’অৱশ্যে, ঘটনাটো সংঘটিত হোৱাৰ ৭-১০ মিনিটৰ ভিতৰতে অগ্নি নিৰ্বাপক বাহিনীৰ গাড়ী উপস্থিত হয় আৰু অগ্নি নিৰ্বাপক সেৱাৰ বিষয়াসকলে কম সময়ৰ ভিতৰতে জুই নুমুৱাবলৈ সক্ষম হয়,’’- কৰ্মচাৰীজনে নৰ্থ ইষ্ট নাওক জানিবলৈ দিয়ে।\nবুধবাৰে প’ষ্ট অ’ফিচ অঞ্চলত অগ্নিকাণ্ডৰ সূত্ৰপাত ঘটা গ্ৰিল ৰেষ্টুৰেন্ট\nযদিও জুইয়ে ৰেষ্টুৰেন্ট দুখনৰ বিশেষ ক্ষতি কৰিব নোৱাৰিলে, ঘটনাটোৱে কিন্তু সেই সময়ত ৰেষ্টুৰেন্টত খাদ্য গ্ৰহণ কৰি থকা গ্ৰাহকসকলৰ মাজত আতংকৰ সৃষ্টি কৰিছিল।\nঅগ্নিকাণ্ডটো সংঘটিত হোৱাৰ সময়ত ঘটনাটো প্ৰত্যক্ষ কৰিবলৈ তাত বহুসংখ্যক লোক উপস্থিত হৈছিল। অৱশ্যে, অগ্নি নিৰ্বাপকৰ লগতে এছডিআৰএফৰ জোৱানসকলে সোনকালেই অগ্নি নিৰ্বাপন কৰিবলৈ সক্ষম হয়।\nএগৰাকী স্থানীয় লোকে কয়, ‘’ মহানগৰীত ভালেসংখ্যক খাদ্য বিপণী গঢ়ি উঠাটো ভাল লক্ষণ। এই খাদ্য বিপণীসমূহৰ বেছিভাগেই অগ্নি সুৰক্ষাৰ মানসমূহ পালন কৰিছে যে মোৰ সন্দেহ আছে। সংশ্লিষ্ট কৰ্তৃপক্ষই খাদ্য বিপণী সমূহ পৰীক্ষা কৰি চোৱা উচিত। বিশেষকৈ গ্ৰাহকক সুস্বাদু খাদ্য যোগান ধৰিবলৈ বৃহৎ গ্ৰিল স্থাপন কৰা ৰেষ্টুৰেন্টসমূহত অগ্নি সুৰক্ষাৰ নিয়ম অনুসৰণ কৰা হৈছেনে নাই সেয়া সময়ে সময়ে পৰিদৰ্শন কৰি চোৱা উচিত।‘’\nবুধবাৰে মহানগৰীৰ কাহিলীপাৰা অঞ্চলতো আন এক অগ্নিকাণ্ড সংঘটিত হোৱাৰ বাতৰি পোৱা গৈছে। এই ঘটনাটো বৈদ্যুতিক শ্বৰ্ট শ্বাৰ্কিটৰ ফলত সংঘটিত হোৱা বুলি জানিব পৰা গৈছে।


বেদৰ পৰিচয় । কেশৱ লুইটেল | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nOctober 5, 2018 কেশৱ লুইটেল0Comments কেশৱ লুইটেল, দৰ্শন, বেদ\nবেদ হৈছে মানৱ জাতিৰ প্ৰাচীনতম চিন্তাৰ প্ৰকাশ। সেই যুগত আজিৰ দৰে ধৰ্ম বিভাজন বা ধৰ্মীয় সংকীৰ্ণতা নাছিল। সুস্থ-সবল মানৱীয় অনুভূতি আছিল আৰু তাতেই গঢ লৈ উঠিছিল সভ্যতা আৰু সংস্কৃতি। বিশ্ব সভ্যতাৰ পৰিচয় বৈদিক সংস্কৃতিত সন্নিহিত আছিল। পৃথিৱীৰ অনান্য দেশ যেতিয়া অজ্ঞান আন্ধাৰত আচ্ছন্ন আছিল, তেতিয়াই আৰ্যসকলে জ্ঞানৰ পোহৰেৰে সমস্ত বিশ্বক আলোকিত কৰিছিল। মেক্সমূলাৰে কৈছে— ‘In the history of the world, the Vedas fillagap which no literary work any other language could fill’*১। বেদৰ অৰ্থ হৈছে জ্ঞান। সংস্কৃতৰ ‘বিদ্’ ধাতুৰ লগত ‘অ’ প্ৰত্যয় যোগ হৈ বেদ শব্দ নিষ্পন্ন হৈছে। সায়ণাচাৰ্যই বেদৰ অৰ্থ এনেদৰে দাঙি ধৰিছে— ‘ইষ্টপ্ৰাপ্তিৰনিষ্টপৰিহাৰয়োঃ অলৌকিকমুপায়ং য়ো গ্ৰন্থো বেদয়তি স বেদ ইতি’*২, অৰ্থাৎ যি গ্ৰন্থই বাঞ্ছিত লাভ আৰু অবাঞ্ছিত পৰিহাৰৰ অলৌকিক উপায় জনায়, সেয়ে বেদ।\nবেদৰ প্ৰধান ভাগ দুটা— মন্ত্ৰ আৰু ব্ৰাহ্মণ। দেৱতাৰ স্তুতিত প্ৰয়োগ হোৱা অৰ্থ স্মাৰক বাক্যক মন্ত্ৰ বুলি কোৱা হয়। যাগ-যজ্ঞাদি অনুষ্ঠানৰ সবিশেষ বৰ্ণনা কৰা গ্ৰন্থক ব্ৰাহ্মণ বুলি কোৱা হয়। মন্ত্ৰসমূহক সংহিতা বোলে। সংহিতা চাৰি প্ৰকাৰৰ— ঋক্, সাম, যজুঃ আৰু অথৰ্ৱ। ছন্দোবদ্ধ, গীতিময় আৰু গদ্যময় হোৱা বাবে বেদক ত্ৰয়ী বুলি অভিহিত কৰা হৈছে। বেদৰ দ্বিতীয় ভাগ হৈছে ব্ৰাহ্মণ, য’ত যজ্ঞৰ বিস্তৃত বৰ্ণনা আছে। বৃহৎ বা বিস্তাৰিত হোৱাৰ বাবে ইয়াৰ নাম ব্ৰাহ্মণ। তৃতীয় ভাগ হৈছে আৰণ্যক,— অৰণ্যত একান্তভাবে পঠনীয় বাবে আৰণ্যক বুলি কোৱা হয়। ইয়াত কৰ্মতকৈ বেছি জ্ঞানক প্ৰাধান্য দিয়া হৈছে। আৰণ্যকৰ অন্তিম ভাগ উপনিষদ, যি জ্ঞান আৰু দাৰ্শনিক বিবেচনাৰে ভৰপূৰ। বেদৰ সাৰভূত তত্ত্ব নিহিত হোৱাৰ কাৰণে উপনিষদক বেদান্তও বোলা হয়। বেদৰ সংহিতা আৰু ব্ৰাহ্মণ ভাগক কৰ্মকাণ্ড, আৰণ্যক ভাগক উপাসনাকাণ্ড আৰু উপনিষদ ভাগক জ্ঞানকাণ্ড বোলা হয়।\nভাৰতীয় পৰম্পৰা অনুসাৰে বেদ নিত্য আৰু অপৌৰুষেয় তথা জ্ঞানৰ অক্ষয় ভঁৰাল। উপনিষদত বৰ্ণিত বেদৰ ব্যাখ্যানৰ আধাৰত দৰ্শনৰ সৃষ্টি হৈছে। পৰৱৰ্তী কালত ব্ৰহ্মসূত্ৰ আৰু শ্ৰীমদ্ভগৱদ্গীতাও দৰ্শনৰ স্ৰোত হৈ পৰিছে। এইটো স্পষ্ট যে যি বিষয়বস্তুক বা সামগ্ৰিক বিবেচনাক আধাৰ মানি লোৱা হৈছে, তাৰ মূলত বেদ নিহিত হৈ আছে।\nবৈদিক ঋষিসকলে সৃষ্টিৰ লীলা-তাণ্ডৱ দেখি সৃষ্টিৰূপী এই ক্ৰীড়াত সমভাগী হৈ অলৌকিক শক্তিৰ সাক্ষাৎ কৰি অনাহত নাদ শ্ৰৱণ কৰিলে। এই অদ্ভুত শক্তিৰ ক্ৰীড়াত মগ্ন হৈ ভক্তি আৰু বিস্ময়েৰে স্তুতি কৰিবলৈ ধৰিলে। এই বিশাল পৃথিৱীৰ বৈচিত্ৰ্য আৰু মনোমোহা ৰূপ দেখি মোহিত হৈছিল। প্ৰকৃতিৰ অনাবিল সৌন্দৰ্যত আকৃষ্ট হৈ দেৱতাৰ স্তুতিত আপোন পাহৰা হৈছিল। অনন্ত আকাশ, সুশীতল বতাহ, বিশাল অৰণ্য, সুনীল সাগৰ, নদীৰ কুলু কুলু ধ্বনি, চৰাই-চিৰিকটিৰ কলৰৱ, সূৰ্যৰ প্ৰভা, বিজুলীৰ চিকমিকনি, মেঘৰ গাজনি আদিয়ে মনত ভক্তি আৰু আনন্দৰ ভাব জগাই তুলিছিল। বৈদিক ঋষিসকলে সৃষ্টিৰ এই শক্তিক গুণৰ আধাৰত সূক্ষ্ম আৰু সাৰ্থক নাম দি দেৱতা বুলি অভিহিত কৰিলে। দেৱতাক তিনিটা শ্ৰেণীত বিভক্ত কৰিলে— পৃথিৱী স্থানীয় দেৱতা, অন্তৰীক্ষ স্থানীয় দেৱতা আৰু দ্যু স্থানীয় দেৱতা। বৈদিক সভ্যতাৰ ক্ৰমবিকাশত এই প্ৰথম অৱস্থাক প্ৰাকৃতিক তথা মানৱীকৃত বহুদেৱতাবাদ (Polytheism)ৰ সংজ্ঞা দিয়া হৈছে। মেক্সমূলাৰৰ মতে, বহুদেৱতাবাদৰ পৰা একদা ‘এক এৱ দেৱবাদ’ হ’ল, সেই সময়ত ঋষিসকলে যাৰ স্তুতি কৰিছিল, তাকে সৰ্বোচ্চ বুলি মানিছিল। পিছত ‘একদা এক এৱ দেৱবাদ’ একদেৱবাদ বা একেশ্বৰবাদ (Monotheism)ত পৰিণত হ’ল। আকৌ একেশ্বৰবাদৰ লগত সৰ্বেশ্বৰবাদৰও মান্যতা হ’ল, কালান্তৰত ইয়াৰ চৰম বিকাশ একতত্ত্ববাদ বা অদ্বৈতবাদৰ ৰূপত উপনিষদত প্ৰতিষ্ঠিত আৰু বিকশিত হ’ল। অধিকাংশ পাশ্চাত্য দাৰ্শনিক তথা পাশ্চাত্য অনুগামী ভাৰতীয় পন্ডিতে বৈদিক দেৱতাবাদৰ উৎপত্তি আৰু বিকাশ সম্পৰ্কে যি তথ্য দাঙি ধৰিছে, সেই মন্তব্য সম্পূৰ্ণভাৱে কপোলকল্পিত। সংহিতাৰ পৰা ব্ৰাহ্মণ, আৰণ্যক আৰু উপনিষদলৈকে যি বৈদিক দৰ্শনৰ বিকাশ হৈছে, সেয়া পাশ্চাত্য দাৰ্শনিকৰ বহুদেৱতাবাদৰ পৰা একদেৱবাদ, সৰ্বেশ্বৰৰ পৰা একতত্ত্ববাদৰ দৰে কল্পনাপ্ৰসূত নহয়। অনেক দেৱতাৰ মাজতো বৈদিক ঋষিসকলে কৰা এক শক্তিৰেই উপাসনা। পৰিণাম স্বৰূপে, পৰৱৰ্তী কালত অধ্যেতাসকলে নিজ নিজ জ্ঞান অনুসাৰে মতান্তৰত পৰিণত কৰিলে। সংহিতাৰ পৰা উপনিষদলৈকে বৈদিক দৰ্শনৰ বিকাশ আধ্যাত্মিক অদ্বৈতবাদ (Non-dualism)ৰ বিকাশ বুলি ক’বৰ স্থল আছে। ভাৰতীয় পৰম্পৰাত বেদক সকলো ধৰ্মৰ মূল বুলি কোৱা হয়। মনুস্মৃতিত ‘বেদোঽখিলো ধৰ্মমূলম্’*৩ বুলি কৈ বেদক ধৰ্মবৃক্ষৰ গুৰি হিচাপে মানি লোৱা হৈছে।\n*১. Maxmuller, Ancient Sanskrit Literature\n*২. তৈত্তিৰীয় সংহিতা ভাষ্য ভূমিকা\nছবি: ঋগবেদৰ এখিলা পাত\nলেখক গুৰুচৰণ কলেজ (শিলচৰ)ৰ সংস্কৃত বিভাগৰ সহকাৰী অধ্যাপক। ফোন: ৯৪৩৫৯২৭৩১৪\nবিবেকানন্দৰ দেৱী দৰ্শন →


ৰসৰাজৰ ৰসতীৰ্থ - “বেজবৰুৱা কুঠি” (সত্যকাম দত্ত) - সাহিত্য ডট অৰ্গ\nনিজ মাতৃভূমিৰ পৰা দূৰৈত বাস কৰিও নিজ মাতৃভূমিৰ বাবে অহোপুৰোষাৰ্থ তথা সাধনা কৰিব পৰা গুণ অতুলনীয়| এনে গুণেৰে আনকো উদ্বুদ্ধ কৰাৰ ক্ষমতাৰ গৰাকী আছিল ৰসৰাজ লক্ষ্মীনাথ বেজবৰুৱা| “মোৰ জীৱন সোৱৰণ”ৰ পাতত আমি তেওঁৰ এই সাধনাৰ বিষয়ে বিস্তৃতভাৱে পঢ়িবলৈ পাওঁ| কেনেকৈ বেজবৰুৱাদেৱ আৰ্থিকভাৱে বিধ্ৱস্তহৈ কলিকতাৰ পৰা সম্বলপুৰ পাইছিলহৈ আৰু তাত কেনেকৈ তেওঁ সকলোকে আপোনকৰি এসময়ত সম্বলপুৰৰ পৌৰসভাৰ কাউঞ্চিলৰ হৈছিলগৈ, সেয়া আজিযেন কল্পনাতীত|\nযোৱাকিছুদিন ধৰি অসমৰ কাকতে পত্ৰ‍ই আমি বেজবৰুৱাদেৱৰ সম্বলপুৰৰ নিজ নিৰ্মিত গৃহৰ ৰক্ষণাবেক্ষণৰবাবে বিভিন্ন সময়ৰ কেন্দ্ৰীয় তথা ৰাজ্য চৰকাৰৰ হেমাহি আৰু অসমীয়া মানুহৰ চৰম ঔদাসিন্যৰ উল্লেখ পঢ়িবলৈ পাইছো| অসমীয়া হিচাপে ই আমাৰ বাবে এক লজ্জাজনক কথা যে আমি আমাৰ জাতিগঠনৰ সৈতে উতঃপ্ৰোতঃভাৱে জড়িত মনীষী সকলৰ স্মৃতিৰক্ষনৰ বাবে কোনো উদ্যোগ নলওঁ| ভাৰতৰাষ্ট্ৰৰ বাহিৰৰ কথা নকওঁ, ভাৰতৰৰে বহু ৰাজ্যত এনে স্মৃতিৰক্ষণাবেক্ষণৰ উত্‍কৃষ্ট উদাহৰণ আমি দেখিবলৈ পাওঁ| মহাৰাষ্ট্ৰৰ সেৱাগ্ৰামত মহাত্মা গান্ধীয়ে জীৱনৰ বহুসময় অতিবাহিত কৰা ঘৰটো অতি ধুনীয়াকৈ প্ৰতিপালিত অৱস্থাত ৰখা হৈছে| ইয়াত তেওঁক প্ৰত্যেক গান্ধী জয়ন্তী আৰু তেওঁৰ মৃত্যুদিৱসত অতি শ্ৰদ্ধাৰে সোঁৱৰা হয়|\nসম্বলপুৰৰ নেলচন মাণ্ডেলা চৌকত অৱস্থিত “বেজবৰুৱা কুঠি”ত থাকি বেজবৰুৱাদেৱে “BIRD“ নামৰ কাঠৰ ব্যৱসায় কৰা এক ব্ৰিটিছ কোম্পানীৰ বাবে কাম কৰিছিল| ১৯১৭ৰ পৰা ১৯৩৭লৈকে বেজবৰুৱাদেৱ সম্বলপুৰত থাকিছিল আৰু তাৰ প্ৰায় গোটেইখিনি সময় এই ঘৰটোতেই বসবাস কৰিছিল| মহানদীৰ পাৰতে অৱস্থিত এই ঘৰৰ পৰাই বেজবৰুৱাদেৱে নিজৰ সাহিত্যকৰ্মৰে অসমীয়া ভাষা-সাহিত্য-সংস্কৃতিলৈ অমূল্য অৱদান আগবঢ়াইছিল| অসমীয়া সাহিত্যক এক উচ্চ শিখৰত অৱতীৰ্ণ কৰাত এক নীৰৱ অৱদান যুগুৱা এই ঘৰটোৰ বৰ্তমানৰ অৱস্থা যেন সময়ৰ নীৰৱ গৰকত নিঃচিহ্ন হোৱাৰ উপক্ৰম ঘটা এক বিক্ষিপ্ত স্মৃতিহে মাথোন!\nকিছুদিনৰ আগতে বাতৰি কাকতত পঢ়িবলৈ পাইছিলো যে দূৰদৰ্শন কেন্দ্ৰ গুৱাহাটীৰ পৰা বেজবৰুৱাদেৱৰ ঘৰটোৰ ওপৰত ভিত্তি কৰি এখন তথ্যচিত্ৰ নিৰ্মান কৰা হ’ব| কিন্তু আজিকোপতি এনেকোনো ভাল খবৰ আমাৰ কাণত আহি নপৰাত আমি ভাৱিবলৈ বাধ্য যে সেই তথ্যচিত্ৰ নিৰ্মানো কোনো গুৰুত্বসহকাৰে লোৱা নহ’ল| “বেজবৰুৱা কুঠি”ৰ জৰাজীৰ্ণ অৱস্থাই আমাক আমাৰ সমাজ ব্যৱস্থাৰ ফোপোলা স্বৰুপ উদঙাই দিয়া নাইনে?\nএটা কথা ইয়াতে লক্ষ্য কৰিবলগীয়া যে বৰ্তমান “বেজবৰুৱা কুঠি” এক দীৰ্ঘদিনীয়া ন্যায়িক যুঁজত সোমাই পৰিছে| অ’মকাৰমল পোদ্দাৰৰ পৰিয়াল আৰু উৰিষ্য চৰকাৰৰ মাজত এই যুদ্ধ| অ’মকাৰমল পোদ্দাৰে বেজবৰুৱাদেৱৰ কন্যাৰ পৰা কেতিয়া কেনেকৈ ঘৰটো হ্স্তান্তৰ কৰিলে সেয়া এতিয়া বিচাৰাধিন| বেজবৰুৱাদেৱে সম্বলপুৰ এৰাৰ সময়ত “বেজবৰুৱা কুঠি”ক নিজ বৰকন্যা অৰুণা মুখাৰ্জীৰ হাতত চমজাই গৈছিল| কিন্তু তেওঁৰ মৃত্যুৰ পাছত অ’মকাৰমল পোদ্দাৰে ঘৰটো নিজৰ অধিনলৈ নিলে| এতিয়া সেই ঘৰটোত দুটামান বিহাৰী পৰিয়ালে বসবাস কৰি আছে| পৰিয়াল কেইটাক অ’মকাৰমল পোদ্দাৰৰ পৰিয়ালৰ লোকে ঘৰটো অধিগৃহীত কৰি ৰাখিবলৈকে পোহপাল দি ৰাখিছে|\nবেজবৰুৱা কুঠিৰ কাষতে বেজবৰুৱাদেৱে অতিকৈ ভাল পোৱা মহানদীৰ ওপৰেৰে অতি শিঘ্ৰেই এখন নতুন দলং নিৰ্মানৰ কাৰ্য্য আৰম্ভ হোৱাৰ কথা| শংকা কৰা মতে যদি এই দলং নিৰ্মান কাৰ্য্য‍ই বেজবৰুৱা কুঠিৰ বিস্তৰ ক্ষতি সাধন কৰে তেনেহলে আমি আমাৰ গাফিলতিৰ দ্বাৰা অসমৰ সাহিত্যিক বুৰঞ্জীৰ এক সোনালী অধ্যায়ক পাহৰণিৰ গৰ্ভলৈ থেলি পঠাম| অনতিপলমে অসম চৰকাৰে এনে দলং নিৰ্মানৰ কাৰ্য্যই যাতে বেজবৰুৱা কুঠিৰ কোনো ক্ষতি নকৰে তাৰ বাবে উৰিষ্যা চৰকাৰৰ কাষ চপা উচিত|\nহাস্যৰসিক বেজবৰুৱা (আব্দুজ চাজিদ) →


ভাৰতীয় দলত মোক্ষম আঘাত ! কে এল ৰাহুল, কুলদীপ যাদৱ বাহিৰ : পণ্টৰ ওপৰত গুৰু দায়িত্ব - Olympia Sports\nHomeNewsভাৰতীয় দলত মোক্ষম আঘাত ! কে এল ৰাহুল, কুলদীপ যাদৱ বাহিৰ :...\nভাৰতীয় দলত মোক্ষম আঘাত ! কে এল ৰাহুল, কুলদীপ যাদৱ বাহিৰ : পণ্টৰ ওপৰত গুৰু দায়িত্ব\nদক্ষিণ আফ্ৰিকাৰ বিৰুদ্ধে ৯ জুন বৃহস্পতিবাৰৰ পৰা আৰম্ভ হ’বলগীয়া দ্বিপাক্ষিক টি-২০ শৃংখলাৰ পূৰ্বে ভাৰতীয় দলত মোক্ষম আঘাত । শৃংখলাটোৰ বাবে বি চি চি আইয়ে পূৰ্বে ঘোষণা কৰা অনুসৰি দলটোৰ নেতৃত্ব দিয়া হৈছিল কে এ এল ৰাহুলক । কিন্তু আঘাতৰ সমস্যাত ভুগি থকাৰ বাবেই শৃংখলাৰ মাত্ৰ কেইটামান মুহূৰ্তৰ পূৰ্বে ৰাহুলক দলৰ পৰা বাদ দিবলগীয়া হৈছে ।\nঅধিনায়ক ৰাহুলক দলৰ পৰা বাদ দিবলগীয়া হোৱাত এতিয়া ভাৰতীয় দলটোক নেতৃত্ব প্ৰদানৰ দায়িত্ব প্ৰদান কৰা হৈছে ঋষভ পণ্টক । উইকেটকীপাৰ বেটছমেন পণ্টে ইতিমধ্যে ভাৰতীয় দলক নেতৃত্ব প্ৰদান কৰাৰ অভিজ্ঞতা অৰ্জন কৰিছে । সেয়েহে আশা কৰা হৈছে, এই শৃংখলাত পণ্টে ভাৰতক নেতৃত্ব প্ৰদান কৰি বিজয় সাব্যস্ত কৰিব পাৰিব ।\nআনহাতে আই পি এলত গুজৰাট টাইটানছক নেতৃত্ব প্ৰদান কৰি বিজয় সাব্যস্ত কৰা হাৰ্দিক পাণ্ডিয়াক এই শৃংখলাৰ বাবে উপ-অধিনায়কৰ দায়িত্ব প্ৰদান কৰা হৈছে । অৱশ্যে চিলেকশ্যন কমিটীয়ে এতিয়ালৈকে ৰাহুলৰ স্থানত কাক নিৰ্বাচিত কৰিব সেই বিষয়ে প্ৰকাশ কৰা নাই ।\nআনহাতে ভাৰতীয় দলটোৰ আন এজন নিৰ্ভৰযোগ্য স্পীনাৰ কুলদীপ যাদৱকো দলৰ পৰা বাদ দিবলগীয়া হৈছে । কুলদীপ যাদৱে নেট অনুশীলনৰ সময়তে সোঁহাতত আঘাত লাভ কৰে । ফলত তেওঁক দলৰ পৰা বাদ দিয়া হৈছে । কুলদীপৰ স্থানত কাক দলত অন্তৰ্ভুক্ত কৰা হ’ব সেই বিষয়েও চিলেকশ্যন কমিটীয়ে প্ৰকাশ কৰা নাই ।\nদক্ষিণ আফ্ৰিকাৰ বাবে ঘোষণা কৰা ভাৰতীয় দলটো হ’ল- ঋষভ পণ্ট (অধিনায়ক , উইকেটকীপাৰ), হাৰ্দিক পাণ্ডিয়া (উপ-অধিনায়ক), ঋতুৰাজ গাইকোৱাড়, ঈশান কিষাণ, দীপক হুদা, শ্ৰেয়াস আয়াৰ, দীনেশ কাৰ্তিক, ভেংকটেশ আয়াৰ, যুজবেন্দ্ৰ চাহাল, অক্ষৰ পেটেল, ৰবি বিষ্ণয়, ভূৱনেশ্বৰ কুমাৰ, হৰ্ষল পেটেল, অভেশ খান, আৰ্শদ্বীপ সিং আৰু উমৰাণ মালিক ।\nNext articleব্ৰহ্মপুত্ৰ ভলীবল লীগত ১২ বছৰ অনুৰ্ধৰ খেলুৱৈক অন্তৰ্ভুক্ত\nসদৌ অসম আন্তঃজিলা জুনিয়ৰ হকী প্ৰতিযোগিতাৰ প্ৰস্তুতি\nশুভ জন্মদিন ধনৰাজ পিল্লাই: ভাৰতীয় হকীৰ চমৎকাৰী পুৰুষজন!!\nবজালী ভলীবল ক’চিং চেণ্টাৰত এদল শিশুৰ ক’লৰৱ